
VOORWOORD 

By  twee  vorige  geleenthede  het  die  gemeente  Trichardtsfontein  opdrag  gegee  dat  die  geskiedenis 
van  die  gemeente  “geskryf”  moes  word.  Die  opdragte  is  gegee  met  die  oog  op  die  sewentige  en 
tagtigjarige  verjaardag  van  die  gemeente.  Die  opdragte  is  of  kon  nie  uitgevoer  word  nie.  Die  op- 
drag  met  die  oog  op  die  honderdjarige  bestaan  is  nou  uitgevoer.  Tydens  die  uitvoering  van  hier- 
die  opdrag  het  dit  baie  duidelik  geword  dat  die  gemeente  se  geskiedenis  te  ryk  is  om  in  ses 
maande  daar  reg  aan  te  kan  laat  geskied.  Daar  kon  dus  slegs  op  feitlik  telegramsteil  feite 
weergegee  word.  Met  genoegsaam  tyd  sou  ’n  pragtige  karakterskets  van  die  gemeente  gegee  kon 
word.  Miskien  sou  so  ’n  skets  ’n  term  met  ’n  moontlike  benaming  van  “Tydsaanpassende 
Konserwatisme”  na  vore  kon  bring.  Verskeie  individue  in  die  verloop  van  die  geskiedenis- 
beskrywing  regverdig  ’n  eie  hoofstuk.  Dit  is  jammer  dat  die  tyd  ontbreek  het  om  hierdie 
gegewens  na  vore  te  bring. 

Twee  persone  het  dit  egter  moontlik  gemaak  dat  oor  sekere  fassette  meer  en  besonderse  in- 
ligting  saamgevat  kon  word  om  iets  van  die  eeufeesskrywing  tot  sy  reg  te  laat  kom. 

Allereers  moet  Dr.  S.J.  Botha  genoem  word.  In  1961  het  hy  vir  sy  B.D.  verhandeling  die 
Trichardtsfontein  Hofsaak  onder  bestudering  geneem.  Die  gebeure  is  seker  die  uitstaande 
gebeure  in  die  gemeente  Trichardtsfontein  se  geskiedenis  omdat  dit  nie  alleen  ’n  gebeure  m.b.t. 
die  plaaslike  gemeente  was  nie,  maar  in  die  hele  Kerk  hoë  waarde  gedra  het. 

Dr.  S.  J.  Botha  het  toestemming  verleen  dat  hierdie  werk  van  hom  (reeds  vroeër  gepubliseer  in 
H.T.S.  1961)  opgeneem  en  gebruik  kon  word  in  die  opdrag.  Sonder  hierdie  navorsing  van  Dr. 
S.J.  Botha  sou  die  uitvoering  geweldig  baie  verskraal  gewees  het.  Hoofstukke  een  en  twee  is  in 
geheel  hierdie  artikel. 

’n  Tweede  persoon  wat  prominensie  moet  verkry  is  gewese  skriba  en  ouderling  van  die  Ge- 
meente  Trichardtsfontein  L.A.J.J.  van  Nieuwenhuizen.  Die  broeder  is  ’n  kleinseun  van  die 
koster  van  Trichardtsfontein  in  die  jare  1880  tot  1922.  Broeder  van  Nieuwenhuizen  het  ’n 
besondere  aanvoeling  vir  die  geskiedenis,  het  oor  die  jare  baie  moeite  gedoen  om  feite  te  bekom 
en  kon  veral  inligting  waar  notules  nie  voldoende  dekking  weergegee  het  nie  bybring.  Die 
gewillige  hulp  van  die  broeder  L.A.J.J.  van  Nieuwenhuizen  was  ’n  geweldige  tydsbesparende 
faktor. 

Derdens  was  daar  hulp  van  heinde  en  verre  m.b.t.  fotos  ensomeer. 

By  die  dank  aan  alle  medewerkers  en  skribas  oor  die  eeu  in  hulle  uiters  verantwoordelike  taak 
ten  opsigte  van  die  notules  wil  die  opsteller  sy  vrou  en  kinders  dankie  sê  vir  hulle  hulp  en 
geduldige  verdra  met  die  tempo  wat  die  werkie  die  huis  ingedra  het. 

Bewus  daarvan  dat  die  geskrif  nie  volle  dank  en  werklik  gepaste  waardering  kan  betuig  nie 
word  die  werk  opgedra  aan  die  eggenotes  en  kinders,  deur  die  hele  Kerk,  van  ontslape 
Predikante  broeders. 

Dienende  in  Christus. 

Sittende:  Mev.  A.L.J.  Blignaut  (Voorsitster  van  die N.H.S.  V.),  Mev. 

KERKRAAD  TRICHARDTS- 
FONTEIN  1909 


Predikante  en  kerkraadslede  teen- 
woordig  met  die  ontvangs  van  Ds. 
J.J.  Prinsloo. 

Sittende  (van  links  na  regs);  Ou- 
derling  Marx,  ouderling  J.  Ester- 
huizen,  ds.  J.J.  Kuhn,  ds.  L.E. 
Brandt,  ds.  Jac.  van  Belkum,  ds. 
J.J.  Prinsloo. 

Staande  (van  links  na  regs ):  1.  A. 
Duvenage,  4.  P.L.  Venter,  5. 
D.P.J.  van  Schalkwyk,  6.  L.A.J.J. 
van  Nieuwenhuizen,  7.  G.E.  En- 
gelbrecht,  10.  L.  C.  Bester,  11.  B. 
Steyn,  12.  Herbst. 


* * * 


KERKRAAD  TRICHARDTS- 
FONTEIN  1912 

Sittende  v.l.n.r.:  1)  D.J.  Breyten- 
bach  (Kommandant  in  oorlog 
1899-1902);  2)  B.J.  Steyn;  3)  G.J. 
Engelbrecht  (Kommandant 

1899-1902,  oudste  broer  van  Prof. 
S.P.  Engelbrecht);  4)  Ds.  J.J. 
Prinsloo  (snr);  5)  6)  Marx;  7)  8) 
D.P.J.  van  Schalkwyk  (jnr). 
Middel  v.l.n.r.:  1)  L.J.  Bester;  2) 
3)  4)  J.C.  Estehuizen;  5)  6)  7)  8)  9) 
L.A.J.J.  van  Nieuwenhuizen 
(Koster  vanaf  April  1880  tot  April 
1922). 

Agter  v.l.n.r.:  1)  2)  P.J.L.  Venter; 
3)  Diaken  Herbst;  4)  5)  6). 

KERKRAAD  17  MEI  1958 

Agter  v.l.n.r.  S.  v.d.  Westhuizen, 
H.C.  Grobler,  G.  Pretorius,  C. 
Engelbrecht,  Peens,  G.  Visser,  M. 
Schnetler,  J.J.  Gobler,  R.  Retief, 
M.  Louwrens. 

Middel  v.l.n.r.:  J.  Visagie,  T. 
Gouws,  W.  Grobler,  L.A.  Stone, 
J.  de  Vos,  T.  Breytenbach,  Schra- 
der,  P.  Engelbrecht,  W.  Visser. 
Voor  v.l.n.r.:  N.C.  Oberholzer 
(Vader  van  Prof.  J.P. 
Oberholzer),  J.  Swanepoel,  C. 
Smit,  L.A.J.J.  van  Nieuwenhui- 
zen,  Ds.  P.G.  van  Staden,  Prof. 
E.S.  Mulder,  B.J.  Engelbrecht,  S. 
Grove,  G.  van  der  Merwe. 


* * * 


KERKRAAD  TRICHARDTS- 
FONTEIN  1966 

Voor  v.l.n.r.:  Ouderlinge:  J.J.  van 
S.  Swanepoel,  C.D.  Ras,  C.G.V. 
Grove,  B.J.  Liebenberg,  ds.  J.G. 
du  Plessis,  L.A.J.J.  van  Nieuwen- 
huizen  (skriba),  G.J.H.J.  van  der 
Merwe,  J.  W.N.J.  Grobler,  T.I.J. 
Gouws. 

Middel:  Diakens:  A.P.  Breyten- 
bach,  R.P.  Retief,  Ouderlinge: 
P.L.  Francis,  L.A.  Stone,  J.N.  de 
Vos,  J.B.J.  van  Rensburg,  J.D. 
Grobler,  H.J.  Oberholzer. 

Agter:  Dlakens:  G.  W.P.  Preto- 
rius,  A.M.J.  Breytenbach,  J.H. 
Visagé,  H.M.J.  Jacobs,  B.H. 
Steel,  W.A.  Botha,  O.J.  Ferreira, 
H.  C.  Grobler,  W.  S.  J.  J.  van  Rens- 
burg. 

Hoofstuk  I 


ONTSTAAN  VAN  DIE 
GEMEENTE 
TRICHARDTSFONTEIN 


In  1870  word  die  wyk  Blesbokspruit  by  die  Hervormde  ge- 
meente  Heidelberg  ingelyf.1).  Die  wyk  Blesbokspruit  is  in  Oos- 
Transvaal  in  die  omgewing  van  die  huidige  Bethal  geleë.  Met  die 
kolonisering  van  die  oor-Vaalse  gebied,  is  Oos-Transvaal  die 
laaste  bevolk.  Eers  laat  in  die  sestiger  jare  van  die  vorige  eeu  is 
daardie  dele,  naamlik  die  huidige  Standerton-,  Bethal-,  en 
Trichardtsfontein  digter  bewoon,  veral  deur  intrekkers  uit  die 
noorde  na  die  ontruiming  van  Schoemansdal  in  1867.2)  Die 
eerste  ouderling  van  hierdie  nuwe  wyk  was  dan  ook  ’n  in- 
trekker  uit  die  Noorde  en  vantevore  ’n  diaken  in  die  gemeente 
Zoutpansberg,  naamlik  P.W.  Geyser.3)  As  eerste  diaken  is 
gekies  D.P.J.  van  Schalkwyk  en  hulle  is  op  24  Desember  1870 
in  hulle  ampte  bevestig.4  Op  die  Heidelbergse  kerkraadsver- 
gadering  van  25  Desember  1870  word  ook  besluit  dat,  gesien 
die  groot  afstande,  dit  nie  noodsaaklik  vir  die  ouderling  en 
diaken  van  die  wyk  Blesbokspruit  was  om  al  die  Kerkraads- 
vergaderings  by  te  woon  nie.  Ander  persone  wat  ook  die  wyk 
Blesbokspruit  as  kerkraadslede  gedien  het,  was  A.  Jooste,  J.J. 
Human,5)  Jan  Engelbrecht, 6)  en  Gert  Engelbrecht.7.)  Feitlik  al 
hierdie  persone  speel  ’n  belangrike  rol  in  die  latere  geskiedenis 
van  die  gemeente  Trichardtsfontein.  So  is  dit  dan  ook  aan  die 
kerkraadslede  van  Blesbokspruit  te  danke  dat  die  kerkraad  van 
die  Hervormde  gemeente  Heidelberg  ’n  beskrywingspunt  op 
die  agenda  van  die  Algemene  Kerkvergadering  van  November 
1879  plaas,  waar  inligting  gevra  is  oor  die  oorsprong  en  wet- 
tigheid  van  die  naam  Hervormd  van  die  Kerk  in  Transvaal.8) 
Hierdie  vraag  het  juis  daar  ontstaan  omdat  meerendeel  van  die 
inwoners  van  Oos-Transvaal  lidmate  van  die  Nederduitsch  Ge- 
reformeerde  Kerk  was  en  die  naam  Hervormd  daar  nie  alge- 
meen  was  nie.  Dit  vanweë  die  feit  dat  Oos-Transvaal  ’n  tyd 
lank  deel  van  die  republiek  Lydenburg  was,  wat  op  kerklike 
gebied  onder  die  Kaapse  Nederduitsch  Gereformeerde  sinode 
gestaan  het.9) 

Deur  die  betrokke  Algemene  Kerkvergadering  is  ’n  Kom- 
missie  bestaande  uit  Ds.  D.P.  Ackerman,  L.G.F.  Biccard  en 
N.J.  van  Warmelo,  asook  ouderlinge  P.P.  Roets  en  P.W. 
Geyser,  benoem  om  rapport  oor  hierdie  beskrywingspunt  uit  te 
bring.  Die  inhoud  van  die  rapport  van  hierdie  kommissie,  wat 
met  44  stemme  teen  5 aangeneem  is,  het  daarop  neergekom  dat 
die  Algemene  Kerkvergadering  die  goeie  reg  het  om  die  Kerk 
Nederduitsch  Hervormd  te  noem  en  ook  dat  die  Kerk  in  die 
Kaap,  voor  5 November  1842,  Nederduitsch  Hervormd  geheet 
het.10) 

Op  dieselfde  Algemene  Kerkvergadering  kondig  die  scriba, 
Ds.  N.J.  van  Warrrtelo,  aan  dat  die  dorp  Standerton  deur  die 
owerheid  tot  distrik  verklaar  is.  Dit  het  ook  die  wyk  Blesbok- 
spruit  ingesluit.  Die  vergadering  het  toe  besluit  dat  Standerton 
nou  ’n  selfstandige  gemeente  sou  wees  met  die  burgerlike 
grense  ook  as  kerlike  grense.  Die  predikant  van  Heidelberg  sou 
konsulent  wees  in  die  nuwe  gemeente,  met  die  predikant  van 
Wakkerstroom  as  sy  opvolger.11) 

Op  22  November  1879  vind  die  eerste  Kerkraadsvergadering 
van  die  nuwe  gemeente  plaas  onder  voorsitterskap  van  die 
Konsulent,  Ds.  N.J.  van  Warmelo.  Die  ouderlinge  op  hierdie 
vergadering  was  P.W.  Geyser,  A.  Jooste,  D.P.J.  van  Schalk- 
wyk,  P.P.  Roets,  en  A.B.  Wolmarans,  en  die  diakens  G. 
Engelbrecht  (G  zn.),  P.  Bierman  en  J.J.  Engelbrecht.12) 


Daar  was  verskillende  kerkplekke  in  hierdie  gemeente, 
onder  andere  te  Trichardtsfontein,  waar  dan  ook  die  eerste 
kerkgebou  opgerig  is  en  op  hierdie  manier  het  Trichardts- 
fontein  die  middelpunt  van  die  gemeente  geword.  Die  oor- 
spronklike  gemeente  Standerton  het  dan  ook  so  die  gemeente 
Trichardtsfontein  geword.13) 

Die  verskuiwing  van  die  swaartepunt  in  die  gemeente  van 
Standerton  na  Trichardtsfontein  het  geleidelik  plaasgevind. 
Aanvanklik  was  die  plan  dat  Standerton  die  middelpunt  sou 
word.  Reeds  op  die  eerste  vergadering  van  die  Kerkraad  op  22 
November  1879  word  aan  ouderling  Geyser  en  diaken  G. 
Engelbrecht  volmag  gegee  om  ’n  kerkerf  in  die  dorp  Stander- 
ton,  geskenk  deur  die  heer  A.  Stander,  op  naam  van  die  ge- 
meente  te  transporteer.14)  Op  die  Kerkraadsvergadering  van  7 
November  1881  is  daar  sprake  van  kerkbou  vir  die  wyk  Bles- 
bokspruit.  Daar  word  besluit  dat  die  gemeente  op  die  erns  van 
so  ’n  saak  attent  gemaak  sal  word  totdat  verdere  stappe  ge- 
doen  kan  word.15) 

Maar  nou  het  die  here  Peel  en  Laing  ’n  stuk  grond  op  Tri- 
chardtsfontein  vir  die  bou  van  ’n  kerk  aan  die  gemeente  ge- 
skenk  en  word  as  boukommissie,  vir  die  oprigting  van  ’n  kerk- 
gebou  op  hierdie  stuk  grond,  aangestel:  D.P.J.  van  Schalk- 
wyk,  G.L.J.  van  Nieuwenhuysen,  Jan  Engelbrecht,  G.P.  Pre- 
torius,  Theod.  Meyer,  P.A.  Kruger  en  Thomas  Owen  Laing.16) 
Die  hoeksteen  van  hierdie  kerkgebou  is  op  Maandag  30  April 
1883  gelê  in  teenwoordigheid  van  ’n  groot  aantal  belangstel- 
lendes.17)  In  die  notule  van  1 Desember  1884  ,,op  de  plaats 
New-Denmark,  des  morgens  ten  7 ure”  word  berig:  ,,Er  wordt 
genotuleerd,  dat  het  nieuwe  Kerkgebou  op  de  plaats  Tri- 
chardtsfontein,  wyk  Blesbokspruit,  geheel  gereed  is,  en  dat  de 
inwyding  is  bepaald  op  6 Dec.  e.k.  des  morgens  ten  10  ure.” 
Op  6 Desember  1884  kon  die  kerk  ingewy  word  en  is  daar  ook 
besluit  dat  ouderlinge  op  elke  eerste  Sondag  van  die  maand  die 
eredienste  sou  lei. 18  Met  die  oprigting  en  inwyding  van  hierdie 
kerkgebou  is  nou  voorlopig  nie  voortgegaan  met  die  planne 
om  ook  in  Standerton  self  ’n  kerkgebou  op  te  rig  nie. 

So  was  die  posisie  dan  ten  opsigte  van  die  kérklike  eien- 
domme  van  die  Hervormde  gemeente  Trichardtsfontein  (Stan- 
derton)  voor  die  kerkvereniging  van  1885. 

Op  die  Kerkraadsvergadering  van  13  Maart  1885  word 
bekend  gemaak  dat  die  Algemene  Kerkvergaderinge  van  sowel 
die  Nederduitsch  Gereformeerde  Kerk  as  die  Nederduitsch 
Hervormde  Kerk  in  Januarie  1885  tot  vereniging  van  die  twee 
kerkgenootskappe  besluit  het.  Vir  die  praktyk  het  dit  beteken 
dat  die  verskillende  Nederduitsch  Hervormde  en  Nederduitsch 
Gereformeerde  gemeentes  wat  in  dieselfde  area  bestaan  het  en 
waarvan  die  grense  min  of  meer  ooreengekom  het,  in  een  ge- 
meente  saamgevoeg  sou  word  om  nou  as  verenigde  gemeente 
van  daardie  area  voort  te  gaan.19)  Die  ineensmelting  van  die 
Nederduitsch  Gerformeerde  gemeente  Standerton  en  die 
Nederduitsch  Hervormde  gemeente  Standerton  (Trichardts- 
fontein)  was  bepaal  vir  8 April  van  dieselfde  jaar.  Voortaan 
sou  hierdie  verenigde  gemeente  onder  konsulentskap  van  die 
predikant  van  die  vroeëre  Nederduitsch  Gereformeerde  ge- 
meente  van  Utrecht  staan,  naamlik  Ds.  H.L.  Neethling. 

Die  Kerkraadsvergadering  van  13  Maart  1885  was  voorlopig 
die  laaste  vergadering  wat  die  kerkraad  van  die  Nederduitsch 
Hervormde  gemeente  Trichardtsfontein  gehou  het  tot  1893. 
Eers  op  23  Desember  1893  vergader  die  kerkraad  van  die  Her- 
vormde  gemeente  weer.  Vanaf  1885  tot  1893  is  daar  dus  geen 
Nederduitsch  Hervormde  Kerkraadsvergaderings  gehou  nie. 
In  hierdie  jare  het  diegene  in  die  gemeente  wat  nie  met  die 
Kerkvereniging  wou  saamgaan  nie,  by  die  konsulentsgemeente 
van  Pretoria,  Witfontein,  wat  ook  nie  met  die  Kerkvereniging 
wou  saamgaan  nie,  steun  gesoek.  Die  kombinasie  Witfontein, 
Standerton  en  Middelburg  het  dan  ook  Ds.  M.J.  Goddefroy 
beroep  as  predikant  en  hy  kom  in  1887  in  Transvaal  aan.20) 

So  eindig  die  eerste  fase  van  die  geskiedenis  van  die  ge- 
meente  Trichardtsfontein  dan  met  die  Kerkvereniging  van 
1885.  Die  tweede  fase,  1885  tot  1893,  was  ’n  tydperk  van  stryd 

Ouderling  D.P.J.  van  Schalkwyk 
(geb.  28  Jan.  1839  te  Colesberg, 
oorlede  7.10.1911)  en  sy  vrou  Tant 
Pietha  van  Schalkwyk  (oorlede 
1912).  In  lewe  was  hierdie  broer 
suster  ware  steunpilare  van  die  ge- 
meente  Trichardtsfontein.  Broeder 
D.P.J.  van  Schalkwyk  is  op  24 
Desember  1870  as  eerste  diaken 
van  die  wyk  Blesbokspruit 
bevestig. 


en  vertwyfeling  vir  diegene  wat  nie  met  die  Kerkvereniging  wou 
saamgaan  nie. 

Voordat  voortgegaan  word  om  die  verdere  verloop  van  die 
geskiedenis  van  die  Hervormde  gemeente  Trichardtsfontein  te 
beskryf,  is  dit  nodig  om  eers  die  gebeure  van  die  Kerkver- 
eniging  van  1885  nader  te  besien. 

* * * 


* * * 


Die  Kerkgebou  te  Trichardt  in 
1891.  Die  rede  vir  die  neem  van  die 
foto  was  ’n  swerm  springkane.  Op 
die  voorgrond  kan  die  springkane, 
wat  soos  blommetjies  lyk,  gesien 
word. 

Hoofstuk  2 

’N  KORT  OORSIG  VAN  DIE 
GEBEURETENISSE  VAN 
DIE  KERK  VERENIGIN  G 

VAN  1885 

In  die  jaar  1879  was  daar  drie  Hollands-Afrikaanse  Kerke  in 
die  Transvaal,  naamlik  die  Nederduitsch  Hervormde  Kerk, 
wat  die  Staatskerk  was  tot  1886;21)  die  Nederduitsch  Gerefor- 
meerde  Kerk,  wat  as  sodanig  in  1866  deur  afskeiding  onder  Ds. 
F.  Lion-Cachet  tot  stand  gekom  het;22)  en  die  Gereformeerde 
Kerk  wat  in  1859  onder  Ds.  Dirk  Postma  van  die  Nederduitsch 
Hervormde  Kerk  afgeskei  het.23)  As  gevolg  van  politieke 
gebeure  in  die  Transvaal  tussen  die  jare  1877  tot  1881  het  daar 
’n  sterk  eenheidsbesef  onder  die  inwoners  op  politieke  terrein 
ontstaan,  wat  ook  weerklank  gevind  het  op  die  kerklike  ter- 
rein.24) 

Op  die  Algemene  Kerkvergadering  van  die  Nederduitsch 
Hervormde  kerk  op  3 November  1879  en  volgende  dae,  is  vir 
die  eerste  keer  amptenk  oor  Kerkvereniging  gehandel.  Daar 
word  naamik  op  ’n  vraag  van  Ds.  H.S.  Bosman,25)  predikant 
van  Pretoria,  geantwoord  dat  die  Algemene  Kerkvergadering 
van  die  Nederduitsch  Hervormde  Kerk  ’n  vereniging  tussen  die 
Nederduitsch  Gereformeerde  Kerk  en  die  Nederduitsch  Her- 
vormde  Kerk  as  wenslik  beskou  en  hierdie  wens  moet  offisieël 
aan  die  Nederduitsch  Gereformeerde  Kerk  meegedeel  word  om 
reaksie  van  daardie  kant  af  te  wag.26) 

Die  verenigingsgedagte  is  dus  hier  op  die  Algemene  Kerkver- 
gadering  geloods,  maar  dit  het  alleen  op  hierdie  vlak  gebly. 
Daar  is  nooit  aan  die  gemeentes  geleentheid  gegee  om  hulle  oor 
die  saak  uit  te  spreek  nie.27) 

Met  die  uitbreek  van  die  eerste  Vryheidsoorlog  was  die 
Kerkvereniging  voorlopig  van  die  baan.  Maar  op  die  Algemene 
Kerkvergadering  van  die  Nederduitsch  Hervormde  Kerk  van 
November  1881  word  daar  weer  oor  die  voorgestelde  Kerk- 
vereniging  gepraat.  Daar  was  ’n  skrywe  van  die  skriba  van  die 
Algemene  Kerkvergadering  van  die  Nederduitsch 
Gereformeerde  Kerk  ter  tafel,  waarin  voorgestel  word  dat  ’n 
kommissie  van  7 lede,  bestaands  uit  twee  predikante  en  vyf  ou- 
derlinge,  uit  die  Nederduitsch  Hervormde  Kerk,  ’n  soortgelyke 
kommissie  van  die  Nederduitsch  Gereformeerde  Kerk  en  van 
die  Gereformeerde  Kerk  moest  ontmoet  vir  samesprekings  oor 
die  Kerkvereniging.28)  Hierdie  voorstel  word  so  aanvaar,  ter- 
wyl  daar  ook  kennis  gegee  word  dat  die  Algemene  Kerkver- 
gadering  van  die  Nederduitsch  Hervormde  Kerk  niks  weet  van 
’n  kommissie  van  die  Gereformeerde  Kerk  nie.  Verder  ag  die 
Algemene  Kerkvergadering  dit  ook  nie  raadsaam  om  ’n  predi- 
kant  van  buite  Transvaal  as  voorsitter  vir  die  samekoms  te  kry 
nie  en  neem  genoë  daarmee  om  die  predikant  van  Utrecht  as 
voorsitter  te  hê.29)  As  ,,wenk”  vir  die  kommissie  het  Ds.  H.S. 
Bosman  aan  die  hand  gedoen:30) 

1.  Dat  hy  den  naam  van  de  Kerk  niet  wil  veranderen. 

2.  dat  men  los  moet  zijn  van  het  gezag  der  synode  van  de 
Ned.  Ger.  Kerk  in  de  Kaapkolonie;  allen  een  broeder- 
band  moet  blijven  bestaan. 

3.  Wij  willen  niet  weten  van  gelijkstelling;  aan  het  werk  van 
een  zendeling,  om  te  arbeiden  als  een  predikant  in  ene 
blanke  gemeente  kan  in  onze  verenigde  kerk  niet  worden 
gedacht. 

Hierdie  drie  punte  is  later  tot  offisiële  standpunt  van  die 
Hervormde  Kerk  aanvaar  deur  die  lede  van  albei 
kommissies.31) 

Op  31  Oktober  1881  het  die  twee  kommissies  te  Pretoria 
byeengekom  onder  voorsitterskap  van  Ds.  H.L.  Neethling  van 


Utrecht,  met  Ds.  N.J.  van  Warmelo  as  skriba.32)  Hierdie  twee 
kommissies  moes  die  grondslae  vir  die  verenigde  kerk  opstel.33) 
Hoewel  die  drie  punte  van  die  Hervormde  Kerk  as  ondergeskik 
beskou  is,34)  het  dit  tog  baie  probleme  opgelewer,  veral  met 
betrekking  tot  die  naam  van  die  Kerk.35)  Van  die  drie  punte 
van  die  Nederduitsch  Hervormde  Kerk  het  nie  veel  tereg 
gekom  nie.  Oor  aldrie  hierdie  punte  is  baie  vae  besluite  geneem 
en  is  ook  afgewyk  van  die  bedoeling  van  die  Hervormde 
Kerk36)  wat  dan  ook  baie  moeilikhede  veroorsaak  het  en  baie 
mense  uit  die  Kerkvereniging  laat  bly  het  of  daaruit  laat  tree 
het.37)  Dit  was  asof  die  kommissie  geen  moeilikhede  of  ver- 
skille  wou  raak  sien  nie.38) 

Op  die  Algemene  Kerkvergadering  van  die  Nederduitsch 
Hervormde  Kerk  van  27  November  1882  is  oor  die  rapport  van 
die  Verenigingskommissies  gehandel.39)  Hoewel  al  die  lede  van 
die  Algemene  Vergadering  nog  nie  behoorlik  kennis  gedra  het 
van  die  handelinge  en  besluite  van  die  twee  kommissies  nie, 
word  die  werk  tog  op  voorstel  van  Ds.  De  Vries  van  Zeerust 
,,bij  acclamatie  en  sonder  discussie”  aangeneem.40)  Slegs 
ouderlinge  M.J.  Prinsloo  en  C.J.  Joubert,  van  die  konsulents- 
gemeente  van  Pretoria,  het  teen  die  voorstel  gestem.41)  Die 
saak  is  dus  op  uiters  oppervlakkige  wyse  behandel  deur  die 
Nederduitsch  Hervormde  Kerk  se  Algemene  Vergadering  en 
latere  besware  van  hulle  kant  teen  sommige  van  die  punte  het 
hulle  tereg  die  verwyt  van  die  Nederduitsch  Gereformeerde 
Algemene  Kerkvergadering  op  die  hals  gehaal.42) 

Op  die  Algemene  Kerkvergadering  van  die  Nederduitsch  Ge- 
reformeerde  Kerk  van  Maart  1883  het  dit  heeltemal  anders 
toegegaan  toe  hierdie  rapport  bespreek  is,  en  is  daar  deeglik  op 
elke  punt  ingegaan.43)  Die  besluit  van  die  kommissies  insake 
legitimasie  is  verwerp  en  daar  is  besluit  dat  alleen  persone  wat 
aan  die  Kaap  gelegitimeer  is,  predikante  van  die  verenigde  kerk 
kon  wees.44) 

Op  die  Algemene  Kerkvergadering  van  die  Nederduitsch 
Hervormde  Kerk  van  Mei  1884  is  hierdie  interpretasie,  van  die 
rapport  van  die  Verenigingskommissies,  deur  die  Algemene 
Kerkvergadering  van  die  Nederduitsch  Gereformeerde  Kerk, 
bespreek.45)  Die  lede  van  die  kommissie  van  die  Hervormde 
Kerk  het  te  kenne  gegee  dat  sodanige  interpretasie  nie  in  ooreen- 
stemming  was  met  die  besluite  van  die  Verenigingskommissies 
nie.46)  Tog  neem  die  Algemene  Kerkvergadering  die  standpunt 
in  dat  die  diensdoende  predikante  nie  aan  die  Kaap  gelegiti- 
meer  hoef  te  wees  nie,  maar  dat  dit  alleen  van  die  inkomende 
predikante  in  die  verenigde  Kerk  vereis  sou  word.  Dit  het  be- 
teken  dat  die  Kerk  in  Transvaal  tog  in  ’n  mate  afhanklik  sou 
wees  van  die  Kerk  in  die  Kaap.47)  Hierdie  bepaling  het  ook 
later  tot  die  mislukking  van  die  Kerkvereniging  bygedra.48) 

Dit  is  duidelik  dat  die  Algemene  Kerkvergadering  van  die 
Nederduitsch  Hervormde  Kerk  die  Kerkvereniging  baie  arge- 
loos  benader  het.  Aan  die  anderkant  het  die  Algemene  Kerk- 
vergadering  van  die  Nederduitsch  Gereformeerde  Kerk,  vir  wie 
die  Kerkvereniging  uitbreiding  en  die  moontlikheid  om  ’n 
dominerende  posisie  in  die  Transvaalse  kerklike  wêreld  te  kry 
beteken  het,  duidelik  geweet  waarom  dit  gaan  en  wat  hulle  met 
die  Kerkvereniging  wil  bereik.49)  Hierdie  verskille  in  bena- 
deringswyse  blyk  ook  duidelik  uit  die  manier  waarop  die  resul- 
taat  van  die  Kerkvereniging  gesien  is.  Vir  die  Nederduitsch 
Gereformeerde  Kerk  het  dit  beteken  die  skep  van  ’n  splinter- 
nuwe  Kerk.50)  Die  Nederduitsch  Hervormde  Kerk  daarenteen 
het  die  standpunt  gehuldig  dat  die  verenigde  kerk  geen  nuwe 
kerk  sou  wees  nie,  maar  die  voorsetting  van  die  Nederduitsch 
Hervormde  Kerk  en  die  Nederduitsch  Gereformeerde  Kerk.51) 

In  Januarie  1885  het  die  Algemene  Kerkvergadering  van  die 
Nederduitsch  Hervormde  Kerk,  wat  in  1 884  verdaag  is,  weer  te 
Pretoria  byeengekom.52)  Terselfdertyd  het  die  Algemene  Kerk- 
vergadering  van  die  Nederduitsch  Gereformeerde  Kerk  ook 
bymekaargekom  in  Pretoria.53)  Voor  die  Algemene  Kerk- 
vergadering  van  die  Hervormde  Kerk  was  reeds  verskeie 
memories  wat  gevra  het  dat  die  naam  van  die  verenigde  kerk 
,,Hervormd”  moet  wees.54)  Volgens  Ds.  Van  Warmelo  het 

hierdie  memories  ’n  werklike  afdruk  gegêe  van  die  kerklike 
toestande  in  Transvaal.55)  Hierdie  memories  was  die  eerste 
reaksies  van  die  kant  van  die  gemeentes  en  dit  toon  ook  aan 
dat  daar  reeds  vroeg  al  lidmate  van  die  Hervormde  Kerk  was 
wat  nie  baie  ingenome  met  die  Kerkvereniging  was  nie.56)  Hier- 
die  reaksies  is  as  óf  te  vroeg  óf  te  laat  beskou  en  eenvoudig 
verontagsaam.57) 

Van  die  kant  van  die  Algemene  Kerkvergadering  van  die 
Nederduitsch  Gereformeerde  Kerk  het  daar  ’n  deputasie, 
onder  leiding  van  Ds.  H.J.  Neethling,  by  die  Algemene  Kerk- 
vergadering  van  die  Nederduitsch  Hervormde  Kerk  opgedaag 
om  die  verskille,  wat  daar  oor  die  besluite  van  die  verenigings- 
kommissies,  insake  legitimasie  bestaan  het,  uit  die  weg  te  pro- 
beer  ruim.58)  Volgens  die  deputasie  sou  die  verenigde  kerk  ’n 
totaal  nuwe  kerk  wees  en  nie  voortsetting  van  die  twee  ver- 
enigende  Kerke  nie. 

Daarom  kon  nuwe  toelatingsvereistes,  in  hierdie  geval  legiti- 
mering  aan  die  Kaap  deur  al  die  predikante  van  die  verenigde 
kerk,  gestel  word.59)  Dit  kon  die  Hervormde  Kerk  nie  aanvaar 
nie,  aangesien  Ds.  G.W.  Smits  en  Ds.  N.J.  van  Warmelo  dan 
uitgestoot  sou  word,  daar  hulle  nie  aan  die  Kaap  gelegitimeer 
was  nie.60)  Hierdie  probleem  is  van  Nederduitsch 
Gereformeerde  kant  as  volg  opgelos:  hoewel  legitimasie  aan 
die  Kaap  verpligtend  was  vir  al  die  predikante  van  die  ver- 
enigde  kerk,61)  dit  nie  verpligtend  sou  wees  vir  toenmalige 
diensdoende  predikante  van  die  verenigde  kerk  nie.62)  Maar 
tog  moes  al  die  predikante  van  die  verenigde  kerk  die  onder- 
tekeningsformulier,  wat  in  1882  deur  die  Verenigingskom- 
missies  opgestel  is,  onderteken.63)  Gelet  op  die  toelatingsver- 
eistes  vir  predikante64)  het  dit  dus  beteken  dat  die  verenigde 
kerk  ’n  nuwe  kerk  sou  wees,  wat  die  ou  Hervormdes  nie  wou 
gehad  het  nie.65)  Die  Algemene  Kerkvergadering  van  die 
Nederduitsch  Hervormde  Kerk  het  nou  geen  beswaar  teen  die 
ondertekening  van  die  ondertekeningsformulier,  deur  die 
diensdoende  predikante,  gehad  nie.66)  Dit  beteken  dus  dat  die 
algemene  Kerkvergadering  van  die  Nederduitsch  Hervormde 
Kerk  tog  wel  aanvaar  het  dat  die  verenigde  kerk  ’n  nuwe  kerk 
sou  wees.67) 

Hiermee  was  die  struikelblokke  wat  die  Algemene  Kerkver- 
gadering  van  die  Nederduitsch  Hervormde  Kerk  gesien  het  uit 
die  weg  geruim  en  kon  die  vereniging  voortgaan.  Die  Kerkrade 
van  die  verskillende  gemeentes  het  nou,  ná  die  Algemene  Kerk- 
vergaderings  van  die  twee  Kerke,  in  die  loop  van  1885  saam- 
gesmelt  en  afgevaardigdes  gestuur  na  die  eerste  Algemene 
Kerkvergadering  van  die  verenigde  Kerk  wat  op  7 Desember 
1885  te  Pretoria  vergader  het.68)  Hierdie  datum  kan  beskou 
word  as  die  enigste  geboortedatum  van  die  verenigde  Kerk  wat 
later  die  naam  Nederduitsch  Hervormd  of  Gereformeerd  gedra 
het. 

So  het  die  Kerkvereniging  dan  tot  stand  gekom  sonder  dat 
die  gemeentes  in  die  saak  geken  is.69)  Dit  was  feitlik  ’n  verenig- 
ing  van  Kerkrade  en  van  die  gemeentes  het  netsoveel  lidmate  as 
wat  ten  gunste  van  die  vereniging  was,  verenig.70) 

In  die  gemeente  Trichardtsfontein  is  daar  baie  min  amptelik 
oor  die  Kerkvereniging  gepraat.  Daar  is  op  die  Kerkraadsver- 
gaderinge  slegs  tweekeer  van  die  Kerkvereniging  melding  ge- 
maak,  naamlik  op  11  Maart  1883  toe  die  Kerkraad  kennis 
daarvan  geneem  het  dat  die  Nederduitsch  Gereformeerde  ge- 
meente  Standerton  ’n  predikant  beroep  het  en  dat  by  ’n 
moontlike  vereniging  dit  nie  van  die  gemeente  verwag  kon 
word  om  ’n  beroep  goed  te  keur  waarin  hulle  geen  deel  gehad 
het  nie.71)  Hierdie  word  al  duidelik  dat  ernstige  probleme  met 
en  na  die  Kerkvereniging  sou  opduik. 

Die  tweede  keer  wat  oor  Kerkvereniging  gepraat  is,  was  op 
die  Kerkraadsvergadering  van  3 Desember  1883,  as  daar  ’n  ver- 
soek  van  die  gemeente  is  om  konferensies  te  hou  oor  die  Kerk- 
vereniging.72) 

Die  Kerkraadsvergadering  is  egter  nooit  gevra  om  ’n  stand- 
punt  oor  die  moontlike  vereniging  te  stel  nie  en  ook  nie  om 
moontlike  voorwaardes  vir  so  ’n  vereniging  te  noem  nie,  nóg  is 


Ds.  N.J.  van  Warmelo:  georden  15  Junie  1864,  Zoutpansberg  1864, 
Heidelberg  1868,  verenig  1885,  oorlede  1892. 


aan  die  Kerkraadsvergadering  gevra  om  oor  die  konsekwensies 
van  so  ’n  stap  na  te  dink  nie.  Hieroor  is  beslis  geen  voorligting 
van  die  kant  van  die  Algemene  Kerkvergadering  gegee  nie. 

By  die  beskouing  van  die  Kerkvereniging  van  1885  kom  ver- 
skillende  vrae  na  vore.  Die  belangrikste  vrae  is  seker  die  vol- 
gende:  Het  die  Algemene  Kerkvergadering  van  die  Neder- 
duitsch  Hervormde  Kerk  die  reg  gehad  om  te  verenig  sonder 
dat  die  gemeentes  opdrag  daartoe  gegee  het  of  geken  is  in  die 
saak!  Kan  die  Algemene  Kerkvergadering  die  Kerk  ophef  en 
kan  die  Algemene  Kerkvergadering  sonder  toestemming  van 
die  gemeentes  oor  hulle  eiendomme  seggenskap  hê! 

Om  hierdie  vrae  te  beantwoord  sal  eers  kortliks  nagegaan 
moet  word  wat  die  bevoegdhede  van  die  Algemene  Kerkver- 
gadering  is. 

DIE  GESAG  VAN  DIE  SINODE 

Alhoewel  die  Reformatore  van  die  sestiende  eeu  die  leer  van 
die  Kerk  wou  suiwer  en  nie  in  die  eerste  plek  die  Kerkorgani- 
sasie  wou  hervorm  nie,  het  die  belydenis  of  leer  tog  ’n  groot  in- 
vloed  op  die  Kerkorganisasie  gehad  en  is  daar  dan  ook  ’n  nuwe 
Kerkorde  ingevoer.73)  Hierdie  Kerkregstelsel,  soos  uitgewerk 
deur  Calvyn  in  sy  “Institutio  Christianae  Religionis,  ” ook 
bekend  as  die  Presbiteriaal-Sinodale  Stelsel,74)  het  ingang  ge- 
vind  in  lande  soos  Frankryk,  Nederland  en  Skotland.  Uit 
Nederland  het  hierdie  stelsel  dan  na  Suid-Afrika  gekom.75) 

Volgens  hierdie  stelsel  wat  uit  die  Heilige  Skrif  ontwikkel  is, 
berus  alle  gesag  in  die  Kerk  by  Jesus  Christus.76)  Maar  omdat 
Hy  nou  nie  sigbaar  teenwoordig  is  nie,  maak  Hy  van  mense 
gebruik  om  sy  werk  te  doen  en  daarom  is  die  ampte  aan  die 
Kerk  gegee.77)  Deur  die  ampte  bewaar  Christus  die  eenheid  en 
die  orde  van  die  Kerk.78)  Wanneer  ’n  ampsdraer  dus  optree, 
tree  hy  op  in  Naam  van  Christus.79)  Maar  nou  ontleen  die  Kerk 
nie  sy  karakter  aan  die  amp  nie  en  ook  is  die  een  ampsdraer  in 
rang  nie  hoër  as  ’n  ander  nie.80)  Die  amp  is  in  die  gemeente 
gegee  en  buite  die  gemeenskap  van  die  gelowiges  bestaan  daar 
geen  amp  nie.81)  Die  amp  staan  nie  bo  of  onder  die  gemeente 
nie  en  kom  ook  nie  uit  die  gemeente  voort  nie.82)  Alhoewel  die 
Christus  self  roep  mense  tot  die  amp  om  so  self  Sy  Kerk  te 
regeer,  en  die  gesag  bly  by  Hom  berus.83)  Alhoewel  die 
gemeentelede  self  die  ampsdraers  kies,  word  daarin  juis  die 
roep  van  God  gesien.84)  God  is  dus  handelend  besig  in  Sy  Kerk. 
Wanneer  die  gemeentelede  nou  die  ampsdraers  kies,  beteken 
dit  nie  dat  die  gemeente  nou  ’n  gesag  aan  hulle  delegeer  nie, 
maar  Jesus  Christus  gee  self  aan  hulle  die  gesag.85)  Aan  die 
ankerkant  beteken  dit  nou  ook  nie  dat  die  ampsdraers  die  Kerk 
uitmaak,  of  dat  enige  ampsdraer  alleen  moet  regeer  in  die 
Naam  van  Christus  as  direkte  opvolger  van  Christus  nie.86) 

In  die  Presbiteriaal-Sinodaal  georganiseerde  Kerk  is  daar 
drie  ampte  naamlik  Dienaars  van  die  Woord,  Ouderlinge  en 
Diakens.87)  Wanneer  die  ampsdraers  van  ’n  besondere  ge- 
meente  nou  bymekaarkom  om  die  gesag  oor  die  gemeente,  wat 
by  Christus  berus,  uit  te  oefen,  word  die  Kerkraad  gevorm.88) 
Die  gesag  van  die  Kerkraad  is  ’n  dienende  en  nie  ’n  heersende 
gesag  nie  en  moet  strek  tot  welsyn  van  die  gemeente.89)  Solank 
as  wat  die  besluite  van  die  Kerkraad  in  ooreenstemming  met 
Gods  Woord  en  die  aanvaarde  Kerkorde  is,  moet  die  gemeente 
die  besluite  gehoorsaam.90) 

Maar  nou  is  elke  gemeente  nie  op  sigself  ’n  volkome  Kerk  of 
outonome  eenheid  nie,91)  maar  is  deel  van  die  groter  geheel  en 
slegs  openbaring  van  die  groter  geheel  op  ’n  besondere  plek.92) 
Wanneer  al  die  ampsdraers  van  die  afsonderlike  gemeentes, 
wat  gesamentlik  die  Kerk  vorm,  nou  bymekaar  sou  kom,  word 
die  Sinode  of  Algemene  Kerkvergadering,  gevorm.93)  Om 
praktiese  redes  kan  alle  ampsdraers  egter  nie  op  die  sinode 
kom  nie  en  word  net  ’n  aantal  uit  elke  gemeente 
afgevaardig.94)  In  die  Sinode  kom  die  sigbare  eenheid  van  die 
Kerk  tot  uitdrukking.95)  Dit  beteken  egter  nie  dat  die  Sinode 
die  Kerk  uitmaak  of  dat  die  Sinode  onfeilbaar  is  nie.96)  Ook 
die  Sinode  moet  erken  dat  alle  gesag  by  Jesus  Christus  berus  en 
alle  besluite  van  die  Sinode  moet  aan  die  Heilige  Skrif  getoets 
word.97)  Maar  nou  het  die  Sinode  wel  gesag  en  solank  die 
Sinode  binne  die  grense  van  sy  gesag  bly  kan  hy  verwag  dat  sy 
besluite  uitgevoer  sal  word,  omdat  dit  ’n  wettige  sinode  is  en 
die  ampsdraers  oole  almal,  by  hulle  bevestiging,  bely  het  dat 
hulle  glo  dat  hulle  deur  Jesus  Christus  self  tot  die  amp  geroep 
en  daarin  gestel  is.98)  Die  gesag  van  die  Kerkraad  en  die  Sinode 
is  wesenlik  dieselfde,99)  maar  tog  is  die  gesag  van  die  Sinode 
meer  as  dié  van  die  Kerkraad.100)  Die  Sinode  het  wel  volledig 
leer-,  regeer-  en  tuggesag.101)  Net  soos  wat  die  besluite  van  ’n 
wettig  verkose  en  handelende  Kerkraad  die  gemeentelede  bind, 
so  bind  die  wettig  saamgestelde  en  handelende  Sinode  se  be- 
sluite  ook  die  Kerkraad  en  gemeente.102) 

Maar  dit  beteken  nou  ook  weer  nie  dat  die  gemeente  soos 
onmondige  kinders  behandel  moet  word  en  dat  hulle  geen  sake 
self  kan  behartig  nie:103) 


,,Niets  is  meer  in  strijd  met  het  begrip  der  Kerk  naar  de 
opvatting  der  Gereformeerden,  dan  eene  Kerkinrigting, 
waarbij  de  Gemeente  des  Heeren  wordt  beskouwd  en 
behandeld  als  eene  onmondige  kudde  . . . .” 

Sake  wat  nie  vir  alle  gemeentes  van  gemeenskaplike  belang  is 
nie,  mag  wel  deur  die  gemeente  self  bestuur  word:104) 

,,Zelfregering  . . . zoo  dat  erkend  werd,  dat  zij  in  alle 
dingen,  die  de  gemeenschap  der  kerken  niet  raakten,  zich 
zelven  vrij  konden  besturen,  zonder  dat  daarom  nog  ge- 
loochend  werd,  dat  geschillen  tusschen  de  gemeente  en 
enkele  leden  niet  in  laaste  instantie  door  het  geheel  der 
kerken  machten  worden  afgedaan.” 

Dit  sal  in  elk  geval  verhoed  dat  na  die  Roomse  paaie  terugge- 
keer  word.105)  Sake  wat  dus  vir  ’n  spesifieke  gemeente  van 
belang  is,  mag  dus  deur  daardie  gemeente,  deur  middel  van  die 
Kerkraad,  self  gereël  word.106) 

Die  Sinode  het  wel  seggenskap  oor  die  partikuliere  sake, 
maar  dan  ook  net  in  buitengewone  omstandighede.107)  Wan- 
neer  die  Sinode  wat  die  leer,  liturgie  en  Kerkorde  moet 
vasstel,108)  dan  nou  sekere  sake  uit  sy  hande  laat  gaan  en 
spesifiek  ih  die  hande  van  die  plaaslike  gemeente  plaas,  dan 
kan  die  Sinode  nie  sommer  weer  daardie  sake  in  eie  hande 
neem  nie.  Die  Sinode  moet  tog  immers  die  orde,  wat  hyself 
vasgestel  het,  gehoorsaam.109)  Wanneer  die  Kerkraad  ’n 
besluit  sou  neem  wat  in  stryd  is  met  die  Skrif  of  met  die  aange- 
nome  Kerkorde,  dan  sou  sodanige  besluit  kragteloos  wees.110) 

,,Zijn  mogen  niet  alles  aan  de  Gemeente  opleggen,  wat  zij 
goedvinden,  maar  alleen  datgene  waartoe  zij  zijn  aange- 
steld,  indien  hunne  besluiten  ook  met  betrekking  tot  dat, 
wat  zij  mogen  regelen,  in  strijd  zijn  met  Gods  Woord  of 
met  de  aangenome  Kerkenordening,  zijn  deze  besluiten 
krachteloos  en  niet  bindend  . . . .” 

Dieselfde  geld  ook  die  besluite  van  die  Sinode,  want  daar  is 
geen  prinsipiële  verskil  tussen  die  gesag  van  die  Kerkraad  en 
dié  van  die  Sinode  nie.111)  Wanneer  die  Sinode  dus  ’n  besluit 
neem  wat  nie  in  ooreenstemming  is  met  die  Heilige  Skrif  of 
met  die  fungerende  Kerkorde  soos  vasgestel  is  nie,  dan  is  so- 
danige  besluite  ultra  vires. 

Aangesien  die  Sinode  nie  die  Kerk  uitmaak  nie,112)  en  die 
Kerk  ook  nie  ’n  vereniging  is  nie,113)  kan  die  Sinode  die  Kerk 
nie  ophef  nie.  Die  Kerkraad  kan  alleen  met  toestemming  van 
die  gemeente,  die  gemeente  uit  die  Kerkverband  waarin  sy 
staan,  lei,  anders  nie.114)  Die  Sinode  kan  dus  nie  sonder 
toestemming  van  die  gemeentes  tot  ’n  nuwe  kerkverband  oor- 
gaan  en  die  bestaande  kerkverband  ophef  nie.115) 

Word  die  Kerkwet116)  van  die  Nederduitsch  Hervormde 
Kerk  in  die  Zuid-Afrikaansche  Republiek,  soos  wat  dit  in  1885 
gegeld  het,  nou  nagegaan,  word  dit  duidelik  dat  dit  be- 
antwoord  aan  ’n  Presbiteriaal-Sinodale  vorm  van  kerk- 
regering.  In  Artikel  1 van  die  algemene  bepalinge  word  bepaal 
dat  die  Nederduitsch  Hervormde  Kerk  bestaan  uit  al  die  Her- 
vormde  gemeentes  in  die  Zuid  Afrikaansche  Republiek.117)  Die 
eenheid  van  die  kerk  is  dus  gehandhaaf  en  daar  het  nie  soiets  as 
outonome  gemeentes  of  volledige  kerke  bestaan  wat  dan 
tesame  die  Hervormde  Kerk  moes  vorm  nie. 

Die  Sinode  of  Algemene  Kerkvergadering  is  as  die  bevoegde 
meerdere  vergadering  wat  die  gesag  oor  die  hele  kerk  uitoefen 
gesien  en  die  besluite  daarvan  as  bindend  beskou.118)  Tog  is 
daar  ook  partikuliere  sake  vasgestel  waaroor  elke  gemeente, 
deur  middel  van  sy  wettig  gekose  en  handelende  Kerkraad,  kan 
beslis.119)  So  moes  die  kerkraad  onder  andere  sorg  dra  vir  die 
eiendomme  van  die  gemeente.120)  Die  Kerkraad  kon  met  ander 
woorde  nie  net  doen  wat  hy  wou  met  die  gemeentelike  eien- 
domme  nie,  maar  was  verantwoording  verskuldig  aan  die  ge- 
meente.  Die  Kerkraad  kon  dus  nie  die  gemeentelike  goedere 
vervreem  sonder  toestemming  van  die  gemeente  nie. 

Word  die  geskiedenis  van  die  Hervormde  gemeente  Tri- 
chardtsfontein  tydens  die  Kerkvereniging  van  1885  nou  weer 

nagegaan,  blyk  dit  dat  die  toestemming  van  hierdie  gemeente 
nooit  tot  'so  ’n  stap  gevra  is  nie.  Soos  reeds  gesien,  is  die 
verenigde  kerk  as  ’n  nuwe  kerk  beskou,121)  wat  beteken  dat  die 
Hervormde  Kerk  beskou  is  as  opgehef  en  hiertoe  is  ook  nooit 
toestemming  van  die  gemeente  gevra  nie.  Ook  het  die  Her- 
vormde  gemeente  Trichardtsfontein  nooit  sy  kerkraad  toe- 
stemming  verleen  om  die  gemeentelike  goedere  oor  te  dra  aan 
’n  nuwe  of  ander  eienaar  nie. 

Dit  is  dus  duidelik  dat  daar  met  reg  baie  teenstand  van  die 
kant  van  die  gemeente  verwag  kon  word.  Dit  het  dan  ook 
gebeur  en  die  hele  saak  het  uitgeloop  op  die  hofgeding  van 
1893. 


DIE  HOFSAAK  VAN  1893 

Soos  reeds  gemeld  het  die  lidmate  van  die  Nederduitsch  Her- 
vormde  gemeente  Trichardtsfontein,  wat  nie  met  die  Kerkver- 
eniging  wou  saamgaan  nie,  hulle  geskaar  by  die  Nederduitsch 
Hervormde  konsulentsgemeente  van  Pretoria,  wat  nie  verenig 
het  nie.122)  Die  konsulentsgemeente  van  Pretoria  het  nou  die 
Nederduitsch  Hervormde  gemeente  Pretoria  geword,123)  en 
saam  met  die  gemeentelede  van  Trichardtsfontein  en  Middel- 
burg,  wat  nie  wou  verenig  nie,  is  ’n  predikant  uit  Nederland 
beroep.124)  Op  30  September  1887  is  Ds.  M.J.  Goddefroy  dan 
ook  te  Witfontein  bevestig  deur  ouderling  C.J.  Joubert.125) 

Nadat  dit  vir  verskillende  Hervormdes  begin  duidelik  word 
het  dat  die  Verenigde  Kerk  eerder  voortsetting  van  die  Neder- 
duitsch  Gereformeerde  kerk  sou  wees,  het  baie  van  hulle  uit 
die  vereniging  getree  en  hulleself  onder  die  Prokurasie-Kom- 
missie  geskaar.126)  Daar  was  dus  nou  in  Transvaal  die  Ver- 
enigde  kerk,  wat  sinds  1889  die  naam  Nederduitsch  Hervormd 
of  Gereformeerd  gedra  het,  die  Nederduitsch  Hervormde  Kerk 
en  die  daarnaas  die  Prokurasie-Kommissie  as  selfstandige 
groep.127) 

Die  Nederduitsch  Hervormde  Kerk  het  stadigaan  weer  sy 
voete  gevind  en  georganiseer  geraak;138)  maar  die  kerklike 
eiendomme  was  nog  in  besit  van  die  Verenigde  kerk  en  dit  sou 
nog  baie  twiste  meebring.129)  President  Kruger  het  probeer  om 
’n  minlike  skikking  in  verband  met  die  kerklike  eiendomme 
tussen  die  twistende  partye  te  bewerk,  maar  dit  het  misluk, 
hoofsaaklik  vanweë  die  houding  van  die  afvaardiging  van  die 
Nederduitsch  Hervormde  of  Gereformeerde  kerk.130) 

Ook  in  die  gemeente  Trichardtsfontein  was  daar  die  eien- 
domskwessie.  So  het  die  gemeente  Standerton  (Trichardtsfon- 
tein)  van  die  Nederduitsch  Hervormde  Kerk  dan  in  1892  die 
Nederduitsch  Hervormde  of  Gereformeerde  gemeente  (die  ver- 
enigde  gemeente)  laat  dagvaar  en  die  kerkgebou  te  Trichardts- 
fontein  asook  ander  eiendomme  teruggeëis.131) 

Die  hof  is  as  volg  saamgestel:  Hoofregter  J.G.  Kotzé,  wat 
aan  die  verenigde  kerk  behoort  het,  Regter  H.A.  Ameshoff 
van  die  Hervormde  kerk  en  regter  G.T.  Morice  van  die  Engelse 
kerk.132)  F.W.H.  Kleyn,  Dr.  F.H.M.  van  Lilaar,  Dr.  F.B. 
Tobias  en  H.  Cloete  was  die  Hervormde  Kerk  se  advokate,  ter- 
wyl  J.W.  Leonajd,  E.A.  Esselen,  J.S.  Curlewis  en  J.W. 
Wessels  namens  die  Nederduitsch  Hervormde  of  Gerefor- 
meerde  kerk  opgetree  het.1>3)  Die  saak  is  van  2 tot  8 Augustus 
en  weer  van  1 tot  8 November  1892  verhoor,  terwyl  die  uit- 
spraak  eers  op  5 Junie  1893  gegee  is.134) 

Die  advokate  van  die  Hervormde  kerk  het  betoog  dat  die 
Algemene  kerkvergadering  van  die  Hervormde  Kerk  die  grense 
van  sy  bevoegdhede  oorskry  het  toe  die  vereniging  aangegaan 
is  sonder  die  toestemming  van  die  gemeentes  en  dat  die  kerk- 
raad  nie  die  gemeente  se  eiendomme  sonder  toestemming  van 
die  gemeente  aan  ’n  ander  eienaar  kon  oordra  nie.135)  Verder 
die  diegene  wat  nie  verenig  het  nie,  daarop  aanspraak  gemaak 
dat  hulle  die  wettige  voortsetting  van  die  Nederduitsch  Her- 
vormde  Gemeente  Trichardtsfontein  was  en  dat  hulle  dus  kon 
aanspraak  maak  op  die  kerkiike  eiendomme.136) 


Die  advokate  van  die  Nederduitsch  Hervormde  of  Gerefor- 
meerde  Kerk  het  betoog  dat  die  Hervormde  Kerk  se  lidmate 


Ds.  M.J.  Goddefroy  in  1887  deur  Pretoria,  Trichardtsfontein  en  Mid- 
delburg  beroep.  Ds.  Goddefroy  is  op  30  September  1887  deur  ouder- 
ling  C.J.  Joubert  te  Witfontein  bevestig. 


hulle  goedkeuring  aan  die  vereniging  geheg  het  deur  vanaf 
1880  die  stilswye  te  bewaar,  terwyl  hulle  tog  bewus  was  van  die 
voorbereidings  in  verband  daarmee.137)  Verder  het  hulle  gestel 
dat  die  Algemene  Kerkvergadering  van  die  Nederduitsch  Her- 
vormde  Kerk  wat  die  hoogste  bestuursliggaam  binne  die  Her- 
vormde  Kerk  was,  die  vereniging  aangegaan  het.138)  Ook  was 
die  Nederduitsch  Hervormde  Kerk  en  die  Nederduitsch  Gere- 
formeerde  Kerk  volgens  hulle  slegs  twee  onder-afdelings  van 
dieselfde  kerk  aangesien  hulle  dieselfde  belydenis  en  leer  gehad 
het.139) 

Op  5 Junie  1893  het  die  hof  dan  uitspraak  gedoen  oor  hier- 
die  saak  en  aldrie  regters  was  eenstemmig  oor  die  uitspraak  en 
vonnis.140)  Volgens  die  hof  was  die  kerk  ’n  universitas  wat  nie 
met  ’n  meerderheid  van  stemme  opgehef  kon  word  nie  aange- 
sien  al  die  lede  toestemming  moet  gee.141)  Die  Algemene 
Kerkvergadering  het  dus  die  grense  van  sy  bevoegdhede  oor- 
skry  toe  hy  met  ’n  meerderheid  van  stemme  besluit  het  om  te 
verenig,  en  dus  was  die  vereniging  ultra  vires.142)  Diegene  wat 
nie  verenig  het  nie,  is  deur  die  hof  beskou  as  die  wettige  voort- 
setting  van  die  Nederduitsch  Hervormde  gemeende  Standerton 

(Trichardtsfontein).143)  A1  het  die  kerkrade  ook  verenig,  kon 
hulle  die  eiendomme  van  die  gemeente  nie  sonder  toestemming 
van  die  gemeente  aan  ’n  ander  liggaam  oormaak  nie.144) 
Diegene  wat  nie  verenig  het  nie,  kon  dus  met  reg  aanspraak 
maak  op  die  eiendomme. 

Die  uitspraak  van  die  hof  was  dan  ook  ten  gunste  van  die 
Hervormde  gemeente  en  die  Nederduitsch  Hervormde  of  Gere- 
formeerde  gemeente  van  Standerton  se  kerkraad  is  beveel  om 
die  Hervormde  kerkraad  binne  een  maand  in  besit  te  stel  van 
die  kerkgebou  op  Trichardtsfontein  en  ander  eiendomme. 
Verder  moes  hulle  ook  die  hofonkoste  van  die  saak  dra.145) 

Die  Hervormde  gemeente  van  Trichardtsfontein  het  dus 
weer  in  besit  gekom  van  sy  eiendomme.  Nadat  die  kerkraad 
van  die  Nederduitsch  Hervormde  of  Gereformeerde  gemeente 
van  Standerton  geweier  het  om  die  eiendomme  aan  die  Her- 
vormde  gemeente  terug  te  gee,  het  die  balju  dit  in  beslag 
geneem  en  op  27  September  en  2 Oktober  1893  het  ouderling 
G.J.  Engelbrecht  dit  namens  die  Hervormde  kerkraad  in  ont- 
vangs  geneem.146)  Op  23  Desember  1893  kon  die  kerkraad  weer 
in  die  kerkgebou  op  Trichardtsfontein  vergadering  hou  onder 
voorsitterskap  van  Ds.  M.J.  Goddefroy.147) 

Die  Nederduitsch  Hervormde  of  Gereformeerde  Kerk  was 
baie  teleurgesteld  met  die  uitspraak  van  die  hof  en  dit  het  ook 
beteken  dat  meer  kerkgoedere  in  gevaar  sou  kom.148)  Dit  het 
hulle  egter  ook  meer  Jbereid  tot  skikking  gemaak  in  ander  ge- 
meentes  waar  daar  moeilikhede  oor  die  eiendomme  was.149) 

Dit  het  nou  ook  duidelik  geword  dat  die  Hervormde  Kerk 
met  die  Kerkvereniging  nie  opgehou  het  om  te  bestaan  nie  en 
dat  diegene  wat  met  die  vereniging  saamgegaan  het,  hulle  kerk 
verlaat  het  en  na  ’n  ander  oorgegaan  het.150) 

SLOT 

So  het  die  geskiedenis  van  die  Nederduitsch  Hervormde  ge- 
meente  Trichardtsfontein  (Standerton)  dan  verloop  vanaf  die 
opneem  van  die  wyk  Blesbokspruit  as  wyk  van  die  Neder- 
duitsch  Hervormde  gemeente  Heidelberg  in  1870,  tot  na  die 
uitspraak  van  die  hof  in  1893  oor  die  kerklike  eiendomme  te 
Trichardtsfontein. 

Gedurende  hierdie  tyd  het  daar  die  vereniging  tussen  die 
Nederduitsch  Hervormde  Kerk  en  Nederduitsch  Gerefor- 
meerde  Kerk  plaasgevind.  Hierdie  Kerkvereniging  het  eintlik 


sy  oorsprong  op  politieke  vlak  gehad  toe  daar  ’n  eenheidsgees 
ontstaan  het  onder  die  bewoners  van  Transvaal  in  die  jare  voor 
en  na  die  Eerste  Vryheidsoorlog.151)  Tydens  die  voorbereidings 
vir  die  Kerkvereniging  is  die  teologiese  en  kerkregtelike  vraag- 
stukke  en  konsekwensies  nooit  ernstig  bespreek  nie,  maar  het 
die  besprekinge  op  die  organisatoriese  vlak  gebly  en  die  reaksie 
na  die  vereniging  het  dieselfde  neiging  gehad,  terwyl  die  teolo- 
giese  agtergronde  op  die  agtergrond  geskuif  is.152) 

Van  die  kant  van  die  Algemene  Kerkvergadering  van  die 
Nederduitsch  Hervormde  Kerk  is  die  Kerkvereniging  nie  gron- 
dig  benader  nie153)  en  die  indruk  word  gewek  dat  alle  probleme 
en  verskille  moedswillig  oor  die  hoof  gesien  is.154)  Die  gevoel 
van  die  gemeentes  oor  hierdie  aangeleentheid,  is  nooit  gevra 
nie. 

Daar  is  alleen  deur  die  Algemene  Kerkvergaderinge  van  die 
Nederduitsch  Hervormde  Kerk  en  die  Nederduitsch  Gerefor- 
meerde  Kerk  oor  die  vereniging  gehandel.  Selfs  die  Kerkrade 
van  die  verskillende  gemepntes  het  maar  min  van  die  aange- 
leentheid  geweet.155)  Die  gemeentes  het  nooit  die  geleentheid 
gehad  om  amptelik  hulle  menings  te  lug  nie.  Dit  is  dus  te 
verstane  dat  daar  baie  ontevredenheid  en  teenkanting  van  die 
gemeentes  verwag  kon  word.  Dit  het  dan  ook  gebeur  en  die 
gebeure  op  Trichardtsfontein  is  dan  ook  die  resultate  van  ’n 
misluke  Kerkvereniging.  Te  Trichardtsfontein  het  die  onte- 
vredenheid  oor  die  Kerkvereniging  so  ’n  wending  geneem  dat 
na  die  burgerlike  hof  gegaan  is  om  uitspraak  te  gee  oor  wie  die 
eienaars  was  van  die  kerklike  eiendomme,  die  Nederduitsch 
Hervormde  gemeénte  of  die  Nederduitsch  Hervormde  of  Ge- 
reformeerde  gemeente.  Hierdie  hofsaak  is  ook  as  toetssaak 
beskou  en  die  uitspraak  was  dus  baie  belangrik.156) 

Uit  die  hofuitspraak  in  hierdie  saak  blyk  dit  baie  duidelik 
dat  die  Algemene  Kerkvergadering  van  die  Nederduitsch  Her- 
vormde  Kerk  nie  binne  die  gre'nse  van  sy  bevoegdhede  gebly 
het,  toe  die  vereniging  aangegaan  is  nie  en  daarom  was  die 
Kerkvereniging  ultra  vires.  Verder  is  bewys  dat  die  Hervormde 
Kerk  nie  opgehou  het  om  te  bestaan  met  die  aangaan  van  die 
vereniging  nie.  Ook  is  die  Hervormde  Kerk  weer  in  besit  gestel 
van  sy  eiendomme. 

So  het  die  poging  om  op  kerklike  gebied  dieselfde  eenheid  te 
kry  as  wat  daar  op  politieke  terrein  geheers  het,  op  ’n  mis- 
lukking  uitgeloop  met  nog  groter  verskeurdheid  en  verdeeld- 
heid  op  kerklike  terrein  as  voor  die  Kerkvereniging.157) 

S.  J.  BOTHA. 


Tussen  1887  en  1893  toe  die  eien- 
dom  in  die  hande  van  die  Neder- 
duitsch  Hervormde  of  Gerefor- 
meerde  Kerk  (Verenigde  Kerk) 
was,  het  die  gemeente  op  die  eien- 
dom  van  die  handelaar  P.  Laing 
van  seile  ’n  ,,Kerk”  gemaak  om  in 
diens  te  hou.  Die  foto  is  soos  volg 
saamgestel:  Die  lang  gebou  op  die 
agtergrond  is  ’n  wolstoor.  Die  tent- 
seile  wat  links  na  vore  uitstaan  is 
die  ,,Kerk”,  die  mense  op  voor- 
grond  is  lidmate.  Die  persoon  met 
die  pyltjie  aangedui  is  Ds.  M.J. 
Goddefroy.  Die  foto  is  tydens  ’n 
Nagmaal-byeenkoms  geneem. 


1)  Notule  van  die  Kerkraadsvergadering  te  Heidelberg,  19  November  1870. 

2)  A.D.  Pont,  Die  Nederduitsch  Hervormde  Gemeente  Ermelo  1909-1959,  art.  in  die 
Almanak  van  die  Nederduitsch  Hervormde  Kerk  van  Afrika,  1960,  bls.  98. 

Vgl.  A.D.  Pont,  Nicolaas  Jacobus  van  Warmelo  1835-1892,  Utrecht  1955,  bls.  88. 

4)  Notule  van  die  Kerkraadsvergadering  te  Heidelberg,  25  Desember  1 870. 

3)  Notule  van  die  Kerkraadsvergadering  te  Heidelberg,  25  Desember  1 870. 

6)  Notule  van  die  Kerkraadsvergadering  te  Heidelberg,  3 Oktober  1875. 

7)  Notule  van  die  Kerkraadsvergadering  te  Heidelberg,  26  Desember  1877. 

®)  Notule  van  die  Kerkraadsvergadering  te  Heidelberg,  7 April  1879. 

9)  S.P.  Engelbrecht,  Geskiedenis  van  die  Nederduitsch  Hervormde  Kerk  van  Afrika,  Pre- 
toria-Kaapstad  1953,  Derde  druk,  Hfst.  VI,  bls  100. 

10)  Notulen  der  Algemene  Kerkvergadering  van  de  Nederduitsch  Hervormde  Kerk  in  de 
Transvaal,  3 November  1879  te  Pretoria,  Potchefstroom  1879,  blz.  13.  Belangrikste 
punte  in  hierdie  rapport  was: 

1.  Het  doel  van  dit  beschrijvingspunt  is  om  het  goed  recht  vast  te  stellen,  dat  deze 
vergadering  heeft  om  de  Kerk  te  noemen  de  Nederduitsch  Hervormde. 

3.  Het  word  in  het  oog  gehouden,  dat  in  de  Kaapkolonie  de  naam  der  Kerk  altijd 
geweest  is  Nederduitsch  Hervormd,  totdat  in  ene  zitting  der  Synode,  5 November  1842, 
de  naam  van  Hervormd  is  veranderd  in  Gereformeerd. 

4.  De  Commissie  wenscht  dus  onder  de  aandacht  te  brengen,  dat  al  degenen,  die 
voor  5 November  1842  tot  de  Hollandsche  Kerk  in  Zuid  Afrika  behoorden,  behoorden 
tot  de  Nederduitsch  Hervormde  Kerk. 

11)  Notulen  der  Algemene  Kerkvergadering,  3 November  1879,  blz,  16. 

12)  Notule  van  die  Kerkraadsvergadering  van  die  Nederduitsch  Hervormde  gemeente 
Standerton,  Transvaal,  Wyk  Blesbokspruit,  22  November  1879. 

13)  Standerton  het  in  1912  ’n  selfstandige  gemeente  geword.  Maar  reeds  in  1898  het  Stander- 
ton-dorp  ’n  kerkgebou  gekry.  Dit  beteken  dat  daar  toe  twee  kerkgeboue  in  die  gemeente 
was.  In  1912  het  dit  egter  twee  selfstandige  gemeentes  geword.  Die  gemeente  Trichardts- 
fontein  kan  beskou  word  as  die  “moedergemeente”. 

14)  Notule  van  die  Kerkraadsvergadering  te  Standerton,  22  November  1879. 

13)  Notule  van  die  Kerkraadsvergadering,  gemeente  Standerton,  gehou  te  Drieangel, 
November  1881. 

16)  Notule  van  die  Kerkraadsvergadering  te  Trichardtsfontein,  11  November  1882. 

17)  Notule  van  die  buitengewone  Kerkraadsvergadering  te  Trichardtsfontein,  30  April  1883. 

1®)  Notule  van  die  Kerkraadsvergadering  te  New-Denemarke,  1 Desember  1884. 

19)  Vgl.  S.P.  Engelbrecht,  a.w.,  bls.  301  en  M.J.  Goddefroy,  De  Kerkkwestie  niet  een  leer- 
maar  een  Levenskwestie,  ’s-Gravenhage,  z.j.,  Tweede  druk,  blz.  56.,  asook  A.D.  Pont, 
a.w.,  bls.  158. 

2®)  Vgl.  S.P.  Engelbrecht,  a.w.,  bls.  314  vv.  Ds.  Goddefroy  was  vroeër  predikant  van  die 
Ned.  Hervormde  gemeente  Achlum,  Nederland.  Deur  bemiddeling  van  Dr.  Beelaerts 
van  Blokland,  die  gesant  van  die  Zuid  Afrikaansche  Republiek  in  Europa,  het  hy  die 
beroep  na  Transvaal  aangeneem. 

21)  S.P.  Engelbrecht,  a.w.,  bls.  309-310. 

22)  s.P.  Engelbrecht,  a.w.,  bls.  216  vv. 

23)  s.P.  Engelbrecht,  a.w.,  bls.  156  vv. 

24)  A.D.  Pont,  a.w.,  bls:  134-135. 

23)  Sien  oor  Ds.  H.S.  Bosman,  S.P.  Engelbrecht,  a.w.,  bls.  265,  274  .ea. 

Ds.  H.S.  Bosman  was  ’n  Stellenbosse  proponent  wat  ’n  beroep  na  die  Hervormde 
gemeente  Pretoria  aangeneem  het  waar  hy  op  15  Julie  1875  deur  Ds.  D.  van  der  Hoff 
bevestig  is.  (bls.  265)  Soos  meeste  predikante  van  die  Nederduitsch  Gereformeerde  Kerk 
destyds,  het  hy  ’n  baie  sterk  Engelsgesinde  houding  openbaar  in  daardie  tyd  (bls.  274)  en 
sy  simpatië  was  meer  by  die  Nederduitsch  Gereformeerde  Kerk  as  by  die  Hervormde 
Kerk.  (bls.  293).  Hy  was  die  eerste  om  oor  Kerkvereniging  te  praat.  Dit  is  nie  by  die  ou 
Hervormdes  self  wat  die  eenheidstrewe  opgekom  het  nie.  Die  ou  Hervormdes  wou  ’n 
broederband  met  die  Kaapse  Nederduitsch  Gereformeerde  Kerk  behou,  sonder  om 
organisatoriese  eenheid  te  hê. 

2fy  Notule  van  die  Algemene  Kerkvergadering,  3 November  1879  bls.  15. 

27)  Vgl.  M.J.  Goddefroy,  a.w.,  blz.  55. 

2®)  Notulen  der  Algemene  Kerkvergadering  van  de  Nederduitsch  Hervormde  Kerk  in  de 
Transvaal,  28  November  1881,  te  Heidelberg,  Potchefstroom  1881,  blz.  29. 

29)  Notulen  der  Algemene  Kerkvergadering,  November  1881,  blz.  32. 

30)  Notulen  der  Algemene  Kerkvergadering,  November  1881,  blz.  33. 

31)  Vgl.  Notulen  van  de  zitting  der  Verenigde  Commissiën  van  de  NedHerv.  en  Ger.  Kerken 
in  de  Z.A.  Republiek,  inzake  kerkvereniging,  gehouden  te  Pretoria,  op  Dinsdag,  31 
Oktober  1881,  Pretoria  z.j.,  blz.  22.  ’n  Uitvoerige  beskrywing  van  die  gang  van  sake 
t.o.v.  die  voorbereiding  vir  die  Kerkvereniging  kan  gevind  word  word  by  S.P.  Engel- 
brecht,  a.w.,  bls.  285  vv.  en  A.D.  Pont,  a.w.,  bls  136  vv. 

32)  Notulen  der  Verenigde  Commissiën,  blz.  3. 

33)  Die  Gereformeerde  Kerk  het  geen  kommissie  gestuur  nie.  Sien  Notulen  der  Verenigde 
Commissien,  blz.  4. 

34)  Notulen  der  Verenigde  Commissien,  blz.  4-5. 

35)  Notulen  der  Verenigde  Commissien,  bls.  29  vv.,  en  A.D.  Pont,  a.w.,  bls.  140-146. 

36)  Vgl.  A.D.  Pont,  a.w.,  bls.  139. 

37)  Vgl.  A.D.W.  Wolmarans,  Kerkhistoriese  Feiten,  Pretoria-Amsterdam  z.j.,  blz.  19  vv. 

3®)  S.P.  Engelbrecht,  a.w.,  bls.  285. 

39)  Notulen  der  Algemene  Kerkvergadering  van  de  Ned.  Herv.  Kerk  in  de  Transvaal, 
November  1882,  Potchefstroom  1882,  blz.  3-11. 

40)  Notulen  der  Algemene  Kerkvergadering,  November  1882,  blz.  4. 

4Í)  Notulen  der  Algemene  Kerkvergadering,  November  1882,  blz.  5. 

42)  Vgl.  S.P.  Engelbrecht,  a.w.,  bls.  290-292. 

43)  S.P.  Engelbrecht,  a.w.,  bls.  292-295. 


^4)  S.P.  Engelbrecht,  a.w.,  bls.  293. 

43)  Notulen  der  Algemene  Kerkvergadering,  Mei  1884,  blz.  21-35. 

46)  Notulen  der  Algemene  Kerkvergadering,  Mei  1884. 

47)  Vgl.  S.P.  Engelbrecht,  bls.  296  en  A.D.  Pont,  a.w.,  bls.  152-153. 

48)  A.D.  Pont,  a.w,,  bls.  153. 

49)  S.P.  Engelbrecht,  a.w.,  bls.  290-294. 

-*°)  So  stel  Ds.  H.S.  Bosman  in  1890:  ,,Door  de  vereniging  voor  meld  hebben  beiden  de 
Nederduitsch  Hervormde  Kerk  en  de  Nederduitsch  Gereformeerde  Kerk  als  aparte 
lichamen  of  rechtspersonen  opgehouden  te  bestaan.  Vgl.  S.P.  Engelbrecht,  a.w.,  bls. 
301,  Voetnoot  1. 

5J)  Vgl.  S.P.  Engelbrecht,  a.w.,  bls.  300. 

^2)  Notulen  der  Verdaagde  Algemene  Kerkvergadering  van  de  Ned.  Herv.  Kerk  in  de  Z.A. 
Republiek,  Pretoria  1885,  blz.  1. 

33)  S.P.  Engelbrecht,  a.w.,  bls.  297. 

^4)  Notulen  der  Verdaagde  Algemene  Kerkvergadering,  Jan.  1885,  blz.  3. 

^)  Notulen  der  Verd.  Algemene  Kerkvergadering,  Jan.  1885  bls.  3-4. 

36)  Notulen  der  Verd.  Algemene  Kerkvergadering,  Jan.  1885,  blz.  3. 

3 7 )Notulen  der  Verd.  Algemene  Kerkvergadering,  Jan.  1885,  blz.  3 en  vgl.  ook  S.P. 
Engelbrecht,  a.w.,  bls.  297  en  M.J.  Goddefroy,  a.w.,  bls.  55,  noot  2. 

3®)  Notulen  der  Verdaagde  Algemene  Kerkvergadering,  Januarie  1885,  blz.  8 vv. 

39)  Notulen  der  Verdaagde  Algemene  Kerkvergadering,  Januarie  1885,  blz.  11. 

6°)  Vgl.  S.P.  Engelbrecht,  a.w.,  bls.  298-299. 

61)  Dit  volgens  die  interpretasie  van  die  Algemene  Kerkvergadering  van  die  Nederduitsch 
Gereformeerde  Kerk  van  die  rapport  van  die  Verenigingskommissies. 

62)  Notulen  der  Verd.  Algemene  Kerkvergadering,  Jan.  1885,  blz.  17. 

64)  Wat  die  ouderlinge,  diakens  en  gemeentelede  aanbetref  is  die  saak  anders.  Geen  ouder- 
ling  of  diaken  is  weer  (opnuut)  in  die  verenigde  kerk  in  hulle  ampte  bevestig  nie  en  die 
lidmate  het  nie  d.m.v.  hulle  attestate  ,,oorgekom”  nie.  Nou  ontstaan  die  vraag  of  die 
verenigde  kerk  nie  tog  voortsetting  van  die  twee  deelnemende  Kerke  was  nie. 

63)  Vgl.  S.P.  Engelbrecht,  a.w.,  bls.  300,  asook  M.J.  Goddefroy,  a.w.,  bls.  55. 

66)  Notulen  der  Verd.  Algemene  Kerkvergadering,  Jan.  1885,  blz.  27. 

67)  Vgl.  S.P.  Engelbrecht,  a.w.,  bls.  300-301.  Die  Algemene  Kerkvergadering  van  die 
Nederduitsch  Hervormde  Kerk  het  hiermee  oop  oé  afgewyk  van  een  van  sy  eie  voor- 
waardes  vir  vereniging. 

6®)  Vgl.  S.P.  Engelbrecht,  a.w.,  bls.  301. 

69)  Vgl.  M.J.  Goddefroy,  a.w.,  blz.  55-56,  asook  A.D.  Pont,  a.w.,  bls.  160-161. 

70)  Vgl.  M.J.  Goddefroy  a.w.,  blz.  56. 

71)  Notule  van  die  Kerkvergadering  te  Trichardtsfontein,  op  9 Maart  1883,  heropen  op  11 
Maart  1883. 

72)  Notule  van  die  Kerkvergadering  te  Trichardtsfontein,  26  November  1883,  heropen  op  3 
Desember  1883. 

73)  Vgl.  S.P.  Engelbrecht,  Die  Kaapse  Predikante  van  die  Sewentiende  en  Agtiende  Eeu, 
Pretoria-Kaapstad  1952,  bls.  5. 

74)  Vgl.  F.E.O’B.  Geldenhuys,  Die  Regsposisie  van  Kerkraad,  Ring  en  Sinode,  Pretoria 
1951,  bls.  32-33.  Vgl.  vir  die  kenmerke  van  hierdie  stelsel  M.  Bouwman,  Voetius  Over 
het  Gesag  der  Synoden,  Amsterdam  1937,  blz.  13-14. 

73)  Vgl.  F.E.O’B.  Geldenhuys,  a.w.,  bls.  37  vv. 

76)  J.  Calvinus,  Institutio  Christianae  Religionis,  IV,  3,  1.  vgl.  ook  F.E.O’B.  Geldenhuys, 
a.w.,  bls.  33. 

77)  Calvyn  vergelyk  die  ampsdraers  met  die  gereedskap  van  ’n  handwerksman.  Sien  J. 
Calvinus,  1.1.,  IV,  3,  1. 

78)  J.  Calvinus,  1.1.,  IV,  3,  2.  Vgl.  ook  P.S.  Dreyer,  Brandwagte  van  God,  Krugersdorp 
1956,  bls.  6 vv. 

79)  Vgl.  P.S.  Dreyer,  a.w.,  bls.  11 gaan  hy  nie  in  sy  persoonlike  hoedanigheid 

nie,  maar  as  verteenwoordiger  van  die  kerk  en  van  Christus.”  Vgl.  ook  B.J. 
Engelbrecht,  Die  Amp  van  die  Diaken,  Krugersdorp  1957,  bls.  3. 

8°)  Vgl.  P.S.  Dreyer,  a.w.,  bls.  11,  asook  F.E.O’B.  Geldenhuys,  a.w.,  bls.  33. 

®1)  Vgl.  A.A.  van  Ruler,  Bijzonder  en  Algemeen  Ambt,  Nijkerk  1952,  blz.  50  vv.,  asook 
F.E.O’B.  Geldenhuys,  a.w.,  bls.  33. 

82)  Vgl.  A.A.  van  Ruler,  a.w.,  bls.  56  en  vgl.  ook  Ph.  J.  Hoedemaker,  De  Kerk  en  de 
moderne  Staatsrecht,  Amsterdam  1904,  blz.  83-84. 

83)  J.  Calvinus,  1.1.,  IV,  3,  13,  en  A.A.  van  Ruler,  a.w.,  blz.  53. 

84)  Vgl.  A.A.  van  Ruler,  a.w.,  blz.  53  en  62  Vgl.  ook  die  Formulier  vir  die  bevestiging  van 

Ouderlinge  en  diakens;  die  eerste  vraag  aan  die  ouderlinge  en  diakens:  ,, of  u 

nie  in  u hart  gevoel  dat  u wettig  deur  die  gemeente  van  God,  en  daarom  deur  God  self, 
tot  hierdie  heilige  diens,  geroep  is!” 

83)  J.  Calvinus,  1 .1 . ÏV,  3,  2.,  A.A.  van  Ruler,  a.w.  blz.  58  en  P.S.  Dreyer,  a.w.,  bls.  6 en 
Ph.J.  Hoedemaker,  a.w.,  blz.  131. 

86)  h.G.  Kleyn,  Algemene  Kerk  en  Plaatselijke  Gemeente,  Dordrecht  1888,  blz.  15-16. 
,,Dat  het  Kerkbestuur  de  Kerk  niet  uitmaakt,  maar  de  Kerk  bestaat  uit  de  gemeenschap 
der  geloovigen,  blijkt  daaruit  dat  in  Art.  XXX  Ned.  Geloofsb.  gezegd  word  dat  de  ware 
Kerk  geregeerd  moet  worden,  waaruit  volgt  dat  de  regeerders  niet  de  Kerk  zelf  zijn  (ge- 
lijk  zulks  in  de  Roomsche  Kerk  het  geval  is.”  Vgl.  ook  Ph.J.  Hoedemaker,  a.w.,  bls.  68, 
F.E.O’B.  Geldenhuys,  a.w.,  bls.  78.,  P.S.  Dreyer,  a.w .,  bls.  11. 

87)  Vgl.  J.  Calvinus,  1.1.,  IV,  3,  4 & 8,  vgl.  ook  H.G.  KSeyn,  a.w.,  blz.  21-22,  P.S.  Dreyer, 
a.w.,  bís.  6 vv.  Die  Dordtse  Kerkorde,  Art.  II,  ken  ook  nog  die  doktoreamp  as  ’n  af- 
sonderlike  amp  in  die  Kerk. 

88)  Vgl.  H.G.  Kleyn,  a.w.,  bSz.  21:  ”Opdat  alles  eeriijk  en  met  orde  geschieden  zoude, 
wordt  de  macht  over  de  Gemeente,  die  oorspronkelijk  bij  den  Christus  berust,  niet 
door  de  gemeente  in  haar  geheel,  maar  door  een  College  van  enkele  personen,  de  Kerke- 
raad  genaamd  uitgeoefen.”.  Vgl.  ook  A.A.  van  Ruler,  a.w.,  blz.  94  en  Ph.J.  Hoede- 

maker,  a.w.,  blz.  126  vv. 

89)  Vgl.  H.G.  Kleyn,  a.  w.,  blz.  22:  ,,De  macht  van  deze  Kerkeraad  is  niet  heerschend,  maar 
dienend  (ministerialis.)” 

90)  H.G.  Kleyn,  a.w.,  blz.  22,  Vgl.  ook  die  Bevestigingsformulier  vir  ouderlinge  en  diakens. 

91)  Vgl.  H.G.  Kleyn,  a.w.,  blz.  16-20,  en  S.P.  Engelbrecht,  Neo-Calvinisme,  ontwikkeling 
en  afwyking,  Pretoria-Kaapstad  1945,  bls.  20  vv.  & 66  vv. 

9^)  Vgl.  Ph.J.  Hoedemaker,  a.w.,  blz.  124  vv.  & 151  vv. 

93)  Vgl.  A.A.  van  Ruler,  a.  w.,  blz.  95,  asook  Elsevier  uitgawe  van  die  Encyclopedie  van  Het 
Christendom,  Protestantse  deel,  Amsterdam-Brussel  1955,  blz.  684. 

94)  Voetius  onderskei  dan  ook  tussen  ’n  ,,afgevaardigden  Synode”  en  ’n  ,,Kerkraden 
Synode.”  Op  eg.  Sinode  is  alleen  afgevaardigde  ampsdraers,  terwyl  op  Ig.  alle  amps- 
draers  van  die  Kerk  teenwoordig  is.  Vgl.  M.  Bouwman,  a.w.,  blz.  85-112. 

95)  Ph.J.  Hoedemaker,  a.w.,  blz.  151  vv.  en  155  vv. 

9<>)  Vgl.  H.G.  Kleyn,  a.w.,  blz.  15-16,  J.  Calvinus,  1.1.,  IV,  9,  1 & 3,  en  M.  Bouwman, 

а. w.,  blz.  15. 

97)  Vgl.  J.  Calvinus,  1.1.,  IV,  9,  1 en  M.  Bouwman,  a.w.,  blz.  15  & 233- 

98)  Vgl.  H.G.  Kleyn,  a.w.,  blz.  21  vv.,  en  M.  Bouwman,  a.w.,  blz.  103  vv.  en  154  vv. 

99)  M.  Bouwman,  a.w.,  blz.  111,  en  H.G.  Kleyn,  a.w.,  blz.  21-23. 

100)  Bouwman,  a.w.,  blz.  245-251. 

101)  M.  Bouwman,  a.w.,  blz.  196  vv. 

102)  Ygi  m Bouwman,  a.w.,  biz.  223,  H.G.  Kleyn,  a.w.,  blz.  22.  En  vgl.  ook  die  Beves- 
tigingsformulier  vir  ouderlinge  en  diakens. 

103)  H.G.  Kleyn,  a.w.,  blz.  18. 

104)  H.G.  Kleyn,  a.w.,  blz.  18-19. 

105)  H.G.  Kley,  a.w.,  blz.  18. 

106)  M.  Bouwman,  a.w.,  blz.  197  vv. 

107)  Ygj  m.  Bouwman,  a.w.,  blz.  199  vv.  Die  besondere  omstandige  is: — 

1.  Waar  geen  Kerkraad  is  (blz.  201). 

2.  Het  geval  van  onmacht.  (blz.  202). 

3.  Het  geval  van  wanbestuur.  (blz.  205). 

4.  Het  geval  van  hooger  beroep.  (blz.  207). 

5.  Het  geval  van  klacht  of  aanklacht  (blz.  208). 

б.  Het  geval  van  noodzakelijkheid  (blz.  209). 

K)8)  Ygl.  M.  Bouwman,  a.w.,  blz.  252  en  H.G.  Kleyn,  a.w.,  blz.  23. 

109)  H.G.  Kleyn,  a.w.,  blz.  24. 
no)  H.G.  Kleyn,  a.w.,  blz.  21-22. 

1 1 *)  M.  Bouwman,  a.w.,  blz.  111. 

I 12)  H.G.  Kleyn,  a.w.,  blz.  15-16  en  vgl.  ook  noot  86. 

1 13)  As  mens  die  Kerk  sou  sien  as  ’n  vereniging,  is  jy  op  die  weg  van  die  kollegialisme.  Vgl. 
C.J.H.  de  Wet,  Die  Kollegiale  Kerkreg,  Amsterdam  1921,  bls.  102  vv.,  Ph.  J. 
Hoedemaker,  a.w.,  blz.  92  vv.  en  H.G.  Kleyn,  a.w.,  blz.  234.  ,,Men  kan  daarom  kwa- 
lijk  van  eene  kerk  spreken,  als  van  eene  vereniging,  omdat  de  kerk  veeleer  vergeleken 
moet  worden  met  eene  vergadering.” 

114)  H.G.  Kleyn,  a.w.,  blz.  25-28.  ,,De  vraag  of  de  leden  van  den  kerkeraad  in  sommige 
gevallen  niet  verplicht  zijn  hunne  gemeente,  mits  met  hare  toestemming  uit  de  gemeen- 
schap  der  dwalenden  te  voeren,  is  een  geheel  andere,  maar  zij  doen  dit  niet,  omdat  zij 
geen  slaafsch  of  redeloos  vee  zijn,  maar  omdat  de  conscientie  hen  verbiedt  langer  mede 
te  werken  tot  de  onderhouding  van  een  kerkverwoestend  verband.”  (blz.  28).  Om  hier- 
die  lg.  rede  het  Witfontein  bv.  buite  die  vereniging  gebly.  Vgl.  A.D.  Pont,  a.w.,  bls.  160. 

115)  H.G.  Kleyn,  a.w.,  blz.  25  vv. 

116)  Hierdie  Kerkwet  kan  gevind  word  in  ,,Locale  Wetten  der  Z.A.  Republiek  1849-1885, 
soos  saamgestel  deur  Fred.  Jeppe,  blz.  484-515. 

I I 7)  Locale  Wetten,  blz.  484. 

118)  ygi  artikels  1 tot  4 van  die  ,,Bijzondere  bepalingen”  van  die  Kerkwet  van  1885.  Sien 
Locale  Wetten,  blz.  486  vv.  Art.  1 lui:  ,,Het  hoogste  kerkbestuur  der  Ned.  Herv.  ge- 
meenten  in  de  Z.A.  Republiek  berust  by  de  Algemene  Vergadering.”  Art.  4 lui:  ,,De 
uitspraak  der  Algemene  Vergadering  in  enige  zaak  zijn  beslissend.” 

1 19)  Locale  Wette,  blz.  488  vv. 

12°)  Locale  Wetten,  blz.  490  en  491.  Onder  ,,Bijzondere  bepalingen.”  Artikels  9d  en  16 
onder  §3  oor  die  Werksaamhede  van  die  Kerkraad.  Art.  9d  Iui  as  volg:  ,,Zorg  te  dragen 
voor  de  Kerklijke  eigendommen.” 

Art.  16  lui:  ,,Het  beroepen  van  eene  predikant,  de  benoeming  van  ouderlingen  en 
diakenen,  de  aanstelling  met  instructie,  de  schorsing  en  het  ontslag  van  voorlezers  en 
kosters,  het  afvaardigen  van  de  daartoe  bevoegde  leden  naar  de  Algemene  Kerk- 
vergadering,  het  nauwkeurig  bijhouden  der  kasboeken  en  het  bewaren  van  de  eigen- 
domsbewijsen  van  goederen  aan  de  Kerk  toebehorende,  dat  alles  behoort  tot  de  werk- 
saamheden  der  Kerkraad. 

^1)  Vgl.  S.P.  Engelbrecht,  Geskiedenis,  bls.  301.  Die  vraag  bly  egter  nog  of  die  Verenigde 
Kerk  wel  ’n  nuwe  kerk  was.  Vgl.  voetnoot  64. 

122)  Ygl.  S.P.  Engelbrecht,  Geskiedenis,  bls.  302  vv. 

,23)  Vgl.  S.P.  Engelbrecht,  Geskiedenis,  bls.  308-9. 

124)  S.P.  Engelbrecht,  Geskiedenis,  bls.  314  vv. 

125)  S.P.  Engelbrecht,  Geskiedenis,  bls.  317-320. 

,26)  S.P.  Engelbrecht,  Geskidenis,  bls.  327  vv.  Hierdie  Prokurasie-Kommissie  het  gestaan 
onder  N.M.S.  Prinsloo  as  voorsitter  en  A.D.W.  Wolmarans  as  sekretaris  (bls.  335  en 
337).  Die  Prokurasie-kommissie  het  bestaan  om  die  Hervormdes  wat  verenig  het  en  later 
ontevrede  geword  het,  na  die  Hervormde  Kerk  terug  te  lei.  Dit  was  dus  ’n  ,,brug”  tussen 
die  Ned.  Herv.  of  Geref.  Kerk  en  die  Ned.  Herv.  Kerk.  Die  Prokurasie-kommissie  het  op 


Ds.  J.  Beyer  Standerton  (Trichardtsfonteïn)  1899. 


verskeie  plekke  gesorg  dat  kerklike  eiendomme  van  die  Herv.  Kerk  nie  op  naam  van  die 
verenigde  kerk  getransporteer  sou  word  nie.  (bls.  336).  Vgl.  ook  A.D.  Pont,  a.w.,  bls. 
180. 

127)  A.D.  Pont,  a.w.,  bls.  181. 

128)  S.P.  Engelbrecht,  Geskiedenis,  bls.  321.  Met  die  24ste  Algemene  Kerkvergadering  van 
die  Ned.  Herv.  Kerk  in  1888  was  daar  7 gemeentes  en  met  die  25ste  Algemene  Ver- 
gadering  in  1890  reeds  elf  gemeentes  teenwoordig. 

129)  S.P.  Engelbrecht,  Geskiedenis,  bls.  321  vv.  Die  Hervormde  gemeente  Zeerust  is  ’n  voor- 
beeld  van  hierdie  twiste  oor  die  kerklike  eiendomme. 

13°)  S.P.  Engelbrecht,  Geskiedenis,  bls.  344  vv.  Die  afvaardiging  van  die  Ned.  Herv.  of  Ger. 
Kerk  het  die  houding  ingeslaan  asof  hulle  as  regters  oor  die  ander  partye  moet  sit.  Vgl. 
ook  A.D.W.  Wolmarans,  a.w.  blz.  43-48. 

131)  S.P.  Engelbrecht,  Geskiedenis,  bls.  349  vv.  Vgl.  ook  ,,Cases  decided  in  the  High  Court 
of  the  South  African  Republic  during  the  year  1893”,  Translated  by  J.  Woodford  S. 
Leonard,  London  1903,  p.  69  ff.  Die  eisers  namens  die  Hervormde  gemeente  was  Ds. 
M.J.  Goddefroy,  ouderlinge  D.P.J.  van  Schalkwyk,  G.P.  Roets,  A.B.  Wolmarans  en 
D.J.  Pretorius,  asook  diakens  J.J.  Engelbrecht,  J.L.  Venter,  C.A.B.  Grobler  en  H.L. 
Venter.  Die  verdediger  namens  die  Nederduitsch  Hervormde  of  Gereformeerde  ge- 
meente  was  Ds.  Du  Plessis. 

132)  S.P.  Engelbrecht,  Geskiedenis,  bls.  349  en  ,,Cases  decided  in  the  High  Court”.  1893,  p. 
69  ff. 

133)  S.P.  Engelbrecht,  Geskiedenis,  bls.  349,  en  ,,Cases  decided  in  the  High  Court”.  193,  p. 
72-73. 

134)  S.P.  Engelbrecht,  Geskiedenis,  bls.  349-350  en  ..Cases  decided  in  the  High  Court”.  1893 
p.  74  ff. 

135)  , , Cases  decided  in  the  High  Court”  1893,  p.  72  ff. 

1 36)  ,,Cases  decided  in  the  High  Court  /893”.  p.  72. 

137)  ,,Cases  decided  in  the  High  Court  1893”.  p.  73  ff. 

,,Cases  decided  in  ihe  High  Courí  1893”.  p.  73  ff. 

*^)  , , Cases  decided  in  the  High  Court " p.  74.  i.v.m.  hierdie  punt  het  Regter  Kotze  gesê: 
. . . but  it  is  perfectly  clea£  that'-the  Nederduitsch  Gereformeerde  congregation  or 
church,  and  the  Nederduitsch^jtep^ormde  congregalion  or  church,  were  two  separate 
churches  or  bodies,  having  each  its  own  laws  and  management.” 

14^)  S.P.  Engelbrecht,  Geskiedenis,  bls.  350  en  ,,Cases  decided  in  the  Court  1893 ” p.  74. 

*41)  ,,Cases  decided  in  the  High  Court  1893”.  p.  81-82. 

14^)  ,,Cases  decided  in  the  High  Court  1893”.  p.  82. 

14^)  ,,Cases  decided  in  the  High  Court  18933”,  p.  81.  Hoofregter  Kotze  het  gestel:  ,,It  is 
clear  that  if,  al  the  time  for  the  completion  of  the  Union  in  1885,  there  were  many 
members  of  the  Nederduitsch  Hervormde  congregation  who  did  not  concur  in  the 
Union,  or  acquiesce  in  it  at  a later  date”  those  members  must  be  considered  to  have  re- 
mained  ,,hervormd”,  and  as  still  constituting  the  Hervormde  congregation  of  Stander- 
ton  and  therefore  as  being  entitled  to  the  ownership  of  the  piece  of  donated  land  at 
Trichardtsfontein  with  the  church  buildings  on  it.” 

Voor  die  hof  is  bewys  dat  daar  sulke  persone  was. 

144)  ,,Cases  decided  in  the  High  Court ”.  1893.,  p.  84. 

Die  skenking  van  die  here  Peel  en  Laing  was  aan  die  Hervormde  gemeente  en  dus 
kon  nóg  die  kerkraad  nóg  die  Algemene  kervergadering  sonder  toestemming  die  grond 
oordra  aan  iemand  anders. 

145)  ,,Cases  decided  in  the  High  Court  1893”.  p.  74. 


14^)  S.P.  Engelbrecht,  Geskiedenis,  bls.  351. 

147)  Notulen  van  Vergadering  van  Kerkruad  der  Ned.  Herv.  Gemeente  van  Trichardts- 
fonlein,  (distrik  Standerton),  op  Zaterdag  23  December  1893.  Op  Sondag  24  Desember 
is  daar  vir  die  eerste  keer  sedert  1885  weer  nagmaal  in  die  kerkgebou  gebruik  deur  die 
Ned.  Herv.  gemeente.  Vanaf  1886  tot  op  24  Desember  1893  is  die  nagmaalsvierings 
onder  bokseile  gehou.  Vgl.  S.P.  Engelbrecht,  Geskiedenis,  bls.  351. 

14^)  S.P.  Engelbrecht,  Geskiedenis,  bls.  350. 

14^)  S.P.  Engelbrecht,  Geskiedenis,  bls.  351. 

15^)  s.P.  Engelbrecht,  Geskiedenis,  bls.  350. 

151)  Vgl.  A.D.  Pont,  a.w.,  bls.  130. 

15^)  A.D.  Pont,  a.w.,  bls.  161-162. 

153)  vg|  byvoorbeeld  hoe  ,,grenseloos  oppervlakkig”  die  Algemene  Kerkvergadering  van 
die  Ned.  Kerk  die  Verenigingskommissies  se  rapport  benader  het.  Sien  S.P.  Engelbrecht, 
Geskiedenis,  bls.  290,  292. 

154)  Hulle  het  a.o.  die  memories  van  die  kant  van  die  gemeentes  eenvoudig  in  die  wind 
geslaan. 

155)  Vgl.  byvoorbeeld  die  geval  van  Trichardtsfontein. 

15^)  S.P.  Engelbrecht,  Geskiedenis,  bls.  349. 

157)  Vgl.  die  toespraak  van  ouderling  C.J.  Joubert,  gehou  met  die  bevestiging  van  Ds.  M.J. 
Goddefroy,  soos  aangehaal  deur  S.P.  Engelbrecht,  Geskiedenis,  bls.  318-319. 


Hoofstuk  3 


Op  12  Junie  1899  word  die  tweede  fase  afgesluit  as  die 
kerkraad  vir  ’n  laaste  maal  in  die  14 Vi  jaar  oue  Kerkgebou 
byeenkom.  Die  tweede  Vryheidsoorlog  het  ook  aan  hierdie  ge- 
meente  se  gewone  gang  en  kerkgebou  sy  letsels  gelaat.  Die  kerk 
is  in  Junie  1901  gedurende  die  tweede  Vryheidsoorlog  opge- 
blaas.  L.A.J.J.  van  Nieuwenhuizen  (Geb.  16  April  1907)  en 
skriba  vanaf  1955  tot  1971  en  ouderling  vanaf  1953-1971  berig 
oor  hierdie  insident  as  volg:  Op  ’n  dag  het  hulle  (Engelse)  by 
ons  kerkie  in  Trichardtsfontein  afgesaal  en  kamp  opgeslaan. 
By  hulle  was  , Joiners”  wat  gemeentelede  van  ons  kerk  was.  ’n 
Stuk  of  sewe  van  die  ,,joiners”  het  die  kerk  opgeblaas  en  die 
Engelse  het  glo  gelê  soos  hulle  lag.  Hulle  het  vermoed  dat  agter 
die  klip,  waar  die  hoeksteen  vandag  is  wat  in  1906  deur  Ds. 
Jac.  van  Belkum  gelê  is,  geld  versteek  was.  Dit  was  ’n  groot 
lang  klip,  wat  hulle  vermoed  het  die  hoeksteen  was,  maar  dit 
was  nie.  Die  hoeksteen  is  ’n  groot  lang  klip  op  ’n  ander  hoek 
wat  nog  deur  ou  Ds.  van  Warmelo  gelê  is.  Die  hoeksteen  is 
vandag  nog  daar.  Daarna  het  hulle  die  dak  aan  die  brand  ge- 
steek,  die  banke  uitgegooi  en  party  na  die  konsentrasiekamp 
op  Standerton  geneem. 

Die  oupa  van  L.A.J.J.  van  Nieuwenhuizen  (ook  L.A.J.J. 
van  Nieuwenhuizen)  was  koster  van  die  kerk.  Tydens  die  oor- 
log  was  hy  gevange  geneem  en  na  Bermuda  gestuur.  Toe  hy 
terugkom  het  hy  in  die  konsentrasiekamp  op  Standerton 
geland.  Daar  het  hy  ’n  paar  van  die  banke  gesien  en  vir  ’n 
Engelse  offiser  gevra  of  hy  dit  nie  aan  hom  wil  verkoop  nie. 
Die  offisier  het  gesê  ,,if  you  want  it  you  can  have  it.”  Met  ’n 
muilwa  het  hy  die  banke  van  Standerton  na  sy  plaas  gebring. 
Dit  was  ’n  stuk  of  twintig  banke. 

Die  koster  L.A.  J.  J.  van  Nieuwenhuizen  se  verantwoordelik- 
heidsin  t.o.v.  die  Notuleboeke  en  ander  dokumente  van  die  ge- 
meente  het  ook  gesorg  dat  die  boeke  en  dokumente  behoue 
bly.  (Sien  Kerk  Almanak  1961  — L.A.J.J.  van  Nieuwen- 
huizen). 

Die  Notuleboek,  Lidmaatregister  en  Doopregister  was  in  die 
kerkgebou  van  Trichardtsfontein.  Wyle  Ds.  van  Warmelo  en 
later  Ds.  Goddefroy  het  self  notules  van  vergaderings  inge- 
skrywe,  en  ook  die  inskrywings  gedoen  in  Lidmaat-  en  Doop- 
registers. 

Aan  die  begin  van  1900  neem  die  koster,  wyle  L.A.J.J.  van 
Nieuwenhuizen,  die  boeke  uit  die  kerk  en  sit  dit  tesame  met  sy 
plaas  se  transportakte  en  ander  nodige  stukke  in  ’n  wakis.  Hy 
begrawe  die  wakis  in  ’n  geploegde  land  op  sy  plaas.  Die  kis  is  in 
L.A.J.J.  van  Nieuwenhuizen  (kleinseun  van  genoemde  koster) 
se  besit. 


L.A.J.J.  van  Nieuwenhuizen.  Gebore  26  Augustus  1849  en  oorlede31 
Oktober  1929.  Koster  van  Trichardtsfontein  vanaf  April  1880  tot 
April  1922.  Met  die  Kerkvereniging  het  hy  as  koster  die  Kerk  se  sleutel 
gedra  en  het  geweier  om  die  sleutel  aan  die  Nederduitsch  Hervormde 
of  Gereformeerde  Kerk  af  te  gee. 

Aan  die  begin  van  1901  word  hy  baie  onrustig.  Hy  gaan 
spreek  ouderling  Engelbrecht.  Die  ouderling  Engelbrecht  was 
die  welbekende  kommandat  Gert  Engelbrecht  van  Standerton- 
distrik  vader  van  wyle  Prof.  S.P.  Engelbrecht.  Hy  was  van 
1897  lid  van  die  Tweede  Volksraad  van  die  Suid-Afrikaanse 
Republiek.  Ouderling  Engelbrecht  willig  in  om  die  genoemde 
boeke  in  bewaring  te  neem. 

Einde  1901  word  die  koster  krygsgevangene  geneem  en  ver- 
ban  na  Bermuda. 

Op  31  Mei  1901  word  ouderling  Gert  Engelbrecht  swaar  ge- 
wond  in  ’n  geveg  op  die  plaas  Bankhoek,  distrik  Bethal,  en  is 
drie  dae  daarna  aan  koeëlwonde  oorlede. 

Johanna  Etresia  Engelbrecht,  dte  weduwee  van  die  ouder- 
ling,  het  met  haar  kinders  gedurende  die  oorlog  rondgevlug  en 
het  gevolglik  nie  in  ’n  konsentrasiekamp  beland  nie. 

Met  haar  rondvlug  het  sy  ook  nog  die  gemeente  se  kerklike 
dokumente  eiendomsbewyse  en  al  die  boeke  gehad  om  te 
bewaar.  Dit  was  ’n  groot  verantwoordelikheid  op  haar 
skouers. 

Op  10  Maart  1903  toe  die  eerste  kerkraadsvergadering  weer 
gehou  word  onder  voorsitterskap  van  Ds.  Jac.  van  Belkum  in 
die  ope  lug,  die  kerkgebou  was  verwoes,  het  hulle  nie  geweet 
hoe  om  te  begin  nie.  Hulle  staan  daar  met  leë  hande,  met  geen 
notules  of  enige  ander  boeke  tot  hulle  beskikking  nie. 

Meteens  verskyn  een  van  Johanna  Engelbrecht  se  seuns  met 
al  die  gemeente  se  boeke,  stukke  ens.  Die  kerkraad  was  ver- 
baas  en  dankbaar.  Nou  kon  hulle  met  die  vergadering  voort- 
gaan  met  alles  tot  hulle  beskikking.  Die  notule  van  voor  die 
oorlog  word  gelees.  Die  gemeentes  Trichardtsfontein  en  Stan- 
derton  is  veel  dank  verskuldig  teenoor  hierdie  suster  se  troue 
sorgsaamheid.  Die  notules  en  die  ander  stukke  van  die  kerk  het 
gelukkig  behoue  gebly,  maar  die  kerkgebou  was  verwoes. 


* >i<  ífí 


Johanna  Etresia  Engelbrecht.  Gebore  Kloppers  op  14  April  1850  en 
oor/ede  op  6 Januarie. 


KERKRAAD  VAN  TRICHARDTSFONTEIN  BY  DIE  „HULPKERK” 

Sittende  (van  links  na  regs):  D.P.J.  van  Schalkwyk,  B.  Steyn,  A.  van  Schalkwyk.  Staande  (van  links  na  regs):  lste.  G.  Greyling,  2de.  G. 
Engelbrecht,  3de.  P.P.  Roets  (skenker  van  kerkklok  1893),  4de.  A.  Duvenage,  5de.  ds.  Jac.  van  Belkum,  6de.  P.J.L.  Venter,  7de.  L.  Bester,  8ste., 

9de.,  lOde.  L.A.J.J.  van  Nieuwenhuizen. 

Die  ,,Hulpkerk”  in  die  tyd  toe  die  kerkgebou  nog  in  puin  gelê  het. 


Ouderling  D.P.J.  van  Schalkwyk,  Snr  en  die  koster  broeder 
L.A.J.J.  van  Nieuwenhuizen  is  deur  die  kerkraad  benoem  om 
’n  beraming  te  maak  van  die  skade  wat  Trichardtsfontein- 
gemeente  gely  het,  ’n  skadelys  op  te  stel  en  dié  aan  die  Engelse 
owerheid  voor  te  lê  en  te  probeer  skadevergoeding  kry,  die 
nodige  stukke  daarvoor  te  teken  en  namens  die  gemeente  die 
skadevergoeding  te  ontvang.  Die  Engelse  owerheid  het  egter 
geweier  om  skadevergoeding  aan  die  gemeente  te  betaal. 

Op  14  Maart  het  die  kerkraad  weer  vergader.  Hierdie  keer 
het  dit  gegaan  oor  die  feit  dat  die  gemeente  nog  altyd  in  kom- 
binasie  met  Pretoria,  Middelburg  en  Standerton  gestaan  het. 
Die  gemeente  wou  die  kombinasie  verbreek  en  het  dit  dan  ook 
op  23  September  1903  finaal  gedoen. 

Op  25  Januarie  besluit  die  gemeente  om  met  Middelburg  te 
kombineer.  Intussen  het  die  gemeente  van  omtrent  20  seile  ’n 
seilkerk  gemaak  om  dienste  in  te  hou. 

In  die  notule  van  25  Oktober  1905  staan  daar  opgeteken: 
,,Aangezien  door  ’n  heuwige  storm,  de  zeilen  aan  de  hulpkerk 
verscheurd  zyn  en  de  namiddag  dienst  niet  kan  gehouden 
word,  werd  aan  de  kerkraad  opgedragen  over  te  gaan  tot  het 
herbouwen  van  de  geruineerde  kerk.”  Op  20  Maart  1905  berig 
die  kerkraad:  ,,De  commissie  voor  den  bou  der  kerk  te 
Trichardtsfontein  rapporteerd,  dat  de  kerk  in  aanbesteed  voor 
de  som  van  £620  — maar  dat  men  heeft  ingesien  dat  de  muren 
te  leeg  zullen  worden  en  vraagt  verlof  deze  nog  20  duim  hooger 
te  laten  maken  wat  een  meerdere  uitgawe  van  £100  ongeveer 
zullen  veroorzaken.” 

Op  28  Julie  1906  is  die  kerk  weer  ingewy.  Ds.  Jac.  van 
Belkum  het  die  wydingsrede  gehou. 

Die  ou  kerkgebou  het  nie  ’n  konsistorie  gehad  nie,  hulle  het 
’n  tent  gebruik  wat  aan  die  suidoostekant  van  die  kerk  gestaan 
het.  Die  tent  is  van  1903  tot  1932  gebruik.  In  1932  is  onder  lei- 
ding  van  Ds.  Booyse  ’n  konsistorie  aangebou. 

Ook  die  ou  kerkklok  van  die  gemeente  Trichardtsfontein  het 
’n  besondere  stuk  geskiedenis  deurgemaak  in  die  oorlog 
1899-1902.  Die  klok,  met  ’n  D majeur-klank,  is  deur  ouderling 
G.P.  Roets  as  Kersfeesgeskenk  aan  die  gemeente  geskenk  op 


25  Desember  1893.  Hy  doen  dit  as  dankbare  herinnering  aan 
die  behoud  van  die  Nederduitsch  Hervormde  gemeente 
Trichardtsfontein  uit  die  kerkvereniging  en  ook  ter  herinnering 
aan  die  Hoërhofsaak  ten  gunste  van  die  gemeente.  Dit  was  met 
hierdie  Hoërhofsaak  van  1893  dat  die  vader  P.P.  Roets  en  sy 
seun  G.P.  Roets  teen  mekaar  te  staan  gekom  het;  die  vader 
was  ’n  voorstaander  van  kerkvereniging,  die  seun  ’n  teen- 
staander  daarvan. 

Op  die  klok  is  gegraveer  die  volgende  woorde: 

,,Ned.  Herv.  Kerk. 

Trichardtsfontein  (Z.A.  Rep.) 

Geskenk  van  ouderling  Pieter  Roets. 

Dankbare  herinnering  A.D.  25  Des.  1893.” 

Die  gemeente  het  ouderling  G.P.  Roets  op  sy  agternaam 
genoem,  naamlik  Pieter. 

Gedurende  die  oorlog  is  die  kerkgebou  verwoes  en 
geplunder.  Die  klok  is  afgeruk  en  meegevoer  met  die  Engelse 
magte.  Die  vermoede  is  dat  die  Rhodesian  Mounted  Rifles  die 
klok  geneem  het,  want  dit  het  so  ver  gegaan  as  Bulawayo. 

Thomas  Owen  Laing,  die  Engelse  handelaar  wat  een  morg 
grond  geskenk  het  aan  die  gemeente,  waarop  die  ou  kerkgebou 
staan,  het  toe  in  Engels  gekorrespondeer  met  die  Engelse  ower- 
heid  in  Pretoria  oor  die  wegvoering  van  die  klok.  In  1903  kry 
hy  kennis  dat  die  klok  in  Bulawayo  ontdek  is  en  aangestuur 
word  na  Mafeking,  waar  die  gemeente  dit  in  ontvangs  moet 
neem. 

Die  kerkraad  het  die  broeder  Van  Nieuwenhuizen  gestuur 
om  die  klok  te  gaan  ontvang.  Die  klok  was  daar  toegesluit  in  ’n 
Engelse  soldate-verblyfplek.  Die  koster  moes  eers  sê  wat  op  die 
klok  gegraveer  staan.  Hy  het  op  papier  geskrywe  wat  op  die 
klok  gegraveer  staan.  Daarop  het  ’n  Engelse  offisier  dit  aan 
hom  oorhandig.  Die  koster  het  ’n  baie  goeie  kas  gekry  in 
Mafeking  en  die  klok  daarin  gepak  en  aangestuur  na  Stander- 
ton.  Op  die  spoorweë  het  die  klok  weer  weggeraak  en  eers 
einde  1904  kom  die  klok  op  Standerton  aan  van  Pietermaritz- 
burg  af.  Die  klok  is  van  Standerton  af  vervoer  deur  die  koster 
met  ’n  kar  en  twee  muile;  ’n  afstand  van  omtrent  50  kilometer, 

na  Trichardtsfontein.  Die  ysterraamwerk  waarin  die  klok  ge- 
swaai  het  as  dit  lui,  was  weg.  Die  koster  en  wyle  Christiaan 
David  Ras,  het  toe  weer  die  raamwerk  gemaak  waarin  die  klok 
nou  hang. 

Die  klok  het  in  Oktober  1961  vir  die  laaste  keer  op  Tri- 
chardtsfontein  se  kerkplein  gelui.  Dit  is  toe  afgehaal  deur  Ds. 
J.G.  du  Plessis  en  ouderling  L.A.J.J.  van  Nieuwenhuizen. 
Hulle  het  die  klok  na  die  S.P.  Engelbrecht-museum  van  die 
Nederduitsch  Hervormde  Kerk  van  Afrika  geneem,  waar  dit 
na  al  die  jare  en  ook  veel  rondswerwing  uiteindelik  ’n  laaste 
vaste  staanplek  gevind  het. 

Van  die  gebeure  tydens  die  oorlog  moet  verder  nog  een  voor- 
val  m.b.t.  die  kerkgebou  ook  opgeteken  word.  Die  gebeure  is 
deur  oom  Klasie  Grobler  aan  Ouderling  L.A.J.J.  van  Nieuwen- 
huizen  en  aan  Ds.  J.P.B.  Blignaut  vertel.  Oom  Klasie  het  die 
gebeure  persoonlik  meegemaak.  Oom  Klasie  vertel:  ,,Gedu- 
rende  die  ‘Engelse’  oorlog,  nadat  die  kerk  afgebrand  was,  ry  ’n 
kommando  van  28  man  met  ’n  diep  uitgetrapte  pad  langs  die 
kerk  verby.  Toe  hulle  regoor  die  kerk  kom  begin  die  Engelse 
vanuit  die  kerk  meteens  op  hulle  vuur.  Die  Boere  het  van  hulle 
perde  afgespring  en  in  die  sloot  stelling  ingeneem  en  vuur 
beantwoord.  Die  Boere  het  gekonsentreer  op  die  deur  aan  die 
Suid-Westekant  van  die  kerk,  waar  later  die  konsistorie  gebou 
is.  Naderhand  het  die  Engelse  ’n  witvlag  bokant  die  muur  van 
die  kerk  uitgesteek.  To  die  boere  nadergaan  word  daar  weer  op 
hulle  gevuur.  Hulle  het  weer  platgeval  en  terug  gevuur.  Die 
Engelse  steek  toe  weer  die  witvlag  op  en  die  boere  neem  hulle 
gevange.  Daar  was  omtrent  so  veertig  van  die  Engelse  met 
hulle  perde  en  al  binne  in  die  kerkmure.  Vier  Engelse  was  dood 
en  het  naby  die  deur  gelê  waar  die  preekstoel  was.  Die  boere 
het  aangery  en  die  Engelse  het  hulle  dooies  naby  ’n  beeskraal 
by  Louw  Smit  begrawe”. 

Tussen  die  probleme  rondom  die  kerkvereniging,  die  Hoër- 
hofsaak  m.b.t.  die  kerklike  eiendomme  en  die  oorlog  van 
1899-1902  lê  ’n  besluit  van  die  Uitvoerende  Raad  van  die  Zuid- 
Afrikaanse  Republiek  en  wag  op  uitvoering  en  waardebepaling 
daarvan.  In  die  kerkraadsnotule  van  30  Maart  1894  bladsy  53 
staan  opgeteken:  ,,Op  voorstel  van  de  Predikant  wordt  be- 
sloten  zoodra  mogelijk  by  de  Regering  aanvrage  te  doen  om 
een  plaats  (niet  boven  de  200  morgen)  en  4 erven,  der  gemeente 
nog  toekomende  volgens  Volksraadsbesluit  van  1890.” 

Op  Maandag  28  Januarie  1908  vind  ons  die  volgende  in  die 
notule  opgeteken:  ,,Ds.  Jacobus  van  Belkum,  predikant  en 
voorsitter  van  den  Kerkraad  der  gemeente  Standerton  wordt 
volmacht  gegeven  om  aanvrage  te  doen  by  het  Government 
voor  Grondbrief  voor  die  plaats  ,Halve  pan’  no.  60,  districk 
Bethal,  toegekend  aan  die  Nederduitsch  Hervormde  gemeente 


van  Standerton  door  het  Government  van  die  voormalige 
Zuid-Afrikaansche  Republiek  uitvoerende  Raadsbesluit  Art. 
695  dd.  28  Juli  1899  (Minute  R 146/9/98)  en  te  tekenen  ten 
behoewe  van  genoemde  gemeente  alle  stukken  en  documenten 
is  verband  met  deze  applicatie.” 

Hierdie  saak  is  dan  ten  uitvoer  gebring,  die  gemeente  het  die 
grond  in  ontvangs  geneem.  Dit  is  duidelik  uit  die  notule  van 
Maandag  27  Oktober  1908:  ,,dat  Br.  B.J.  Steyn  en  G.L.  Engel- 
brecht  gemagtigd  worden  om  het  stuk  grond  ,Halve  pan’  te 
verkoopen.”  Die  notule  van  24  April  bepaal  die  verkoop- 
waarde  van  ,Halve  pan’  teen  £2  per  morg. 

Die  Transvaal  se  Argiefbewaarplek  is  oor  hierdie  aan- 
tekeninge  genader.  Artikel  695  word  hieronder  aangehaal. 

Article  695.  — On  the  Order:  Minute  R.  14,679/98  (E.C.R. 
948/99),  containing  a request  on  behalf  of  the  “Ned. 
Herv.”  Congregation  of  Standerton,  for  the  grant  of 
three  small  pieces  of  ground  as  mentioned  therein, 
together  in  extent  242  morgen  30  square  roods,  in 
terms  of  the  First  Volksraad  Resolutions  relating 
thereto. 

The  Executive  Council, 

Having  considered  this  request; 

Having  considered  the  report  and  recommen- 
dations  of  the  Registrar  of  Deeds  and  the  Surveyor- 
General,  from  which  it  appears,  among  others,  that 
this  congregation,  in  accordance  with  the  Volksraad 
Resolutions  relating  thereto,  is  entitled  to  4,750 
morgen,  and  whereas  they  have  received  4,340  morgen 
465  square  roods,  so  that  they  are  still  entitled  to  409 
morgen  and  135  square  roods. 

Resolves:  to  grant  to  the  “Ned.  Herv.”  Congre- 
gation  of  Standerton  the  following  pieces  of  ground, 
as  applied  for,  should  the  same  be  available: — 

A.  The  piece  of  ground  called  “Uitkom,”  No.  101, 
situated  in  the  Standerton  district,  and  in  extent 
19  morgen  294  square  roods; 

B.  Portion  “A”  of  the  farm  “Winkelhaak,”  No. 
73,  in  extent  92  morgen  336  square  roods;  and 

C.  “Halve  Pan,”  in  extent  130  morgen  according 
to  the  inspection  report;  the  lots  B.  & C.  being 
situate  in  the  Bethal  district;  the  three  pieces  of 
ground  being  together  in  extent  242  morgen  and 
30  square  roods. 

The  Registrar  of  Deeds  and  the  Surveyor-General 
are  entrusted  with  the  carvying  out  of  this  resolution. 

I.v.m.  die  verwysing  na  ’n  Volksraadsbesluit  in  1890  kon  die 


Paul  Andries  Ras  Geb.  22. 10.1 838. 
Elizabeth  Magdalena  Ras  fgeb. 
Smit).  (Geb.  17  Maart  1842). 
Nadat  die  ”Kerk”  in  1901 
opgeblaas  is  het  die  gemeente  om 
die  gebou  te  herbou  by  broeder 
Paul  Andries  Ras  £900  geieen.  Na 
die  dood  van  die  broeder  het  die 
Kerkraad  die  weduwee  Ras 
genader  met  die  probleem  dat 
die  gemeente  nie  die  geld  het  om 
aan  die  boedei  te  vereffen  nie.  Die 
weduwee  Ras  het  die  skuldbewys 
geneem,  dit  stukkend  geskeur  en 
aan  die  Kerkraad  gesê  dat  die  ge- 
meente  niks  meer  verskuldig  is  nie. 

Argiefbewaarplek  die  genoemde  tyd  se  besluite  nie  opspoor 
nie. 

Indien  die  notule  van  30  Maart  1 894  wel  waar  is,  die  teendeel 
kon  nie  bewys  word  nie,  dan  is  die  waardebepaling  van  hierdie 


besluit  dat  die  Staat  in  1890  al  erkenning  gegee  het  aan  die  feit 
dat  die  kerkvereniging  nie  die  Nederduitsch  Hervormde  Kerk 
se  voortbestaan  opgesê  het  nie.  Die  Staat  sou  dan  erken  het  dat 
die  Hervormde  Kerk  as  outonome  liggaam  bly  voortbestaan 
het. 


Die  Kerk  nadat  dit  in  die  oorlog  van  1899  tot  1902  opgeblaas  is.  Links  van  die  Kerk  is  grafte  van  ’n  Engelsman  en  ’n  vrou  wat  in  1877  daar  begrawe 

is. 


* * * 


Die  Kerkraad  van  die  gemeente 
Trichardtsfontein,  afgeneem  in  die 
jaar  1904,  in  die  puin  van  die  ou 
kerkgebou.  Sittende  v.l.n.r.:  G.P. 
Roets,  D.P.J.  van  Schalkwyk 
(snr),  ds.  Jac.  van  Belkum,  G.J. 
Engelbrecht,  A.  Duvenage,  G. 
Greyling.  Staande  v.l.n.r.:  L.C. 
Bester,  P.L.  Venter,  A.  van 
Schalkwyk,  B.J.  Steyn,  L.A.J.J. 
van  Nieuwenhuizen. 

Die  ou  Kerk  soos  herbou.  Die  dak  is  later  met  teëls  oorgedek. 


Hoofstuk  4 
’N  EIE  PREDIKANT 

Op  6 Augustus  1909  beroep  die  gemeente  Trichardtsfontein 
prop.  J.J.  Prinsloo.  Op  15  September  1909  kom  die  antwoord 
dat  prop.  J.J.  Prinsloo  die  beroep  aanvaar  het  en  staan  daar  in 
die  notule  van  die  kerkraad  opgeteken:  ,,Verder  wordt 
besloten  dat  op  Vrydag  den  29en  Oktober  die  Heer  Prinsloo 
zal  worden  afgehaald  van  het  station  met  karren  en  paarde- 
ruiters,  zoovelen  als  er  zijn”.  Verder  ,,Dat  hem  een  adres  van 
welkom  zal  worden  aangeboden  namens  den  Kerkraad  voor  te 
lezen  door  Br.  D.P.J.  van  Schalkwyk”. 

prop.  J.J.  Prinsloo  word  op  30  Oktober  1909  deur  ds.  Jac. 
van  Belkum  georden  en  bevestig  te  Trichardtsfontein.  Teen- 
woordig  was  ook  nog  ds.  L.E.  Brandt  en  ds.  J.J.  Ktihn. 

Op  1 Augustus  1910  word  hierdie  interessante  reëling  getref: 
,,Aan  de  leeraar  der  gemeente  wordt  het  overgelaten  om  de 
huweliksbevestigen  te  regelen  op  alle  dae  behalwe  Saterdag  en 
Zondag”. 

In  1913  was  daar  nog  nie  ’n  vaste  pastorie  in  die  gemeente 
nie  en  die  plekke  in  die  gedagtes  het  gegaan  om  Bethal,  Een- 
dragt,  Standerton  en  Trichardt. 

’n  Belangrike  oorweging  by  die  bou  van  ’n  pastorie  in  dié 
jare  word  vervat  in  die  kerkraadsnotule  van  25  April  1913: 
,,oud  F.P.  Prinsloo  zegt,  Trichardts  is  buiten  kwestie  want  wij 
hebben  hier  geen  weide.” 

Van  die  lidmate  wat  graag  die  pastorie  op  Trichardt  naby  die 
kerk  wou  hê  het  egter  dadelik  begin  soek  na  ’n  oplossing  vir  die 
vraagstuk.  Ene  broeder  Breytenbach  het  toe  verneem  van  ’n 
stuk  grond  waarvan  die  minerale  uitgesluit  is. 

Op  14  April  1917  word  soos  volg  geskryf:  ,,Besluit  om  200 
morg  teen  £5  per  morg  te  koop  sonder  onderaardse  regte,  van 
een  onbelemmerde  oppervlakte  ten  weste  van  Trichardt.” 


Met  die  vertrek  van  Ds.  Prinsloo  in  die  jaar  1915  sou  die  ge- 
meente  lank  vakant  bly.  Die  reëlings  i.v.m.  die  volgende 
predikant  het  die  noodsaaklikheid  van  ’n  pastorie  verminder. 

Van  al  die  predikante  wat  aan  die  gemeente  Trichardts- 
fontein  verbonde  was,  was  die  dienstermyn  van  Ds.  Jac.  van 
Belkum  seker  die  langste.  Sy  voorsitterskap,  leiding  en  meelewe 
met  die  gemeente  was  so  intens  dat  baie  hom  as  predikant  van 
Trichardtsfontein  onthou.  Die  feite  is  egter  dat  hy  nooit  eie 
predikant  nie,  maar  konsulent  van  Trichardtsfontein  was.  Die 
langste  periode  was  vanaf  die  vertrek  van  Ds.  Prinsloo  in  1915 
tot  10  April  1926. 

In  die  notule  van  20  Januarie  1928  deel  die  voorsitter  Ds. 
A.J.G.  Oosthuizen  ,,die  vergadering  mee  dat  Brakpan  wil 
beroep  en  vra  om  ’n  kontrak  met  Trichardtsfontein  aan  te 
gaan.” 

Op  Saterdag  21  Januarie  1928  word  die  kontrak  omskryf: 
,,Kontrak  vir  3 jaar.  Die  Kerkraad  van  Trichardtsfontein 
betaal  £200-0-0  per  jaar  en  kry  daar  voor  Vi  van  die  dienste  van 
die  Predikant.”  Brakpan  sou  verder  alleen  beroep  uitbring. 

Op  22  Februarie  word  die  kontrak  deur  die  kerkraad  van 
Trichardtsfontein  onderteken. 

In  die  notule  van  27  April  1928  word  berig:  ,,Als  afgevaar- 
dige  na  die  inseëning  van  Proponent  Grobler  te  Brakpan  word 
gekies  ouderlinge  D.  van  Schalkwýk  en  W.  van  Schalkwýk  om 
Kerkraad  en  Gemeente  te  verteenwoordig  en  ook  om  die 
dienste  te  reël.” 

Op  24  Junie  1928  neem  Ds.  M.M.  Grobler  die  voorsitter- 
stoel  vir  die  eerste  maal  te  Trichardtsfontein  in. 

Op  25  Oktober  1930  word  besluit:  ,,Kontrak  tussen  Brakpan 
en  Trichardtsfontein  word  gelees  en  op  voorstel  van  oud.  S. 
Prinsloo  en  oud.  M.  van  Schalkwýk  word  besluit  om  die 
Kerkraad  van  Brakpan  kennis  te  gee  dat  die  Kerkraad  van  Tri- 
chardtssfontein  die  kontrak  nie  langer  wil  verleng  en  dus  op  28 
Mei  1931  op  hou.  Algemeen  aangeneem.” 

Op  26  April  1931  oorhandig  Ds.  M.M.  Grobler  die  voor- 
sitterstoel  aan  die  konsulent  Ds.  J.  Dreyer. 

Die  gemeente  en  kerkraad  het  altyd  aktief  meegeleef  met  die 
Kerk  in  die  geheel  en  op  die  vergadering  van  24  Januarie  1931 
vind  ons  die  volgende  interessante  beskrywingspunte  vir  die 
Algemene  Kerkvergadering: 

,,1)  Dat  geen  Predikant  gedurende  sy  lidmaatschap  van  Parle- 
ment  of  Provinsiale  Raad  toegelaat  sal  word  tot  die 
Kansels  van  die  Ned.  Herv.  Kerk. 

2)  Die  Algemene  Vergadering  skaf  die  amp  van  spesiale 
besoldigde  Sieketrooster  af. 

3)  Die  Algemene  Vergadering  skaf  die  voorgestelde  bid  en 
dank  dae  in  April  en  Oktober  af.” 

Punt  1 word  op  28  Mei  1931  deur  die  Algemene  Kerkver- 
gadering  bespreek  onder  die  opskrif:  ,,RAPPORT  KOM- 
MISSIE  ALGEMENE  BESKRYWINGSPUNTE”  en  is  ge- 
nommer  as  beskrywingspunt  70. 

Die  aanbeveling  van  die  kommissie  is  ,,om  hierdie  saak  aan 
die  plaaslike  Kerkraad  oor  te  laat.” 

Beskrywingspunt  no.  2 verksyn  op  bladsye  61  en  62  van 
bogenoemde  notule  van  die  Algemene  Kerkvergadering.  Die  be- 
spreking  onder  die  opskrif  ”BESUINIGINGSMAATREËLS” 
het  soos  volg  gelui: 

BESUINIGINGS-MAATREËLS 

Die  tweede  deel  van  die  raport  van  die  Kommissie  oor 
Kerklike  fondse  en  Besuinigingsmaatreëls  is  nou  aan  die  orde. 
Die  kommissie  wil  dat  al  die  besuinigingsvoorstelle  van  die 
Finansiële  Kommissie  sal  aangeneem  word. 

AFSKAFFING  SIEKETROOSTER 

Punt  (a)  van  daardie  voorstelle  gaan  oor  die  afskaffing  van 
die  pos  van  Sieketrooster. 

Br.  Prak  het  beswaar  teen  afskaffing.  Die  geld  sake  gaan 
nou  beter.  As  die  predikante  geen  kans  sien  om  hierdie  werk  te 
doen  nie,  is  spreker  teen  die  afskaffing  van  hierdie  pos. 

Br.  Taljaard  en  Br.  Barnard  kom  beide  op  vir  die  Sieke- 
trooster.  Hulle  wil  hierdie  pos  nie  afskaf  nie. 

Ds.  P.S.  Grobler  ag  dit  ’n  onnodige  pos  en  wil  hom  afskaf. 
Siek  mense  wil  nou  eenmaal  ’n  predikant  hê. 

Ds.  M.M.  Grobler  gaan  saam  met  die  aanbeveling  van  die 
rapport.  Siek  mense  vra  om  ’n  predikant.  Spreker  besoek  altyd 
alle  bedde.  Die  Kerkraad  het  ook  ’n  ouderling  aangestel  vir  die 
hospitale. 

Ds.  Prinsloo  (Johannesburg)  reken  ook  dat  die  Sieke- 
trooster  onnodig  is.  Dieselfde  werk  kan  gratis  gedoen  word  as 
ons  ouderlinge  aanstel  vir  die  hospitale. 

Br.  Booysen  van  Trichardtsfontein  reken  ook  dat  daar  nou 
genoeg  predikante  op  die  Rand  is  en  dat  die  pos  van  Sieke- 
trooster  nie  meer  nodig  is  nie. 

Br.  Viljoen  van  Zeerust  is  dit  eens  met  die  predikante  wat 
hieroor  gepraat  het. 

Br.  Roos  van  Krugersdorp  wys  op  die  lidmate  wat  van  buite 
kom  en  wat  die  predikante  nie  kan  besoek  nie.  Ons  moet  nie  ’n 
mooi  en  nuttig  werk  afbreek  nie  om  ’n  paar  pond  te  spaar. 

Br.  Wolmarans  van  Standerton  wil  die  beskrywingspunt  35 
aanneem. 

,,Die  Alg.  Vergadering  skaf  die  amp  van  spesiale  be- 
soldigde  Sieketrooster  af. 

Kerkraad  van  Trichardtsfontein.” 

Br.  Labuschagne  van  Turffontein  sê  dat  dit  die  plig  van  die 
Kerk  is  om  te  sien  dat  die  Rand  ’n  Sieketrooster  het. 

Brs.  Nortjé,  Michau  en  Scheffer  pleit  vir  die  behoud  van  die 
Sieketrooster,  terwyl  Br.  van  Rensburg  (Randburg)  meen,  dat 
siekes  liewer  ’n  besoek  van  ’n  predikant  ontvang. 

Br.  Grobler  (Koedoesrand)  sê,  dat  daar  vandag  meer  predi- 
kante  op  die  Rand  is  en  ’n  Sieketrooster  dus  nie  meer  so  nodig 
is  nie. 

Ds.  P.J.J.  Venter  wys  daarop,  dat  as  die  Sieketrooster  afge- 
skaf  word  die  Kerkrade  op  die  Rand  die  hospitale  gereeld  moet 
besoek. 


Br.  Bezuidenhout  en  Ds.  Rautenbach  is  vir  die  behoud  van 
die  amp  van  Siektetrooster,  wat  deur  die  Voorsitter  ondersteun 
word. 

Ds.  M.M.  Grobler  wys  daarop,  dat  siek  mense  nie  tevrede  is 
met  ’n  ouderling  se  besoek  alleen  nie,  maar  dat  hulle  ook  die 
predikant  wil  sien. 

Daar  word  gestem  tussen  twee  voorstelle,  n.l.: 

(a)  om  die  Sieketrooster  te  behou,  maar  met  vermindering  van 
salaris,  en 

(b)  om  die  pos  af  te  skaf. 

Die  eerste  voorstel  kry  48  stemme,  die  tweede  63,  sodat  die 
laaste  voorstel  besluit  van  die  Vergadering  word. 

Hierop  verdaag  die  Vergadering  tot  2.30  n.m. 

Voorstel  no.  3 van  Trichardtsfontein  is  Beskrywingspunt  34 
van  bladsy  77  van  die  notule  van  die  Algemene  Kerkvergade- 
ring  van  1931.  Die  vergadering  het  besluit  om  die  Bid-  en 
Dankdae  te  behou. 

Op  7 Februarie  1932,  nadat  teen  ’n  kombinasie  met  Een- 
dracht  besluit  is,  gee  ’n  gemeentevergadering  opdrag  aan  die 
kerkraad  om  ,,alleen”  te  beroep.  Broeder  J.  Opperman  ,,bied 
’n  woning  vry  aan  vir  die  Predikant.” 

Die  Kerkraadsvergadering  van  8 Februarie  1932  bepaal:  ,,’n 
Salaris  van  £250  per  jaar  met  ’n  jaarlikse  verhoging  van 
£25-0-0  per  jaar  tot  £300-0-0  per  jaar.” 

Proponent  F.J.Z.  Booysen  word  beroep.  As  die  proponent 
aanneem,  word  die  program  soos  volg  gereël: 

Vrydag  22  April  11  uur  Ontvangs  van  Prop.  Booysen 

1 uur  Vrouens  Basaar 

2 uur  Kerkraadvergadering 
4 uur  Aanneming. 

Saterdag  23  April  10  uur  in  seëning  Prop.  Booysen 

3 uur  Voorbereiding 
7 uur  Intree  Preek 

9 uur  Gemeente  Vergadering 
Sondag  24  April  10  uur  Nagmaal 

3 uur  Dankseggen  diens 
7 uur  Slot  diens. 

Op  ’n  Gemeentevergadering  van  23.4.1932  kom  die  beplan- 
ning  rondom  ’n  eie  pastorie  ter  sprake.  Die  jonge  Ds.  F.J.Z. 
Booysen  skenk  self  £5-0-0  en  ,,staande  die  vergadering  word 
name  opgegee  vir  ’n  bedrag  van  £85-10-0.”  ’n  Kommissie  van 
9 lede  word  gekies  om  te  bepaal  wat  die  goedkoopste  sal  wees 
tussen  ’n  klaar-huis  koop  of  om  ’n  nuwe  te  bou.  Na  vele  be- 
raadslaginge  en  aanvanklike  probleme  om  die  geld  te  bekom 
word  op  8 Oktober  1932  berig  dat  ,,die  huis  van  Mev.  Levy 
nou  te  kry  is.”  Daar  word  besluit  om  die  huis  te  koop  teen  ’n 
bedrag  van  £775-0-0.”  Dat  die  gemeente  ’n  eerste  verband  van 
£755-0-0  vir  agt  jaar  teen  l°7o  rente,  betaalbaar  half  jaarliks  ten 
gunste  van  die  verkoper  sal  gee.” 

Hierdie  reëling  is  ook  dan  baie  gepas  want  in  dieselfde  ver- 
gadering  tref  die  kerkraad  reëlings  vir  verlof  vir  Ds.  Booysen. 
Hierop  deel  Ds.  Booysen  die  kerkraad  mee  dat  ,,hy  hoop  om 
31  Desember  te  trou.”  ’n  Geskenk  van  £12-0-0  word  bepaal  en 
’n  reëlingskomitee  bestaande  uit  oud.  W.A.  van  Schalkwyk, 
oud.  J.C.  de  Lange  en  Br.  W.H.  Cooper  word  benoem  om  vir 
Ds.  en  Mev.  Booysen  by  hulle  terugkoms  op  20  Januarie  ’n 
ontvangs  by  die  pastorie  te  reël. 

Deurentyd  is  ook  ’n  goeie  gesindheid  met  die  susterskerke 
gehandhaaf.  Dit  blyk  ook  uit  die  Notule  van  25  Maart  1933 
waar  opgeteken  staan:  ,,Verder  word  besluit  om  die  Kerk  te 
gee  aan  Ned.  Herv.  of  Gerf.  gemeente  Carl  Cilliers.” 

Op  23  Januarie  1935  word  Ds.  F.J.Z.  Booyzen,  nadat  hy  ’n 
beroep  aanvaar  het  na  Wolmaransstad,  onthef  van  sy  verplig- 
tinge  teenoor  Trichardtsfontein.  Ds.  A.  Ras  neem  as  konsulent 
waar. 

Op  13  April  1935  word  Proponent  L.M.  Le  Roux  beroep. 
Op  23  Augustus  1935  om  3 uur  nm.  is  die  proponent  ontvang 
en  op  Saterdag  24  Augustus  1935  om  10  vm.  is  hy  georden,  en 
om  2 nm.  het  hy  sy  intreepreek  gelewer.  Andermaal  maak  die 
gemeente  ’n  huwelik  van  hulle  predikant  mee,  word  £12-0-0 

Ds.  J.J.  Prinsloo,  Predikant  van  Trichardtsfontein  vanaf  30  Oktober 
1909  tot  1915  en  weer  vanaf  1946  tot  8 September  1955. 


aan  hom  as  trougeskenk  gegee,  verlof  gereël  en  ’n  kommissie 
nl.  ,,Oud.  W.  van  Schalkwyk  diaken  H.A.  Redelinghuys  en 
Br.  W.  Cooper”  om  die  predikant  en  sy  gade  by  hulle  terug- 
koms  op  28  Februarie  1936  te  ontvang.  25  Januarie  1936  word 
op  ’n  gemeente  vergadering  die  nodige  reëlings  getref  om  ’n 
lening  by  Barclays  Bank  te  bekom  om  die  verband  wat  deur 
Mev.  Levy  gehou  word  en  aan  Alexander  Levy  gesedeer  is  af  te 
los.  Twee  erwe  en  ’n  plaas  van  200  morge  word  as  sekuriteit 
gebied,  £850-0-0  word  bekom  en  die  verband  van  £775-0-0 
word  vereffen. 

* Interessante  reëling  is  met  die  jong  Ds.  Le  Roux  i.v.m.  ’n 
motorkar  getref.  Die  gemeente  koop  die  motorkar.  Die  predi- 
kant  doen  die  gemeentelike  werk  met  die  motor  maar  vir  twee 
agtereenvolgende  jare  betaal  die  predikant  alle  onkoste  aan  die 
motor  — ”petrol,  olie,  reparasies  indien  nodig  en  lisensie.” 
Slegs  as  die  onkoste  aan  die  motor  vir  gemeentelike  werk 
£40-0-0  per  jaar  oorskry  sal  die  gemeente  die  bedrag  waarmee 
oorskry  word,  betaal.  Die  aankoopprys  moes  ook  nie  £225-0-0 
oorskry  nie. 

23  Junie  1937  dien  ’n  versoek  van  die  gemeente  Delmas  wat 
vra  om  in  kombinasie  met  Trichardtsfontein  te  gaan. 

9 Oktober  1937  dien  ’n  ooreenkoms  met  die  kerkraad  van 
Delmas  voor  ’n  kerkraadsvergadering.  Dit  sal  nie  ’n  kombi- 
nasie  wees  nie  maar  ’n  ,,kontrak.”  In  die  ,,kontrak”  word  die 
verdeling  van  eredienste,  huisbesoek  en  gelde  deur  Delmas  aan 
Trichardtsfontein  verskuldig  gereël.  Die  ,,kontrak”  sal  verval 
as  Ds.  L.M.  Le  Roux  sou  vertrek. 

24  Maart  1938  word  berig  dat  Ds.  Le  Roux  ’n  beroep  na 
Ermelo  aanvaar  het.  Die  ,,kontrak”  met  Delmas  verval  en  die 


motorkar  kom  ter  sprake.  Na  vele  bespreking  word  die  motor 
vir  £60-0-0  aan  Ds.  Le  Roux  verkoop. 

Met  die  gemeentevergadering  van  9 April  1938  oorhandig 
Ds.  L.M.  Le  Roux  ’n  armleuningstoel  aan  die  gemeente  as  ’n 
geskenk  namens  hom  en  Mev.  Le  Roux  as  blyke  van  waar- 
dering.  Ouderling  D.P.J.  van  Schalkwyk  ontvang  die  geskenk 
namens  die  gemeente. 

Op  10  April  word  Ds.  Le  Roux  ,,eervolle  ontslag”  gegee  en 
Ds.  S.P.J.J.  van  Rensburg  tree  op  as  konsulent. 

Die  gemeente  het  weer  ’n  kombinasie  aangegaan  met  Bethal 
op  11  Junie  1938. 

Op  22  Oktober  1938  word  in  ’n  kerkraadsnotule  berig: 
,,oud.  S.  Prinsloo  en  oud.  D.  van  Schalkwyk  stel  voor  dat  die 
skriba  ’n  brief  aan  die  Kerkraad  van  Bethal  moet  skryf  in  sake 
die  beroep  van  ’n  Predikant.  So  as  deur  die  Algemene  Kom- 
missie  verlang  word  en  te  wag  op  ’n  antwoord  van  Bethal.” 
Die  volgende  dag,  23  Oktober  1938  is  die  kerkraad  van  Tri- 
chardtsfontein  weer  byeen  met  die  antwoord  van  Bethal  op  die 
agenda.  Die  antwoord  het  met  die  voorgestelde  reëling  van 
Trichardtsfontein  nie  saamgestem  nie. 

Die  saak  het  blykbaar  deur  die  mat  geval. 

Toe  die  kerkraad  van  Trichardtsfontein  op  12  November 
1938  vergader  is  daar  ’n  afvaardiging  van  die  gemeente  Delmas 
in  die  persone  van  ouderlinge  J.P.  Prinsloo,  J.F.  Venter  en 
diaken  W.F.  Krugel  teenwoordig. 

Die  gemeentevergadering  van  9 April  1938  het  opdrag  gegee 
,,om  ’n  kontrak  aan  te  gaan  met  een  van  die  aanleggende 
vakante  gemeentes  en  as  so  ’n  ooreenkoms  getref  kan  word 
wat  aanneembaar  vir  die  Kerkraad  is  word  die  Kerkraad 
gemagtig  om  so  spoedig  moontlik  ’n  Predikant  te  beroep.” 


Ds.  J.J.  prinsloo  Jsn.,  ds.  L.E.  Brandt,  ds.  Jac  van  Belkum  en  ds.  J.J. 
Kuhn,  Trichardtsfontein,  1909.  Di.  Kiihn  en  Prinsloo  opgelei  deur 
Prof.  Muller.  Di.  Kiihn,  Prinsloo  en  Brandt  het  Oos-Afrika  ver- 
skillende  kere  besoek. 

Ds.  Jac.  van  Belkum. 

Wat  nou  biefjie  duister  is,  is  dat  die  kerkraad  van  Tri- 
chardtsfontein  aan  Bethal  op  23  Oktober  1938  laat  weet  ,,dat 
die  Kerkraad  van  Trichardtsfontein  geen  opdrag  van  die  ge- 
meente  het  om  in  kombinasie  te  gaan  nie.” 

Op  12  November  1938  deel  die  skriba  van  die  kerkraadsver- 
gadering  van  Trichardtsfontein  (W.  van  Schalkwyk)  die  ver- 
gadering  mee  ,,dat  die  Kerkraad  van  Trichardtsfontein  opdrag 
van  die  gemeente  het  om  ’n  kontrak  aan  te  gaan  met  een  van 
die  aanliggende  vakante  gemeentes  en  om  dan  ’n  Predikant  te 
beroep.”  Op  grond  hiervan,  berig  die  notule  verder  het 
Delmas  ’n  kommissie  benoem  om  Trichardtsfontein  te  ont- 
moet.  Hoe  dit  ookal  sy,  Trichardtsfontein  en  Delmas  sluit 
weer  ’n  kontrak  wat  ooreenkom  met  die  kontrak  van  9 
Oktober  1936  tussen  genoemde  twee  gemeentes.  Volgende  ver- 
anderings  word  aangeteken:  ,,dat  die  kontrak  vir  vier  jaar  sal 
wees  en  dat  vir  die  vierde  jaar  die  som  van  £135-0-0  sal  wees.” 
Verder  word  bepaal  dat  die  twee  gemeentes  saam  sal  beroep; 
dat  die  predikant  op  Trichardt  sal  woon  en  die  kontrak  sal  nie 
weer  verval  as  die  predikant  ’n  beroep  aanvaar  nie. 

Tydens  die  bespreking,  spreek  ouderling  D.  van  Schalkwyk 
sy  spyt  uit  dat  die  skriba  nie  vir  Bethal  se  kerkraad  kennis  oor 
die  besluit  gegee  het  nie. 

In  die  jare  1938  vind  ons  dat  die  Kerk  nog  in  die  posisie  in 
die  gemeenskap  verkeer  dat  die  Kerk  vanselfsprekend  lid  sou 
wees  van  bv.  Onderwyskpmmissies. 

’n  Brief  kom  ter  tafel  op  die  vergadering  van  22  Oktober 
1938  met  die  volgende  versoek:  ,,’n  Brief  van  Ds.  Delport 
word  gelees  waarin  hy  vra  dat  die  Kerkraad  ’n  lid  moet 
benoem  van  ’n  Onderwyskommissie  wat  in  die  lewe  geroep 
word  vir  ons  Skoolraad  Distrik  in  verband  met  die  kiesing  en 
aanvulling  van  lede  op  die  Skoolraad.”  Ouderling  D.P.J.  van 
Schalkwyk  is  deur  die  kerkraad  benoem. 

Die  tweede  gekombineerde  vergadering  van  die  kerkrade 
van  Trichardtsfontein  en  Delmas  gehou  te  Trichardtsfontein 
op  28  Januarie  beroep  Ds.  W.M.  Wolmarans  van  Dullstroom. 
By  hierdie  gesamentlike  beroepsvergadering  was  albei  die  be- 
trokke  gemeentes  se  konsulente  teenwoordig  nl.  Ds.  S.P.J.J. 
van  Rensburg  vir  Trichardtsfontein  en  Ds.  L.M.  Le  Roux  vir 
Delmas.  Die  onderskeie  afvaardigings  onderteken  ook  die  be- 
roepsbrief  afsonderlik  onder  voorsitterskap  van  elk  se  eie  kon- 
sulent.  Dit  geskied  tydens  die  gesamentlike  vergadering. 

Op  Vrydag  21  April  1939  om  3 nm.  is  Ds.  en  Mev.  Wol- 
marans  ontvang  en  op  Saterdag  22  April  1939  is  Ds.  W.M. 
Wolmarans  bevestig  en  dieselfde  middag  om  3 nm.  lewer  Ds. 
Wolmarans  sy  intreepreek. 

Tydens  ’n  Kerkraadvergadering  gehou  te  Trichardtsfontein 
op  30  Januarie  1942  stel  ouderlinge  W.  van  Schalkwyk  en  C. 
Grove  voor:  ,,om  goedkeuring  te  gee  vir  die  stigting  van  ’n 
N.H.S.V.-tak  vir  die  gemeente  Trichardtsfontein.  Die  voorstel 
word  algemeen  aangeneem.” 

Tydens  die  Kerkraadsvergadering  van  31  Januarie  1942  be- 
dank  die  voorsitter  Ds.  W.M.  Wolmarans  ouderling  D.  van 
Schalkwyk  ,,vir  alles  wat  hy  vir  die  gemeente  gedoen  het  ge- 
durende  die  30  jaar  wat  hy  gedien  het  as  lid  van  die  Kerkraad, 
as  voorleser  en  katkisasiemeester  en  wens  hom  Gods  beste  seën 
toe  op  sy  verdere  loopbaan.” 

24  April  1942  word  die  kategetiese  onderrig  gedeeltelik  na 
die  Kerkgebou  getrek.  Daar  word  besluit  ,,om  Sondagskool  te 
hou  in  die  Kerk  gebou  elke  tweede  Sondag  van  elke  maand.” 
Diaken  J.J.P.  Meyer  word  benoem  as  Superintendent  van 
Sondagskole  vir  die  gemeente  Trichardtsfontein.  Diaken 
J.J.P.  meyer  word  ook  gekies  in  die  plek  van  ouderling  D.J. 
van  Schalkwyk  op  die  ,,Diensreëlingskommissie.” 

Op  27  Septeber  1942  word  Ds.  W.M.  Wolmarans  onthef  van 
al  sy  verpligtinge  teenoor  die  kerkraad  en  gemeente  na  hy  die 
beroep  na  die  gemeente  Brits  aanvaar  het.  Ds.  A.  Brandt  neem 
as  konsulent  waar. 

Op  30  Januarie  1943  word  besluit  om  ’n  Kerk-boufonds  in 
die  lewe  te  roep.  Dit  vind  algemene  byval. 

Tydens  ’n  gemeente  vergadering  van  30  Januarie  1943  word 


die  volgende  kollektes  gehou:  ”TafeI  Kollekte  word  gehou  vir 
die  Mediese  Fakulteit,  Universiteit  Pretoria  en  bring  die 
bedrag  op  van  £5-1-0.” 

Vir  die  Teologiese  opleidingsfonds  word  £85-10-0  belowe. 
Met  die  vergadering  van  9 April  1943  word  dit  aan  die  Super- 
intendent  van  Sondagskole,  Br.  J.  J.P.  Meyer  opgedra  om  elke 
Sondag  sondagskool  te  laat  hou  in  die  Kerk  en  om  die  nodige 
onderwyser  aan  te  stel.” 

Op  27  Januarie  1943  is  andermaal  tussen  Trichardtsfontein 
en  Delmas  ’n  kombinasie  of  kontrak  opgetrek.  Na  verskeie 
beroepe  wat  nie  suksesvol  was  nie,  is  op  16  Oktober  1943  op 
versoek  van  ’n  Kommissie  van  Delmas  besluit  om  die  kontrak 
te  kanselleer. 

Voor  dieselfde  vergadering  dien  ’n  brief  van  broeder  J.H. 
van  Schalkwyk  ,,waarin  hy  ondersteuning  vra  vir  sy  seun  C.J. 
van  Schalkwyk  wat  voornemens  is  om  te  leer  vir  predikant.” 
’n  Beurs  van  £10-0-0  per  jaar  word  toegestaan  op  die  volgende 
voorwaardes: 

1)  Kontrak  word  aangegaan  met  die  vader  en  seun 

2)  Wanneer  hy  nie  predikant  van  die  Ned.  Herv.  Kerk  word 

sal  die  geld  terug  betaal  (word). 

3)  Elke  jaar  moet  hy  slaag  met  sy  eksamen 

4)  jaarliks  moet  aansoek  gedoen  word  vir  hernuwe  van  die 

beurs.” 

Nog  steeds  in  hierdie  vergadering,  na  baie  gedagtes  gewissel 
is,  en  selfs  weer  ’n  kombinasie  met  Bethal  oorweeg  is,  beroep 
die  kerkraad  selfstandig.  Dit  geskied  op  die  volgende  wyse: 
,,sodra  Student  J.A.  Smit  sy  proponent  eksamen  afgelê  het  om 
hom  dan  te  beroep  as  Predikant  teen  ’n  traktement  van 
£400-0-0  plus  £25-0-0  lewenskoste  so  lank  as  die  oorlog  duur  en 
£60-0-0  reiskoste.”  Op  die  vergadering  van  die  Kerkraad  op  14 
Desember  1943  word  hierdie  reëlings  bekragtig  as  Proponent 
J.A.  Smit  amptelik  beroep  word. 

Van  die  ontvangs  van  Ds.  J.A.  Smit  word  niks  vermeld  nie. 
Hy  is  egter  op  29  Januarie  1944  al  ter  Kerkraadsvergadering  en 
word  nog  voordat  Ds.  Brandt  die  voorsitterstoel  aan  hom 
oorhandig  as  Superintendent  van  Sondagskole  gekies  in  die 
plek  van  J.J.P.  meyer  wat  nie  langer  die  werk  kan  doen  nie. 

Ds.  J.A.  Smit  het  op  hierdie  stadium  ook  nog  geen  vervoer- 
middel  nie  en  die  vergadering  bepaal  dat  die  kerkrade  wat  hom 
vervoer  nie  meer  as  3 pennies  per  myl  kan  vra  nie. 

Ds.  Smit  word  ook  benoem  as  kolporteur.  Ds.  A.  Brandt 
ontvang  £5-0-0  van  die  Kerkraad  as  waardering  vir  sy  op- 
offering. 

Met  die  aankoop  van  ’n  motorkar  deur  Ds.  Smit  vang  die 
volgende  reëling  tog  die  aandag:  Ds.  smit  het  in  totaal  (trakte- 
ment,  lewenskoste,  reistoelae)  per  jaar  £485-0-0  ontvang.  Dit 
beteken  ’n  bedrag  van  £40-4-8  per  maand. 

Om  die  motor  te  koop  leen  die  Kerkraad  aan  Ds.  Smit 
£300-0-0  op  voorwaarde  dat  £10-0-0  per  maand  terugbetaal 
word  en  as  daar  oortrek  moet  word  om  die  geld  aan  hom  te 
leen  dan  moes  die  predikant  die  rente  daarop  betaal. 

28  Oktober  1944  word  Ds.  Smit  as  konsulent  van  S.W.A. 
aangewys.  Die  Kerkraad  keur  die  konsulentskap  goed  op  voor- 
waarde  dat  ,,hy  net  een  keer  per  jaar  in  Julie  met  sy  verlof  tyd 
die  konsulent  werk  daar  kan  doen.” 

13  Januarie  1945  word  ,,op  voorstel  van  diakens  P.  Booysen 
en  R.  Kuhl  besluit  om  ’n  diakonale  raad  te  stig  vir  die  ver- 
sorging  van  die  armes  van  die  gemeente.”  Vir  die  Diakonale 
Raad  word  £25-0-0  bewillig  uit  die  gemeentelike  kas  en  £9-0-0 
aan  die  Sekretaris  van  die  Ondersteuningsraad. 

Op  dieselfde  vergadering  is  daar  ’n  brief  van  student  C.J. 
van  Schalkwyk  ter  herrinnering  van  die  studiebeurs. 

’n  Brief  van  J.  Oberholzer  word  ook  behandel.  Hy  soek 
ondersteuning  om  sy  studies  as  predikant  voort  te  sit.  Op  voor- 
stel  van  ouderling  W.  van  Schalkwyk  en  diaken  P.  Booysen 
word  £10-0-0  per  jaar  toegestaan  onderhewig  aan  dieselfde 
voorwaardes  ,,as  wat  aan  student  C.J.  van  Schalkwyk  gegee 
is.” 

Dieselfde  vergadering  besluit,  op  voorstel  van  diakens  P. 

Lidmale  wal  nog  lewe  (1979)  wat  belydenis  gedoen  het  in  die  dienstyd  van  Ds.  Jac.  van  Belkum.  Almal  op  diefoto  is  nog  lede  van  die  Nederduitsch 
Hervormde  Kerk  van  Afrika. 

Staande  v.l.n.r.:  F.A.  v.d.  Merwe  geb.  03-12-1902  belydenis  afgelê  April  1922,  M.J.  Grobler  geb.  06-10-1906  belydems  afgele  April  1924 . 
Sittende  v.l.n.r.:  Mev.  J.A.  Smit  geb.  31-03-1909  belydenis  afgelê  April  1926,  Mev.  C.J.  van  Schalkwyk  geb.  04-05-1908  belydems  afgelê  April 
1925,  Mej.  A.C.J.  Le  Roux  geb.  03-08-1903  belydenis  afgelê  April  1925,  Mev.  E.M.  Fourie  geb.  03-12-1902  belydenis  afgelê  April  1925. 

Inlas,  v.l.n.r.:  J.J.H.  Bekker  geb.  10-04-1903  belydenis  afgelê  April  1921,  Mej.  C.A.  Grobler  geb.  12-1 1-1909  belydenis  afgelê  April  1926,  D.P.J. 
van  Schalkwyk  geb.  29-04-1906  belydenis  afgelê  April  1925. 

sm® 


Foto  tydens  ontvangs  van  ds.  J.J. 
Prinsloo  29  Oktober  1909. 


* * * 


Die  ou  Kerk  met  konsistorie  wat  in  1932  aangebou  is. 

Boustruktuur  van  die  binnemuur  van  die  ou  Kerkgebou.  Foto  is 
geneem  met  restorering  in  1979.  Diakens  behulpsaam  op  die  foto; 
links  Herman  Brits,  regs,  Martiens  Lourens. 


Ds.  M.M.  Grobler  was  predikant  van  Brakpan.  Trichardtsfontein  het 
op,  28  Januarie  1928  ’n  ,,kontrak”  met  Brakpan  gesluit  en  /j  van  ds. 
M.M.  Grobler  se  dienste  bekom. 


Konsistorie  aangebou  in  1932  met  tente  daaromheen  met  ’n  nagmaal- 
viering. 


Katkisante  18  April  1936.  Derde  van  links  staande:  E.L.S.  van  der 
Merwe  — nou  Mev.  E.L.S.  Smith  moeder  van  Dr.  D.J.  Smith, 
predikant  van  die  gemeente  Van  der  Hoff  (groblersdal).  Sittende 
broeders  van  links  na  regs : Ouderling  Dirkie  van  Schalkwyk  — Vader 
van  ouderling  D.P.J.  van  Schalkwyk  wat  tot  en  met  A.K.  V.  van  1979 
lid  van  Algemene  Kommissie;  Dr.  L.M.  Le  Roux,  Ds.  A.  Brandt. 

Ds.  F.J.Z.  Booyzen,  Predikant  van  Trichardtsfontein  vanaf  22  April 
1932  tot  23  Januarie  1935. 


27 


Predikante  teenwoordig  by  die 
bevestiging  van  ds.  F.J.Z. 
Booyzen:  Staande  (van  links  na 
regsj:  Ds.  A.J.G.  Oosthuizen,  Ds. 
T.F.J.  Dreyer,  Ds.  M.M.  Grobler, 
Ds.  A.  Ras,  Ds.  J.J.  Strydom,  Ds. 
Hattingh  (N.G.  Kerk  Charl  Cel- 
liers).  Sittende  (van  links  na  regs): 
Ds.  J.J.  Prinsloo,  Ds.  J.G.M. 
Dreyer,  Prof.  J.H.  Greyvenstein, 
Ds.  F.J.Z.  Booysen,  Dr.  B. 
Gemser,  Ds.  Jac.  van  Belkum. 


Dr.  L.M.  Le  Roux.  Predikant  op  Trichardtsfontein  vanaf  23 
Augustus  1935  tot  24  Maart  1938. 


’n  Ringsitting  te  Trichardtsfontein  in  die  ampstermyn  van  Dr.  L.M. 
Le  Roux.  Predikante  in  middelry  van  links  na  regs:  L.M.  Le  Roux,  P. 
Grobler,  E.S.  Mulder,  A.  Ras.  Die  ou  kerkklok  van  Trichardtsfontein 
is  op  die  agtergrond. 


* * * 


, 

* * * 


Martinus  en  Gertruida  Breytenbach  en  hulle  dogter  Gertruida  met 
haar  belydenisaflegging. 


Ds.  W.M.  Wolmarans,  Predikant  van  Trichardtsfontein  vanaf  22 
April  1932  tot  Sept.  1942. 


Oudl.  W.A.  van  Schalkwyk,  Mej.  Booyens,  Ds.  W.M.Wolmarans, 
Gertruida  Breytenbach. 

Booysen  en  H.  Venter  om  ’n  nuwe  Kerk  te  bou.  Daar  sal  egter 
nie  met  die  bouwerk  begin  word  voordat  tweederdes  van  die 
boufonds  ingesamel  is  nie.  Die  gemeente  vergadering  van  13 
Januarie  1945  amendeer  hierdie  besluit,  sodat  die  ou  kerk 
gerestoreer  sal  word.  ’n  Argitek  sal  genader  word. 

9 Junie  1945  word  berig  dat  Ds.  Smit  ’n  beroep  aanvaar  het. 
Hy  betaal  die  resterende  skuld  op  die  motor  nl.  £180-0-0.  Die 
Kerkraad  gee  aan  Ds.  Smit  ’n  maand  verlof  tot  10  Julie  1945. 
Ds.  M.M.  Grobler  tree  as  konsulent  op  in  die  plek  van  Ds. 
Huysers  by  die  losmaking  van  Ds.  J.A.  Smit. 

Op  20  April  1946  word,  nadat  die  gemeente  die  keuse  aan 
die  kerkraad  gegee  het  om  ,,met  of  sonder  kombinasie”  te  be- 
roep,  Ds.  J.J.  Prinsloo  andermaal  na  Trichardtsfontein  be- 
roep.  Van  die  koms,  aanvaarding  van  die  beroep  en  ontvangs 
van  Ds.  J.  J.  Prinsloo  word  niks  vermeld  nie.  Die  voortgaande 
notules  dui  net  aan  dat  Ds.  J.J.  Prinsloo  voorsitter  van  die 
vergaderings  is. 

In  die  verloop  van  die  Kerkraadsvergadering  van  12  Oktober 
1946  verdien  twee  sake  geskiedkundige  vermelding:  1)  ,,Op 
voorstel  van  diakens  N.  Oberholzer  en  L.  Stone  word  die 
Hoogeerw.  Voorsitter  Ds.  J.J.  Prinsloo  ook  benoem  op  die 
Kommissie  van  Anti-Asiate.”  2)  ’n  Brief  van  die  sekretaris  van 
die  blanke  werkers  se  beskermingsbond  word  gelees  en  besluit 
op  voorstel  van  diaken  H.  Venter  en  oud.  W.  van  Schalkwyk 
om  £3-3-0  op  te  stuur  aan  die  sekretaris.” 

Die  Kerkraadsvergadering  van  24  Januarie  1947  herroep  die 
besluit  van  13  Januarie  1945  om  die  bestaande  Kerkgebou  te 
hernu  en  besluit,  onder  dieselfde  voorwaardes  m.b.t.  die  fond- 
se,  om  ’n  nuwe  kerk  te  bou.  Die  Gemeentevergadering  van  die- 
selfde  dag  en  datum  bekragtig  ook  hierdie  besluit  van  die 
Kerkraad. 


Ds.  C.J.  van  Schalkwyk  — ’n  seun  van  die  gemeente  Trichardts- 
fontein.  Tans  organiserende  sekretaris  vanweë  die  Nederduitsch  Her- 
vormde  Kerk  van  Afrika  by  die  Bybelgenootskap  van  Suid-Afrika. 


Ds.  J.A.  Smit,  Predikant  van  Trichardtsfontein  vanaf  29  Jauarie  1944 
tot  9 Junie  1945. 


Tydens  die  Kerkraadsvergadering  van  10  April  1948  spreek 
Ds.  E.S.  Mulder  die  vergadering  toe  namens  die  Kommissie 
van  die  Algemene  Kerkvergadering.  Hy  vra  verlof  vir  die  voor- 
sitter  Ds.  J.J.  Prinsloo  om:  1)  ,,Na  Oos  Afrika  te  gaan  vir  die 
bevestiging  van  Ds.  J.  van  Staden  en  2)  Vir  die  bywoning  van 
die  vergadering  van  die  Wêreldraad  van  Kerke  wat  gehou  sal 
word  in  Augustus  1948  te  Amsterdam  Holland.”  Die 
Kerkraad  gee  instemming  met  punt  een  maar  sien  nie  sy  weg 
oop  vir  punt  twee  nie. 

Tydens  laasgenoemde  vergadering  word  besluit  om  by  die 
gemeente  toestemming  te  vra  om  in  1949  fees  te  vier,  aangesien 
die  gemeente  dan  70  jaar  sal  bestaan  en  Ds.  J.J.  Prinsloo  dan 
40  jaar  predikant  sal  wees.  Dieselfde  dag  gee  die  Gemeentever- 
gadering  opdrag  aan  die  Kerkraad  in  hierdie  verband.  26 
Augustus  1949  word  as  Feeskommissie  gekies  ,,A1  die  kerk- 
raadslede  en  alle  mans  lidmate  van  die  gemeente  bo  60  jaar.” 

As  reëlingskommissie  word  gekies  ,,Ds.  J.J.  Prinsloo, 
ouderlinge  W.A.  van  Schalkwyk,  H.A.  Redelinghuys,  B.J. 
Liebenberg,  J.N.  de  Vos,  diakens  J.J.P.  meyer  en  A.H.  Lint- 
velt.” 

13  Mei  1950  word  die  volgende  in  ’n  Kerkraadsnotule  opge- 
teken:  ,,Die  vergadering  besluit  om  die  volgende  in  die  notule 
op  te  neem:  Prof.  S.P.  Engelbrecht  het  by  oud.  W.A.  van 
Schalkwyk  daarop  aangedring  dat  die  viering  van  die  70ste  ver- 
jaardag  van  die  gemeente  moet  plaasvind  en  het  aangebied  om 
die  geskiedenis  van  die  gemeente  voor  die  viering  te  boek  te 
stel.  Van  hierdie  publikasie  het  ongelukkig  niks  tereg  gekom 
nie. 

21  Oktober  1950  is  dit  vir  die  Kerkraad  ’n  vreugde  as  ’n  seun 
uit  die  midde  van  die  gemeente,  Proponent  J.  Oberholzer  ,,die 
vergadering  vereer  met  sy  teenwoordigheid.”  28  Januarie  1951 
is  die  Kerkraad  ewe  vreugdevol  as  nog  ’n  seun  uit  die  ge- 
meente,  Proponent  C.J.  van  Schalkwyk,  per  telegram  geluk 
gewens  word  met  sy  ordening  te  Meyerton. 

Ds.  A.J.  Nolte  besoek  die  gemeente  om,  as  een  van  drie 
predikante  wat  benoem  is  om  £50,000  in  te  samel  vir  belegging 
waarvan  die  rente  bestee  sal  word  aan  hulpbehoewende  ge- 
meentes  van  ons  Kerk.” 


Professor  J.P.  Oberholzer  — ’n  seun  van  die  gemeente  Trichardts- 
fontein.  Professor  in  O.  T.  aan  die  Universiteit  van  Pretoria. 


Geleentheid  hiertoe  word  aan  Ds.  A.J.  Nolte  gegee  met  die 
Kerkraadsvergadering  van  31  Augustus  1951.  Met  die  verwel- 
koming  van  Ds.  A.J.  Nolte  wys  die  voorsitter,  Ds.  J.J.  Prins- 
loo  daarop  dat  Trichardtsfontein  ,,die  belange  van  kleiner  ge- 
meentes  op  die  hart  dra.  Dit  blyk  uit  besluite  wat  die  Kerkraad 
geneem  het  dat  sy  predikant  die  gemeente  Humpata  in  1911  en 
1912  besoek  het  en  later  die  gemeentes  in  Oos  Afrika  in 
1947-1948.” 

Ds.  Nolte  stel  dat  die  insameling  ’n  Dankofferfonds  is  wat 
by  geleentheid  van  die  van  Riebeeck  fees  ingesamel  word  ter 
herdenking  van  die  grondlegging  van  die  christen,  blanke  be- 
skawing  in  Suid-Afri1<a. 

By  monde  van  ouderling  C.  Smit  wil  die  Kerkraad  weet  of 
die  geld  net  vir  blanke  gemeentes  bedoel  is!  Ds.  Nolte  sê  dit  is 
op  die  Algemene  Vergadering  so  besluit  dat  dit  slegs  vir  blanke 
gemeentes  is.  Hy  stel  egter  dat  dit  onmoontlik  is  om  nou  die 
versekering  te  gee  dat  die  Kerk  nie  oor  vyftig  jaar  die  geld  vir 
ander  doeleindes  sal  gebruik  nie. 

,,Die  Kerkraad  besluit  dat  alle  gelde  wat  deur  hierdie  ge- 
meente  bygedra  word  en  alle  fentes  daarop  vir  hierdie  doel  uit- 
sluitend  bestem  is  vir  blanke  hulpbehoewende  gemeentes  en 
versoek  Ds.  Nolte  om  so  aan  die  kommissie  van  die  Algemene 
Kerkvergadering  te  rapporteer.” 

Ds.  Nolte  stel  dat  Trichardtsfontein  421  lede  tel  en  £400 


word  van  hulle  verwag.  Ds.  Nolte  word  versoek  om  te  ant- 
woord  op  die  besluit  van  die  vergadering  dat  die  gelde  van  die 
gemeente  slegs  vir  blanke  hulpbehoewende  gemeentes  gebruik 
sal  word. 

24  November  1951  besluit  die  Kerkraad  om  Ds.  Nolte 
daarop  te  wys  ,,dat  die  versekering  dat  die  geld  afgedra  vir 
hulpbehoewende  gemeentes  slegs  vir  blanke  hulpbehoewende 
gemeentes  bestem  is  nie  ontvang  is  nie.  Besluit  om  mét  kollekte 
te  wag  tot  die  ontvangs.” 

Volhardend  in  hierdie  standpunt  word  op  ’n  gemeentever- 
gadering  van  26  Januarie  1952  berig  ,,op  ’n  vraag  van  ou  broe- 
der  F.  Wolmarans  word  geantwoord  dat  die  afgevaardigdes  na 
die  Algemene  Kerkvergadering  hulle  teëstem  laat  aanteken  het 
teen  die  besluite  in  sake  sending”.”  Die  vergadering  maak  be- 
swaar  dat  die  Kerk  as  Kerk  sendingwerk  doen”. 

So  besluit  ’n  Kerkraadsvergadering  van  27  Mei  1954  ,,om 
die  Pinksterkollekte  af  te  staan  uitsluitend  vir  Evangelisasie 
onder  die  blankes.” 

Baie  interessant  is  dat  die  Kerkraad  van  Trichardtsfontein 
nadat  so  sterk  daarop  aangedring  is  dat  Ds.  Nolte  per  brief 
bevestiging  moet  gee  oor  die  gebruik  van  geld  vir  die  Hulp- 
behoewende  gemeente  fonds  vir  blankes,  op  19  Februarie  1958 
tydens  visitasie  met  Ds.  Nolte  as  voorsitter,  gelate  sit  en  luister 
toe  ouderling  Ras  van  die  Ringskommissie  vra  of  Trichardts- 
fontein  al  iets  gedoen  het  aan  die  Hulpbehoewende  gemeente- 
fonds.  Ouderling  Ras  versoek  verder  dat  indien  nog  niks  betaal 
is  nie  dan  ,,tog  die  rente  daarop  te  betaal.” 

Op  23  Augustus  1958  word  ’n  Gemeentevergadering  meege- 
deel  dat  die  grondkommissie  die  ,,basaarhuis”  verkoop  het  vir 
die  bedrag  van  £400-0-0.  Die  kerkraad  het  besluit  om  die  op- 
brengs  van  die  ,,basaarhuis”  vir  die  hulpbehoewende  ge- 
meentefonds  te  stuur. 


Professor  S.P.  Engelbrecht  en  Ouderling  W.A.  van  Schalkwyk  in  ge- 
sprek  tydens  die  sitting  van  die  Algemene  Kerkvergadering  van  1948. 
Ouderling  W.A.  van  Schalkwyk  was  skriba  (later  ook  kassier)  van  die 
gemeente  Trichardtsfontein  vanaf  1919  tot  1951. 

Ds.  J.J.  Prinsloo  was  vanaf  1909  tot  1915  en  weer  vanaf  1946  tot  1955  predikant  van  Trichardtsfontein.  Op  die  foto  verskyn  lidmate  wat  tydens  die 
twee  terrnyne  belydenis  van  geloof  afgelê  het.  Staande  v.l.n.r.:  M.C.J.  Louwrens  geb.  02-07-1933  belydenis  afgelê  April  1951,  D.J.  Le  Roux  geb. 
13-10-1897 belydenis  afgelê  April  1916,  L.L.J.  Swanepoel geb.  15-03-1931  belydenis afgelê  April  1950,  P.J.  de  Vosgeb.  05-10-1933  belydenis  afgelê 
April  1951,  G.P.  Brits  geb.  07-02-1937  belydenis  afgelê  April  1955.  Sittende  v.l.n.r.:  P.G.  Laurens  geb.  12-11-1930  be/ydenis  afgelê  April  1949, 
Mev.  S.  W.A.  Vermaak  geb.  06-08-1928  belydenis  afgelê  April  1948,  Mev.  J,C.  Swanepoel  geb.  1 1-01-1938  belydenis  afgelê  April  1955,  Mev.  C.C. 
Smit  geb.  31-07-1892  belydenis  afgelê  April  1913,  Mev.  E.M.  Liebenberg  geb.  29-09-1898  belydenis  afgelê  April  1915,  Mev.  A.D.  Prinsloo  geb. 
11-12-1903  belydenis  afgelê  April  1919.  Afwesig:  Mev.  C.P.  Viljoen  geb.  13-11-1897  belydenis  afgelê  April  1913. 

8 September  1955  ontval  inderdaad  die  Nederduitsch  Her- 
vormde  Kerk  ’n  merkwaardige  persoonlikheid  as  die  Predikant 
van  Trichardtsfontein  afsterwe.  18  Junie  1955  om  11  vm.  het 
hy  vir  die  laaste  maal  voorgesit  in  ’n  Kerkraadsvergadering. 
Die  notule  is,  soos  sy  gebruik  was,  vanaf  27  Oktober  1951  deur 
homself  geskryf.  Die  Kerkraad  het  eers  weer  op  5 Oktober 
1955  onder  voorsitterskap  van  die  konsulent  Ds.  F.J.Z. 
Booysen  vergader.  ’n  Mosie  van  ,,deelneming”  met  Mev. 
Prinsloo  word  staande  aanvaar.  Daar  word  ook  besluit  ,,dat 
Mev.  Prinsloo  3 maande  bly  in  die  pastorie.  En  verder  onbe- 
paald,  na  gelang  van  omstandighede.” 

Op  22  Oktober  1955  skenk  Mev.  Prinsloo  ’n  skryftafel  aan 
die  gemeente.  Dit  blyk  dat  dit  Ds.  Prinsloo  se  studeerkamer- 
tafel  was. 

21  April  1956  is  Prof.  S.P.  Engelbrecht  ter  vergadering  van 
die  Kerkraad  en  nadat  die  Kerkraad  blydskap  oor  sy  koms  uit- 
gespreek  het  versoek  die  professor  die  Kerkraad:  ,,om  alle  ou 
kerkboeke  en  stukke,  van  voor  en  om  1900,  af  te  staan  aan  die 
Kerk  se  argief,  om  bewaar  te  word.  Hy  vra  om  dit  eers  te  ge- 
bruik  vir  die  skrywe  van  die  gemeente  se  geskiedenis”.  ,,Die 
Kerkraad  stem  toe  om  die  volgende  boeke  af  te  gee  aan  Prof. 
Engelbrecht.  Ou  Doopboeke  1879  tot  1885,  en  1887  tot  1893 
en  1893  tot  1907.  Ou  Lidmaatregister  1879-1910.  Ou  Notule- 
boek  van  1879  tot  1921.” 

Tydens  die  vergadering  kom  weereens  ’n  feesviering  ter 
sprake.  Hierdie  keer  die  80  jarige  bestaan  en  wel  in  1959.  Prof. 
S.P.  Engelbrecht  sal  die  geskiedenis  skryf.  Ook  van  hierdie 
publikasie  het  niks  tereg  gekom  nie. 

Ds.  P.G.  van  Staden  word  op  27  Junie  1956  vir  ’n  tweede 
keer  na  die  gemeente  beroep.  Hy  aanvaar  die  beroep  en  die 
volgende  reëlings  word  getref  tydens  die  vergadering  van  6 
Augustus  1956:  Besluit  om  Ds.  en  Mev.  Van  Staden  ,,te  ont- 
moet  op  die  plaas  Holfontein,  2 myl  uit  die  dorp  op  24 
Augustus  1956,  om  2 uur  30  min.  na  middag,  deur  ’n  stoet 
motorkarre,  en  in  te  bring  na  Trichardt-skool-saal.  Waar  die 
ontvangs  sal  plaasvind,  en  dadelik  met  die  verrigtinge  begin  sal 
word.” 


Ds.  en  Mev.  P.G.  van  Staden  en  hulle  dogters. 


Ds.  J.C.  de  Lange,  seun  uit  die  gemeente  Trichardtsfontein.  Georden 
11  April  1954. 


,,Op  25  Augustus  1956,  om  10  uur  vm.  sal  daar  Kerkraad- 
vergadering  gehou  word,  en  3 uur  die  middag  sal  die  beves- 
tiging  plaasvind. 

Op  3 Februarie  1956  vergader  die  Kerkrade  van  Trichardts- 
fontein  en  Eendracht  te  Kinross.  Daar  word  verwag  dat 
Kinross  baie  gaan  uitbrei  vanweë  die  uitbreidings  rondom  die 
nuwe  myne.  Die  dorp  lê  tussen  die  twee  gemeentes  en  daar 
word  besluit  dat  die  grensdorp  ’n  keusedorp  tussen  die  twee  ge- 
meentes  sal  wees.  Ook  word  die  moontlikheid  om  saam  ’n 
pastorie  te  koop  bespreek. 

Ds.  F.J.Z.  Booysen  dra  die  voorsitterstoel  aan  Ds.  P.G.  van 
Staden  oor.  Ds.  van  Staden  word  gekies  om  saam  met  die  ver- 
teenwoordigers  van  Eendracht  die  nodige  stukke  te  teken 
i.v.m.  die  aankoop  van  standplase  te  Kinross. 

Op  13  Oktober  1956  word  besluit  om  vanaf  November- 
maand  1956  elke  Sondag  eredienste  in  die  Kerkgebou  te  hou. 
Die  Kerkraad  besluit  ook  om  met  Oktobermaand  se  Nagmaal 
,,die  saak  van  Kerkbou”  aan  die  gemeente  voor  te  lê.  ’n 
Kommissie  om  fondse  in  te  samel  en  ’n  boukommissie  word 
gekies.  Die  boukommissie  word  soos  volg  saamgestel:  Voor- 
sitter  Ds.  P.G.  van  Staden;  Skriba  ouderling  L.A.J.J.  van 
Nieuwenhuizen;  die  kassier  diaken  H.C.  Grobler  saam  met 
broeders  H.A.  Redelinghuysen  en  H.L.  Venter. 

Op  ’n  vergadering  van  die  gemeente  op  27  Oktober  1956 
besluit  die  gemeente  sonder  teenstem  om  ’n  nuwe  Kerk  te  bou. 
Die  gemeentevergadering  voeg  broeders  Gert  Claassen  en  Koos 
Grobler  by  die  kommissie  by. 


33 


Op  5 Desember  1956  vergader  die  Boukommissie  saam  met 
die  argitek  Mnr.  H.  Vermooten  van  Pretoria. 

Op  12  Januarie  1957  berig  Ds.  van  Staden  dat  hy  al  beloftes 
van  sowat  £16000-0-0  gekry  het  en  daarvan  is  £2818-0-0  al 
afgedra. 

Dit  is  duidelik  dat  rondom  die  ywer  van  die  predikant  die  ge- 
meente  gereed  was  om  Kerk  te  bou. 

Op  16  April  1957  word  die  plek  waar  die  Kerkgebou  moet 
verrys  aan  die  Weeshuisbouers  uitgewys.  Die  boukontrak  vir 
die  nuwe  Kerk  word  voorgelees  deur  Mnr.  A.B.  v.  N.  Herbst. 
Hy  beantwoord  vrae  van  die  boukommissie.  Die  kontrak  word 
goedgekeur  deur  albei  partye  — Kerk  en  Bouaannemers. 

Op  26  April  1957  besluit  ,,Die  onderwysers  van  die  Sondag- 
skool,  en  die  Sondagskoolkinders”  dat  die  kinders  van  die  ge- 
meente  die  nuwe  Kerk  se  klok  moet  gee.  Dit  sal  min  of  meer 
£450-0-0  kos.  Op  27  Junie  1957  word  besluit  dat  dit  ’n  inge- 
voerde  kerkklok  sal  wees  ,,met  ’n  deursnee  van  31  duim,  nom- 
mer  21,  toon  C (die  klank)  wat  660  lbs.  weeg.” 


Ds.  P.G.  van  Staden,  Predikant  van  Trichardtsfontein  vanaf  25 
Augustus  1956  tot  einde  1958. 


Die  gemeentevergadering  van  25  Januarie  1958  besluit  om 
die  ou  pastorie  te  verkoop  en  ’n  nuwe  pastorie  te  bou.  Op 
voorstel  van  ’n  broeder  Lindeque,  met  as  sekondant  diaken 
J.C.  Claassen  om  ’n  lening  te  bekom  om  ’n  pastorie  te  bou  en 
die  Kerkskuld  te  delg. 

Op  7 April  1958  is  die  bouprogram  met  die  nuwe  kerkgebou 
so  gevorderd  dat  die  afskeid  van  die  ou  kerkgebou  in  sig  is.  Op 
Sondag  11  Mei  1958,  om  10  uur  vm.  sal  die  afskeidsdiens 
gehou  word  deur  Prof.  S.P.  Engelbrecht.  Prof.  se  teks  Open- 
baringe  22:13:  ”Ek  is  die  alfa  en  die  omega  die  begin  en  die 
einde,  die  eerste  en  die  laaste.”  ’n  Ryke  geskiedenis  omring  die 


ou  gebou.  Hierdie  geskiedenis  beeld  al  die  fassette  van  die  lief 
en  leed  van  die  Afrikaners  van  Transvaal  uit.  Die  sukkeljare 
om  georganiseerd  te  raak,  om  koers  te  kry  en  die  invloede  van 
binne  die  Vaderland  en  van  buite  die  land  wat  hierdie  koers 
wou  ontwrig,  het  gestuit  teen  die  wil  om  voluit  gemeente  van 
Jesus  Christus  te  wees. 

Op  17  Mei  1958  is  die  weidingsrede  in  die  nuwe  gebou  deur 
Prof.  E.S.  Mulder  gehou. 

Op  5 Oktober  1958  deel  die  voorsitter  Ds.  P.G.  van  Staden 
die  kerkraad  mee  dat  die  eggenote  van  wyle  Ds.  J.J.  Prinsloo, 
Maria  Margaretha  Prinsloo  oorlede  is.  In  haar  testament 
benoem  sy  die  Nederduitsch  Hervormde  Kerk  van  Trichardts- 
fontein  as  haar  eksekuteurs.  Die  kerkraad  benoem  Ds.  P.G. 
van  Staden  as  gevolmagtigde  om  namens  die  Nederduitsch 
Hervormde  Kerk  van  Trichardtsfontein  op  te  tree  as  ekseku- 
teur. 

Op  24  Januarie  1959  sit  Ds.  F.J.Z.  Booysens,  as  konsulent 
voor  in  die  Kerkraadsvergadering  nadat  Ds.  P.G.  van  Staden 
’n  beroep  na  die  gemeente  Delareyville  aanvaar  het. 

Op  15  Mei  1959  word  in  ’n  Boukommissievergadering  berig 
dat  slegs  nog  £743-3-10  op  die  nuwe  kerkgebou  van 
£34  000-0-0  verskuldig  is.  Die  bedrag  word  betaal. 


Ds.  P.G.  van  Staden  lê  die  hoeksteen  van  die  nuwe  Kerk. 

Mev.  van  Staden  sluit  die  deure  van  die  nuwe  Kerk  oop.  Van  links  na  regs:  G.P.  Brits  (met  bril);  A.B.  v.  n.  Herbst  ( namens  Weeshuis  Bouers),  Ds. 
P.G.  van  Staden,  Mev.  Sussens,  S.  Grové,  oudl.  Wessel  Grobler,  F.  Labuschagne,  Prof.  E.S.  Mulder  het  namens  Mnr.  Vermooten  die  sleutel  aan 

Mev.  van  Staden  oorhandig. 


* * * 


Kerkraad  tydens  die  Inwydings- 
diens  in  die  Kerk  op  17  Mei  1958 

Voor  v.l.n.r.:  Oudl.  L.A.J.J.  van 
Nieuwenhuizen,  Ds.  P.G.  van  Sta- 
den,  Oud,  B.  Liebenberg. 

Tweede  v.  voor:  Oudll.  C.G. 
Grove,  N.C.  Oberholzer,  T. 
Gouws,  J.  de  Vos. 

Derde  v.  voor:  Oudll.  W.  Grobler, 
G.  v.d.  Merwe,  T.  Breytenbach, 
Schrader,  J.  Swanepoel. 

Vierde  v.  voor:  Oudl.  C.J.H.  Smit, 
Diakens  W.  Visser,  S.  v.d.  West- 
huizen,  G.W.P.  Pretorius,  H.C. 
Grobler,  J.  Visage. 

Agter:  Oudl.  L.A.  Stone,  Diakens 
J.J.  Grobler,  P.J.  Engelbrecht, 
C.J.  Engelbrecht,  Brits,  R.  Retief. 

Kerkrade  teenwoordig  met  die  ver- 
gadering  van  25  Augustus  1956 
waartydens  Ds.  F.J.Z.  Booysen  die 
voorsitterstoel  aan  Ds.  P.G.  van 
Staden  oorhandig  het. 

Staande  v.l.n.r.:  H.C.  Grobler, 

S. P.  Pretorius,  L.A.  Stone,  R.P. 
Retief,  J.  IVatson,  P.  Engelbrecht, 

T.  Gouws. 

Sittende  v.l.n.r.:  C.J.H.  Smit,  J.J. 
Swanepoel,  L.A.J.J.  van  Nieu- 
wenhuizen  (Skriba),  Ds.  F.J.Z. 
Booysen,  Ds.  P.G.  van  Staden, 
B.J.  Liebenberg,  N.C.  Oberholzer 
(Vader  van  Prof.  J.P.  Oberholzer 
en  skenker  van  die 
voorlesersbank ),  C.G.V.  Grove. 


* * * 

BOUKOMMISSIE  EN  VVEES- 
HUISBOUERS  PLUS  ARGITEK 

V.l.n.r.  staande:  H.  Venter,  J.J. 
Grobler,  Gert  Claassen,  Ds.  P.G. 
van  Staden,  A.B.  v.  N.  Herbst, 
L.A.J.J.  van  Nieuwenhuizen,  C.F. 
Grové. 

V.l.n.r.  sittende:  Oudl.  H.C. 
Grobler,  Van  Deeft,  H.  Ver- 
mooten  (Argitek),  H.  Redeling- 
huis. 


* * * 


TYDENS  DIE  INWYDING  VAN  DIE  NUWE  KERK 

V.l.n.r.:  Mev.  van  Staden,  Ds.  P.G.  van  Staden,  A.B.  v.  N.  Herbst, 
oudl.  Wessel  Grobler,  Prof.  E.S.  Mulder,  Ds.  F.J.Z.  Booysen,  Ds. 
A.J.  Nolte. 


* * * 


KATKISANTE  MEI  1958. 

Agter  v.l.n.r.:  A.J.  Stone,  I.M.  S. 
Engelbrecht,  A.  E.  Prinsloo, 
A.M.P.  Ehlers,  J.M.  Boshoff, 
M.  W.  Fourie. 

Sittende  v.l.n.r.:  Oudl.  Wessel 
Grobler,  G.E.J.  van  Greuning, 
M.P.J.  van  Nieuwenhuizen,  Ds. 
P.G.  van  Staden,  M.E.J.F.  van 
der  Merwe,  C.J.  van  Schalkwyk, 
Oudl.  B.J.  Liebenberg. 

* * 


Die  eerste  keer  toe  die  ,,ou  Kerk”, 
met  die  nuwe  nou  in  gebruik,  as 
saal  gebuik  is.  Die  ou  kanseí,  met 
van  die  ou  kerkbanke  kan  aan  die 
linkerkant  gesien  word. 


* * ïfc 


* * * 


Die  nuwe  Kerkgebou. 

Op  die  kerkraadsvergadering  van  25  November  1959  word 
proponent  J.G.  du  Plessis  beroep.  Op  23  Januarie  1960  word 
die  nodige  stukke  vir  die  bevestiging  van  Proponent  Du  Plessis 
nagesien  en  in  orde  bevind. 

Op  die  gemeentevergadering  van  27  Augustus  1960  deel  Ds. 
du  Plessis  die  vergadering  mee  dat  broeder  J.N.  Boshoff  ,,1 
morg  grond  van  sy  plaas  Winkelhaak  skenk  waarop  ’n  Kerk 
gebou  kan  word.  Die  grond  grens  aan  Evander  dorp  gebied.” 
Op  ’n  Gemeentevergadering  van  22  Oktober  1960  word  besluit 
om  ’n  nuwe  pastorie  te  bou.  As  boukommissie  word  gekies: 
Ds.  J.G.  du  Plessis,  broeders  G.R.J.  Grovê  en  H.A.  Redl- 
inghuys  uit  die  gemeente;  Ouderlinge  L.A.J.J.  van  Nieu- 
wenhuizen,  J.W.N.J.  Grobler;  Diakens  J.H.  Visagie,  H.C. 
Grobler  en  J.J.  Grobler. 

Op  14  April  1961  word  deur  die  kerkraadsvergadering  toe- 
stemming  gegee  dat  kerkrade  ”met  of  sonder  manel”  kerk  toe 
mag  kom. 


Ds.  J.G.  du  Plessis,  Predikant  van  Trichardtsfontein  vanaf  23 
Januarie  1960  tot  26  November  1966. 


2 Junie  1961  word  besluit  om  die  ou  pastorie  op  erwe  298  en 
300  te  verkoop  aan  ouderling  J.  J.  V.  Swanepoel  vir  die  bedrag 
van  £2251-0-0  of  R4  503-75  sent.  Op  26  Augustus  1961  spreek 
Ds.  Nolte  weer  die  gemeentevergadering  toe  oor  die  Hulp- 
behoewendegemeentefonds.  Die  gemeente  word  gevra  om 
R1  500  te  betaal.  Die  bedrag  sal  oor  ’n  tydperk  van  10  jaar  plus 
5%  rente  betaal  word.  Die  vroeëre  eise  is  nie  weer  ter  sprake 
nie. 

Op  25  September  1961  word  die  tender  vir  die  bou  van  ’n 
nuwe  pastorie  aanvaar.  Swart  en  Johnson  sou  die  pastorie  bou 
vir  R 1 1 385. 

Op  13  April  1962  word  toestemming  gegee  dat  die  ou 
klokpale  vir  ’n  wasgoeddraad  by  die  pastorie  gebruik  mag 
word. 

Die  kerkraadsvergadering  van  19  Oktober  1962  kies  ’n  kom- 
missie  om  ondersoek  in  te  stel  na  die  afstigtingsmoontlikheid 
van  Evander  en  Kinross. 

Die  kerkraadsvergadering  van'18  Januarie  1963  besluit  dat 
Kinross  en  Evander  kan  afstig  as  ’n  afsonderlike  gemeente. 

Op  23  Maart  1963  word  die  ooreenkoms  vir  afstigting  van 
Evander  gelees,  verduidelik  en  geteken  deur  die  twee  partye. 

25  Mei  1963  word  die  afstigtings  datum  ,,van  Evanderdorp 
as  gemeente  Winkelhaak”  bepaal  vir  7 Junie  1963. 

Blykbaar  het  die  nuwe  gemeente  in  kombinasie  met  Tri- 
chardtsfontein  begin. 

Op  ’n  buitengewone  kerkraadsvergadering  gehou  te  Tri- 
chardtsfontein  op  22  Mei  1965  word  berig  dat  die  kombinasie 
verstryk  op  7 Junie  1965.  Evander  sal  nou  ’n  konsulents- 
gemeente  word  met  Ds.  du  Plessis  as  konsulent. 

Op  die  kerkraadsvergadering  van  26  November  1966  word 
die  afskeid  van  Ds.  J.G.  du  Plessis  gereël.  Die  afskeidspreek 
word  gereël  vir  1 1 Desember  1966.  Die.  vertrek  van  Ds.  J.G.  du 
Plessis  was  om  die  benoeming  as  dosent  aan  die  Stoffberg 
Teologiese  skool  te  aanvaar.  Tot  op  hierdie  tydstip,  in  die  hele 
bestaanstyd  van  die  gemeente  Trichardtsfontein  was  daar  nog 
nie  soveel  prominensie  aan  die  vertrek  van  ’n  predikant  verleen 
nie  soos  met  die  afskeid  van  Ds.  Jan  du  Plessis  nie.  Dit  is  ook 
die  eerste  keer  dat  in  die  notules  melding  gemaak  word  van  ’n 
afskeidsadres. 

Ds.  W.G.  Habig  tree  as  konsulent  op. 

Onder  voorsitterskap  van  Ds.  G.J.J.  Roos  besluit  die  ge- 
meente  op  22  April  1967  om  3 morg  van  die  200  morg  plaas 
wat  op  14  April  1917  vir  £5-0-0  per  morg  gekoop  is,  aan  die 
Oostelike  Transvaalse  Koóperasie  vir  R6  000  verkoop.  Met  die 
kerkraadsvergadering  van  13  Oktobr  1967  word  berig  dat  Ds. 
J.  J.  Boose  beroep  is.  Daar  word  egter  van  die  aanvaarding  van 
die  beroep  geen  melding  gemaak  nie.  Waar  by  die  vorige  predi- 
kante  melding  gemaak  word  dat  die  beroeps  dokumente  in 
orde  is  vind  ons  i.v.m.  Ds.  J.J.  Booyse  geen  inligting  nie.  Ons 
vind  slegs  dat  vanaf  8 Februarie  1968  Ds  J.J.  Booyse  by  die 
kerkraads-  en  gemeentevergaderings  as  predikant  van  die  ge- 
meente  voorsitter  van  die  vergaderings  is.  A1  reëling  wat 
vermeld  word  is  i.v.m.  vervoer  en  vervoertoelae. 

Op  19  Oktober  1968  word  staande  ’n  mosie  van  ,,Rou- 
beklag”  aangeneem  met  die  afsterwe  van  Ds.  J.G.  du  Plessis. 

Op  24  Mei  1972  sê  Ds.  Booyse  dat  hy  ’n  ander  betrekking 
aanvaar  het  en  dat  hy  verder  gaan  studeer  en  daarom  as  predi- 
kant  bedank.  Die  kerkraad  aanvaar  die  bedanking  en  by 
monde  van  ouderling  J.F.  van  Staden  en  diaken  J.S.  Breedt 
word  Ds.  en  Mev.  Booyse  vir  hulle  dienstyd  in  die  gemeente 
bedank.  Ds.  S.P.  Pretorius  neem  die  voorsitterstoel  in. 

Ds.  C.S.  v.  H.  Steenekamp  word  op  14  September  1972 
vanaf  die  gemeente  Johannesburg-Wes  beroep  en  op  12 
Oktober  1972  is  hy  ter  kerkraadsvergadering  om  saam  met  die 
kerkraad  reëlings  i.v.m.  sy  oorkoms  na  Trichardtsfontein  te 
finaliseer.  Soos  gereël  kom  Ds.  Steenekamp  se  trek  op  22 
November  1972  op  die  gemeente  se  verjaardag,  op  Trichardts- 
fontein  aan  en  op  26  November  1972  vind  die  bevestiging 
plaas. 

V.l.n.r.  Prof.  S.P.  Enge/brecht,  Ds.  Jan  du  Plessis,  Dr.  L.M.  Le  Roux 
Foto:  Met  die  doop  van  Gert  du  Plessis  (oudste  seun  van  Ds.  J.G.  du  Plessis) 


Mev.  A.  du  Plessis  en  wyie  Ds.  J.G.  du  Plessis 
(Foto:  Studente  1958) 

Ds.  J.J.  Booyse,  Predikant  van  Trichardtsfontein  vanaf  8 Februarie 
1968  tot  24  Mei  1972. 


Na  ’n  verblyf  waartydens  die  gemeente  normaal  sy  gang, 
soos  van  ’n  gemeente  verwag  word,  gegaan  het  aanvaar  Ds. 
C.S.  v.  H.  Steenekamp  op  26  Mei  1974  losmaking  om  na  die 
gemeente  Eendracht  te  verhuis. 

Ds.  S.P.  Pretorius  tree  vir  die  tweede  keer  in  die  gemeente 
Trichardtsfontein  as  voorsitter  op. 

Na  vele  beroepe  nie  geslaagd  was  nie  besluit  die  Kerkraad 
om  te  wag  totdat  die  proponente  beroepbaar  gestel  word  aan 
die  einde  van  1974.  So  besluit,  so  gehandel  en  op  28  November 
1974  word  proponent  E.J.  Smit  beroep. 

Op  23  Januarie  1975  lei  Ds.  E.J.  Smit  die  kerkraadsver- 
gadering  en  bedank  die  kerkraad  vir  die  ontvangs  wat  hom  en 
sy  vrou  te  beurt  geval  het.  Tydens  hierdie  vergadering  woon 
lede  van  die  wyk  Kriel  vir  die  eerste  keer  die  kerkraadsver- 
gadering  by.  Van  nou  af  sal  die  naam  Kriel  en  daarby  gepaard- 


gaande  uitbreiding  gereeld  gehoor  word.  Die  uitbreiding 
rondom  Kriel  lóop  dan  op  afstigting  uit.  Dit  is  raadsaam  en 
makliker  te  volg  om  hierdie  verloop  se  gegewens  bymekaar  te 
bekyk. 

Op  23  Januarie  1975  berig  diaken  A.D.  Coetzee  dat  die  wyk 
Kriel  n drie  wyke  opgedeel  is.  Verder  word  gereël  dat  elke 
tweede  en  derde  Sondagaand  dienste  te  Kriel  gereël  sal  word. 
Doop  sal  ook  op  Kriel  bedien  word.  3 April  1975  besluit  die 
kerkraad  dat  die  Heilige  Nagmaal  ook  op  Kriel  bedien  sal 
word.  Ds.  E.J.  Smit  rapporteer  dat  daar  nou  ook  vier  Sondag- 
aande  per  maand  eredienste  te  Kriel  gehou  word.  Ook  word 
besluit  dat  die  wyke  van  Kriel  ’n  eie  basaar  te  Kriel  sal  reël. 

Op  10  Julie  1975  bekragtig  die  kerkraad  die  volgende  kon- 
sistorie  besluite:  (1)  Die  Kriel  dorp  word  verdeel  in  ses  wyke. 

(2)  Oud.  C.C.  Meyer  word  benoem  as  hulpskriba,  kassier  en 
koster  teen  honorarium  van  R20-00  (twintig  Rand)  per  maand. 

(3)  ’n  Bou  fonds  word  vir  Kriel  dorp  se  lidmate  gestig.  (4) 
Afstigting  van  Kriel  sal  op  die  Ringsvergadering  bespreek 
word.  Op  dieselfde  vergadering  word  berig  dat  ’n  perseël  van 
E.V.K.O.M.  verkry  is  en  die  bou  van  ’n  saal  word  ondersoek. 
Die  ses  wyke  van  Kriel  bestaan  uit  ongeveer  70  huisgesinne  met 
ongeveer  150  belydende  lidmate. 

19  Februarie  1976  neem  die  stigting  vorm  aan  as  die  vol- 
gende  afstigtings  voorwaardes  voor  die  kerkraad  dien: 

(1)  Die  gebied  wat  afstig  sal  die  woongebied  van  die  dorp 
Kriel  wees. 

(2)  Daar  sal  geen  verdeling  van  die  gemeente  se  eiendom 
wees  nie. 


Ds.  C.S.  v.  H.  Steenekamp,  Predikant  van  Trichardtsfontein  vanaf22 
November  1972  tot  26  Mei  1974. 

L.A.J.J.  van  Nieuwenhuizen:  Ouderling  vanaf  1953  tot  1971,  Skriba 
vanaf  1955  tot  1971,  10  jaar  lank  lid  van  die  Kommissie  van  die.Ring 
van  Trichardtsfontein;  15  keer  afgevaardigde  na  die  Ringsver- 
gadering;  2 maal  afgevaardig  na  Algemene  Kerkvergadering;  is  klein- 
seun  van  L.A.J.J.  van  Nieuwenhuizen  die  koster  van  1880.  Geb.  16 
April  1907. 

(3)  Trichardtsfontein  beloof  om  aan  Kriel  R2  000-00  (Twee 
duisend  rand)  kontant  en  ’n  R1  000  (Eenduisend  rand)  per  jaar 
vir  drie  jaar  te  skenk. 

(4)  Die  nuwe  gemeente  Kriel  sal  met  Trichardtsfontein 
kombineer  met  die  predikantstandplaas  op  Trichardt. 

(5)  Kriel  sal  30%  ván  die  koste  van  die  Predikantstandplaas 
bydra. 

(6)  Na  ses  maande  vanaf  stigting  sal  kombinasie  as  sodanig 
en  die  verdelingsverhouding  van  die  koste  van  die  standplaas 
hersien  word. 

(7)  By  beëindiging  van  die  kombinasie  bly  die  predikant  by 
Trichardtsfontein  gemeente. 

Met  die  kerkraadsvergadering  van  9 November  1976  is  die 
Ringskommissie  teenwoordig.  ’n  Aansoek  om  afstigting  van 
Kriel  kom  ter  tafel.  Ds.  J.D.H.  Smit,  voorsitter  van  die  Rings- 
kommissie  versoek  die  vergadering  om  te  besluit  of  Kriel  wil 
afstig  met  of  sonder  kombinasie  met  Trichardtsfontein.  ’n 
Voorstel  van  C.  Meyer  dat  afgestig  word  sonder  die  voorwaar- 
de  van  kombinasie  word  met  meerderheid  van  stemme  aan- 
vaar. 

Die  Ringskommissie  keur  die  aansoek  om  afstigting  goed. 
Daar  word  besluit  dat  dit  sal  geskied  tydens  ’n  erediens  te  Kriel 
op  die  derde  Oktober  1976. 

Op  14  Oktober  1976,  tydens  ’n  kerkraadsvergadering  berig 
Ds.  E.J.  Smit  dat  die  afstigting  te  Kriel  goed  verloop  het.  In 
September  1979  is  die  laaste  van  die  beloofde  R1  000  (duisend 
rand)  aan  Kriel  oorbetaal  en  eindig  die  hoofstuk  m.b.t.  die  ge- 


Ds.  E.  J.  Smit 


meente  Kriel  in  die  gemeente  van  Trichardtsfontein. 

Op  16  Oktober  1975  word  vir  die  eerste  keer  in  die  ge- 
skiedenis  van  Trichardtsfontein  besluit  om  ’n  administratiewe 
pos  in  te  stel.  Die  kolporteur,  skriba  vir  registrasie  en  die 
koster  bedank  uit  hulle  onderskeie  poste  sodat  die  pos  geskep 
kan  word.  Die  administratiewe  beampte  sal  die  poste  almal 
behartig  met  ander  administratiewe  werksaamhede  daarby. 
Die  datum  van  aanstelling  van  die  eerste  administratiewe 
beampte  is  16  Januarie  1976. 

Dank  word  betuig  aan  ouderling  A.P.  Breytenbach  wat  as 
koster;  broeder  J.B.J.  van  Rensburg  wat  as  kolporteur  en 
diaken  W.  Cooper  wat  as  skriba  vir  registrasie  diens  gedoen 
het. 


M.J.J.  van  Nieuwenhuizen:  Eggenote  van  L.A.J.J.  van 
Nieuwenhuizen;  19  jaar  (geb.  du  ToitJ,  Sekretaresse  van  die  N.H.S.  V. 
— vanaf  1956  tot  1971  en  weer  vanaf  1976. 

So  het  dit  in  Mei  1975  gelyk  waar  Sasol  II  en  III  en  die  woonbuurt  Secunda  opgerig  word. 


* Sasolnuus  Julie  1979  P.2. 


Die  eerste  huis  wat  op  Secunda  voltooi  is  saam  met  die  eersle  inwoners  van  Secunda.  Hulle  is  Lool  en  An  Odendaal  en  hulle  kinders  Loo!  en  Pieter. 
Broeder  Odendaal  was  ook  die  eerste  Kerkraadslid  op  Secunda.  Vir  Mev.  Odendaal  was  nie  alleen  die  feit  dat  hulle  die  eerste  inwoners  was  ’n 
besondere  geleentheid  nie,  maar  ook  die  plek  waar  die  eerste  huis  te  Secunda  gebou  is  is  vir  haar  besonders.  Die  huis  is  geleë  omtrent  200  treë  van- 
waar  Mev.  Odendaal  gebore  is.  Die  plaas  Driefontein  het  vroeër  aan  Mev.  Oclendaal  se  vader,  Mnr.  Kruger  behoort. 

Op  15  Januarie  1976  word  opdrag  aan  die  eiendomskom- 
missie  gegee  om  die  konsistorie  wat  in  1933  o.l.v.  Ds.  F.J.Z. 
Booysen  gebou  is  af  te  breek.  Op  ’n  Kerkraadsvergadering  van 
16  Julie  1977  kom  ’n  besondere  toevalligheid  voor.  Op  ’n  brief 
ontvang  van  die  gemeente  Kathu  besluit  die  Kerkraad  om  aan 
hulle  ’n  bedrag  van  R200  (Twee  honderd  rand)  te  stuur. 
Tydens  dieselfde  vergadering  word  reëlings  gefinaliseer  om 
Trichardtsfontein  se  predikant  Ds.  E.J.  Smit  aan  Kathu  te 
gaan  afgee  nadat  hy  ’n  beroep  daarheen  aanvaar  het.  Toevallig 
’n  dubbele  geskenk  aan  Kathu. 

Hierna  sou  ’n  jaar  en  twee  maande  verloop  voor  Trichardts- 
fontein  weer  onder  voorsitterskap  van  ’n  eie  predikant  sou  ver- 
gader.  In  hierdie  tyd  van  vakantskap  het  Ds.  J.J.C.  du  Plooy, 
Ds.  C.L.  Badenhorst  en  Ds.  J.D.  Grobler  onderskeidelik  die 
gemeente  met  die  Woord,  Sakramente,  raad  en  onderskraging 
bedien.  Dit  pas  om  op  hierdie  stadium  te  kyk  na  die  omvang 
van  gebeurtenisse  wat  sedert  1975  ’n  aanvang  geneem  het  en 
die  feitlik  ’n  eeu  oue  plattelandse  gemeente  Trichardtsfontein 
oorspoel  het. 

In  Mei  1975  is  die  besluit  waar  Sasol  II  opgerig  gaan  word, 
bekend  gemaak.  Die  gebied  wat  deur  Sasol  II  en  die  latere 
Sasol  III  betrek  word  het  baie  lidmate  van  die  gemeente  Tri- 
chardtsfontein  geraak.  Van  die  gronde  wat  deur  die  staat  uit- 
gekoop  is  het  aan  lidmate  van  die  gemeente  behoort.  Dit  ver- 
oorsaak  ’n  verskuiwing  en  ’n  wegtrek  van  ou  gevestigde  lid- 
mate  van  die  gemeente. 

Die  grootste  invloed  word  egter  uitgeoefen  met  instroming 
van  mense  na  die  woongebied  wat  m.b.t.  Sasol  II  en  later  Sasol 
III  tot  stand  gekom  het. 

Die  woongebied  staan  bekend  as  Secunda.*  Die  eerste  huis 
op  Secunda  (Toon  van  den  Heeverstraat)  is  op  28  Junie  1976 
deur  Mnr.  L.T.  Odendaal  en  sy  gesin  betrek.  Broeder  L.T. 
Odendaal  is  lid  van  die  Nederduitsch  Hervormde  Kerk  van 
Afrika  en  is  afkomstig  van  die  gemeente  Sasolburg.  Hy 
was  ook  die  eerste  kerkraad  uit  die  nuwe  wyk  Secunda  en  wel 
as  diaken. 

Die  woongebied  wat  op  22  Junie  1977  as  dorp  geproklamer 
is,  se  inwonertalle  het  met  ’n  ongekende  snelheid  toegeneem. 
Einde  September  1979  was  die  inwonertal  meer  as  15  000. 
Daar  word  beraam  dat  aan  die  einde  van  1983,  nadat  die  groot 
gros  van  konstruksie  werkers  vertrek  het,  tussen  23  en  24  000 
blankes  die  gebied  sal  bewoon. 

Sasol  het  aan  die  Kerk  ’n  pragtige  erf  vir  die  bou  van  ’n 
Kerkgebou  gegee.  Hierdie  gebaar  toon  die  gesindheid  van  die 
bestuur  van  Sasol  teenoor  die  Kerk.  Die  gemeente  Trichardts- 
fontein  het  ’n  ruim  erf  vir  die  bou  van  ’n  tweede  pastorie  vir 
Trichardtsfontein  aangekoop  en  het  die  vertroue  dat  die  pas- 
torie  vroeg  in  1979  betrek  sal  word. 

Die  Kerk  Almanak  van  1979  dui  aan  dat  Trichardtsfontein 
402  belydende  lidmate  het. 

Die  sensus  van  Februarie  1979  dui  621  lidmate  aan.  Einde 
September  1979  dui  op  700  plus  belydende  lidmate  aan.  As  in 
ag  geneem  word  dat  die  blanke  inwonertal  in  die  grense  van 
Trichardtssfontein  aan  die  einde  van  September  1979  ongeveer 
15  000  was,  dan  is  dit  duidelik  dat  die  gemeente  die  toestro- 
minge  nog  nie  verwerk  het  nie. 

Op  die  sesde  Julie  1978  word  Ds.  J.P.B.  Blignaut  van  die  ge- 
meente  Zwartruggens  na  Trichardtsfontein  beroep.  Op  14  Sep- 
tember  1978  vergader  Ds.  Blignaut  vir  die  eerste  keer  saam  met 
die  kerkraad  van  die  gemeente  Trichardtsfontein. 


* * * 


Ouderting  Philippus  Lodewikus  Grobler  Geb.  23  Mei  1909.  Ge- 
skiedenis  is  in  Trichardtsfontein  gemaak  toe  aan  ouderling  Grobler  in 
besonder  die  Pastorie  opgedra  is.  Oudl.  Grobler  se  vrou  W.A.  Grobler 
— dogter  van  oudl.  W.A.  van  Schalkwyk  (Skriba  vanaf  1919  tot 
1951).  Geb.  26  Maart  1913. 

KERKRAAD  TRICHARDTSFONTEIN  1979 


Voor  (van  links  na  regs):  Oudle.  A.P.  Breytenbach,  J.W.  van  Wyk,  C.J.H.  Smit,  C.D.  Ras,  H.C.  Grobler,  B.H.  Steel  (skriba),  Ds.  J.P.B. 
Blignaut,  P.L.  Grobler,  J.H.  Mostert  ( kassier ),  P.G.  Laurens,  P.J.  Vrtnaak  (Diaken). 

Middel  (van  links  na  regs):  M.C.J.  Louwrens  (diaken),  G.D.  Kotze  (oudl.),  M.C.  de  Lange  (Oudl.),  N.F.  Booyse  (diaken),  M.J.H.  Steyn  (diaken), 
G.J.  Pretorius  ( diaken ),  D.J.  Greyling  (diaken),  L.T.  Odendaal  ( diaken ),  J.F.  Coertzen  (oudlj,  A.D.  Gouws  (diaken),  H.J.  Jansen  van 
Nieuwenhuizen  (diaken),  N.  v.d.  Merwe  (diaken). 

Agter  (van  links  na  regs);  H.  Brits  (diaken),  J.W.M.  Pretorius  (oudl.J,  N.  Lessing  (oudij,  P.J.  Maré  (diaken),  D.J.C.  Cronje  (oudlj,  H.J. 
Whiteman  (diaken),  G.  du  Preez  (oudlj,  N.F.  Herbst  (oudlj,  H.C.  de  Wet  (diaken),  P.P.  Esterhuizen  ( diaken ),  D.G.  Jordaan  (diaken),  L.J. 
Swanepoel  (diaken),  I.J.D.  Pretorius  (diaken). 

Afwesig : Ouderlinge:  A.P.  Breytenbach,  W.A.  Gouws,  J.F.  van  Staden,  S.  Pretorius,  S.J.  Ferreira,  O.J.J.  du  Toit.  Diakens:  G.  Botha,  J.P. 
Bruwer,  D.C.  Louw,  C.F.  Pretorius,  P.P.  Potgieter,  P.  van  Wyk,  L.C.  Louw,  L.  Booysen,  F.P.J.J.  du  Toit. 


* * * 


Ouderling  B.J.  Liebenberg:  Geb. 
24  Mei  1892;  ouderling  vanaf  1943 
tot  1973.  Eggenote  Elizabeth 
Magdalena  Liebenberg 

(Nooiensvan  Snyman ) Geb.  29 
September  1897. 

FINANSIËLEKOMMISSIE 

1979 

Staande  v.l.n.r.:  H.  Brits,  N.  Les- 
sing. 

Sittend  v.l.n.r .:  J.H.  Mostert, 
B.H.  Steel,  Ds.  J.P.B.  Blignaut, 
M.C.J.  Louwrens,  J.F.  Coertzen. 


* * * 


KATEGETE  1979 
Staande  v.l.n.r.:  P.L.  Francis, 
J.W.M.  Pretorius,  C.J.H.  Smit, 
J.C.  Coertzen,  H.J.J.  Janse  van 
Nieuwenhuizen. 

Inlas:  Tertia  Francis. 

Sittende  v.l.n.r.:  W.A.  Botha,  A.I. 
van  Wyk,  H.S.  Louwrens,  B. 
Brits,  Ds.  J.P.B.  Blignaut. 

Die  Nederduitsch  Hervormde  Sustersvereniging 
Trichardtsfontein 

Tydens  die  Kerkraadsvergadering  van  30  Januarie  1942  stel 
ouderling  W.  van  Schalkwyk  en  ouderling  C.  Grove  voor  ,,om 
goedkeuring  te  gee  vir  die  stigting  van  ’n  N.H.S.V.-tak  vir  die 
gemeente  Trichardtsfontein.”  Die  voorstel  word  algemeen 
aangeneem. 

Op  31  Januarie  1942  word  dan  ’n  tak  van  die  N.H.S.V.  deur 
Mev.  Wolmarans  (eggenote  van  Ds.  W.M.  Wolmarans)  gestig 
met  ’n  ledetal,  van  31. 

Op  27  September  aanvaar  Ds.  en  Mev.  Wolmarans  ’n  be- 
roep  na  die  gemeente  Brits.  Dit  was  vir  die  lede  van  die 
N.H.S.V.  ’n  baie  moeilike  taak  om  die  weg  te  vind  sonder  die 
nodige  leiding  of  ondervinding.  Baie  van  dië  susters  het  die 
N.H.S.V.  as  ’n  nuwigheid  in  die  kerk  beskou,  en  het  ook  nie 
gebou  van  die  verenigingslied  wat  in  die  Sustersvereniging  ge- 
sing  moes  word  nie. 

Na  die  vertrek  van  Mev.  Wolmarans  is  mev.  E.S.  Grove  as 
voorsitster,  Mev.  P.M.  Meyer  as  sekretaresse  en  ’n  verdere 
bestuur  van  sewe  lede  gekies. 


Mev.  Ds.  Wolmarans,  Stigster  van  die  N.H.S.  V.  1942. 


In  Mei  1942  woon  n afvaardiging  vir  die  eerste  keer  n 
kongres  van  die  N.H.S.V.  te  Johannesburg  by. 

Met  die  koms  van  Ds.  en  Mev.  Prinsloo  (snr)  in  1946  is  die 
leiding  aan  Mev.  Prinsloo  oorgelaat.  Met  die  afsterwe  van  Ds. 
J.J.  Prinsloo  bedank  Mev.  Prinsloo  die  N.H.S.V.  en  word 
mev.  S.M.  Redelinghuis  as  voorsitster  verkies. 


Daarna  het  die  voorsitsters  ii 
opgevolg: 

Mev.  ds.  van  Staden 
Mev.  E.S.  Grove 
Mev.  ds.  A.  du  Plessis 
Mev.  P.  Visagie 
Mev.  ds.  B.P.  Booysen 
Mev.  P.  Visagie 
Mev.  ds.  M.  Steenekamp 
Mev.  P.  Visagie 
Mev.  ds.  H.  Smit 
Mev.  H.  Bekker 
Mev.  ds.  A.L.J.  Blignaut 


die  volgende  orde  mekaar 

1956 tot  1958 
1959  tot  1960 
1960 tot 1966 
1 966  tot  1968 
1968  tot  1972 
Mei  1972  tot  Oktober  1972 
Nov.  1972tot  Mei  1974 
Junie  1975  tot  Feb.  1975 
Feb.  1975  tot  Julie  1977 
Aug.  1977  tot  Aug.  1978 
Sep.  1978  — 


BESTUUR  VAN  DIE  N.H.S.V.  1956 


Voor  v.l.n.r.:  Mev.  E.S.  Grové  (sekretaresse),  J.P.F.  Cooper,  S.M. 
Redelinghuys  (voorsitster),  E.M.  van  Schalkwyk. 

Agter  v.l.n.r .:  Mev.  M.  van  Nieuwenhuizen  (sekretaresse  vanaf  1956 
tot  1971  en  weer  vanaf  1976),  Mev.  S.  Venter,  Mev.  J.J.  Grobler 
(tesouriere  onafgebroke  vanaf  1947  tot  1977),  Mev.  A.  Engelbrecht, 
Mev.  J.J.  Grobler. 


* * * 


Voor  v.l.n.r.:  Mevv.  A.  Smit,  M. 
van  Nieuwenhuizen  (Sekretaresse), 
A.L.J.  Blignaut  (Voorsitster),  R. 
Steel,  M.  Ras,  L.  Brits. 

Middel  v.l.n.r.:  J.M.  Greyling, 
J.F.  Grobler,  M.M.R.  Steffen,  G. 
v.  Wyngaard,  H.  Francis,  H. 
Louwrens,  H.  Bekker. 

Agter  v.l.n.r.:  R.  Prelorius,  A. 
Visser,  N.  Kotze,  M.  Barnard,  I.  v. 
Wvk,  S.W.A.  Vermaak,  R.  Pre- 
torius. 

Aan  die  noordekant  van  die  ou  kerk  staan  twee  sipres  bome. 
Begin  1877  het  ’n  Engelsman  se  perd  met  hom  agteroor  geslaan 
en  hy  is  oorlede.  Waar  die  bome  staan  is  hy  begrawe  en  is  die 
twee  bome  geplant.  Die  Engelsman  was  ene  ,,Garnet  Hamil- 
ton,  second  son  of  Mathilda  Warburten  and  the  late  Captain 
Warburten.  Born  February  3rd  and  died  Jauary  13th  1977 
aged  23.”  Hy  was  werksaam  as  ’n  klerk  in  die  winkel  van  Pear 
en  Laing  wat  die  grond  vir  die  Kerk  geskenk  het.  Daar  was  nie 
’n  Engelse  predikant  of  ouderling  in  die  omgewing  nie  en  die 
twee  handelaars  het  oudl.  Dirkie  van  Schalkwyk  (D.P.J.) 
gevra  om  die  man  te  begrawe.  Later  is  daar  ook  ’n  vrou 
begrawe.  Die  grafte  is  so  ses  jaar  terug  opgegrawe  en  in  die 
dorp  se  begraafplaas  herbegrawe. 

Professor  S.P.  Engelbrecht  het  gesê  dat  die  herbegrafnis 
nooit  moes  plaasvind  nie.  Volgens  Professor  S.P.  Engelbrecht 
het  dit  die  verhouding  tussen  die  Engelse  en  die  Boere  uit- 
gebeeld.  ’n  Engelsman  is  dood  en  hulle  kom  vra  ’n  Boere 
ouderling  om  hom  te  begrawe.  In  1877  was  daar  ook  nog  nie  ’n 
Kerkgebou  nie.  Dié  is  eers  in  1884  gebou. 


— oooOooo — 


Die  twee  bome  is  in  1979  102  jaar  oud.  Hulle  verskyn  op  die  foto  van 
die  Kerkmurasie  as  klein  boompies. 


'4'  js 


Ds.  J.P.B.  Blignaut,  Jacobus  P.B. 
Blignaut,  Mev.  A.L.J.  Blignaut, 
Jan  H.  Blignaut,  Anna  Louisa 
Blignaut. 


48 


DIE  EEUFEES 

Onder  voorsitterskap  van  Ds.  J.P.B.  Blignaut  word  die  finale 
reëlings  i.v.m.  die  honderdjarige  bestaan  van  die  gemeente 
getref. 

Die  gemeente  sal  op  22  November  1979  ’n  eeu  oud  wees.  Die 
datum  is  in  die  middel  van  die  week  en  die  kerkraad  besluit  om 
die  feestelikheid  te  laat  plaasvind  tydens  die  opvolgende 
naweek.  ’n  Feeskomitee  en  onderkomitees  is  soos  volg  saam- 
gestel: 

Sentrale  Feeskommissie:  Voorsitter  — Ds.  J.P.B.  Blignaut; 
Vise-voorsitter  — J.F.  Coertzen;  Skriba  — B.H.  Steel;  Kassier 
— J.H.  Mostert;  Mev.  A.L.J.  Blignaut  — Voorsitster 
N.H.S.V.;  Mev.  H.  Bekker  — Vise-voorsitster  N.H.S.V. 

Onderkomitees: 

1.  -Om  vervoermiddele  oor  ’n  tydperk  van  honderd  jaar  ten 
toon  te  stel  — A.P.J.  Breytenbach,  J.  van  der  Walt,  S. 
Pretorius. 

2.  Restourant  — om  aan  die  toeloop  van  mense  kos  te  voor- 
sien  — Broeder  en  suster  G.  Kotze,  broeder  en  suster  L. 
Odendaal,  broeder  en  suster  N.  Booyse. 

3.  Boeresport  — Broeders  P.G.  Laurens,  G.  du  Preez,  Dr.  F. 
Pretorius,  T.  Venter  en  P.  Vermaak. 

4.  Om  met  die  Stadsraad  te  skakel  — Broeders  W.A.  Botha, 
T.  van  der  Merwe,  F.  Visser,  H.  Kalmeier. 

5.  Elektrisiteit  en  wateraanleg  — T.  van  Wyk,  P.  Steffen,  K. 
Pieterse,  P.  Francis. 

6.  Reklame  — M.  van  Staden. 

7.  Luidsprekers  — N.  Herbst. 

8.  Noodhulp  — L.  Brits,  L.  Odendaal,  H.  Bekker. 


Die  Kerkraad  het  besef  so  ’n  geleentheid  vra  om  besonderse 
moeite.  Geen  krag  was  gespaar,  geen  moeite  was  te  groot  nie. 
Die  ou  kerkgebou,  wat  as  ’n  saal  gebruik  word  is  opgeknap, 
die  ou  kansel  is  opgespoor  en  gerestoreer.  Die  voorlesers- 
kateder  is  vir  die  geleentheid  deur  die  gemeente  Vrede  beskik- 
baar  gestel.  ’n  Pragtige  versameling  van  oudhede  is  bymekaar 
gemaak  en  in  die  ou  kerk  (saal)  uitgestal.  Daar  was  o.a.  ’n 
geweer  van  Generaal  De  Larey,  ’n  swaard  van  die  “Cape 
Rifles”,  ’n  viool  wat  in  1850  gemaak  is,  ’n  bank  en  twee  stoel- 
tjiés  wat  deur  wyle  Ds  Kiihn  in  1916  die  land  ingebring  is. 

’n  Jaar  vooruit  is  begin  om  die  kerkplein  in  gereedheid  te 
bring.  Watervoorsiening  was  ’n  probleem.  Eers  met  die  vierde 
probeerslag  is  voldoende  water  oopgeboor  om  aan  die  vereistes 
te  voldoen.  Ongeveer  500  meter  waterpyplyn  moes  gelê  word, 
700  meter  elektriese  kabel  moes  gelê  word.  ’n  Staander  met  ’n 
2 000  liter  tenk  is  opgerig.  Grasperke,  braaigeriewe,  12 
tweehonderd  liter  dromme  op  staanders  vir  warm  water  vir  die 
kampeerders  is  in  gereedheid  gebring.  Drie  tente  — een  vir 
1 000  mense  en  twee  elk  vir  300  mense  is  gehuur  en  opgerig. 
Die  Kerk  is  geverf  en  die  bykans  22  jaar  oue  kansellap  is  met  ’n 
kiaathoutrol  vervang. 

Die  Feesprogram  het  soos  volg  daaruit  gesien: 

Vrydag  23  November  1979:  ’n  Perde  en  Ossewa  optog  was 
gereël  maar  kon  vanweë  baie  welkome  reën  nie  plaasvind  nie. 
Om  19h00  woon  bykans  600  mense  in  gietende  reën  ’n  Koffie- 
huiskonsert  by  en  geniet  dit  terdeë. 

Saterdag  24  November  1979  vind  Boeresport  in  die  groot 
tent  plaas.  Hiervandaan  is  die  feestelikhede  grootliks  op  die 
gemeentelede  gerig  en  verskuif  die  klem  na  die  erediens. 

Saterdag  24  November  om  15h00  gaan  Ds.  J.C.  de  Lange 
die  gemeente  voor  met  die  Voorbereidingsdiens  en  Ds.  J.P.B. 
Blignaut  stel  die  nuwe  lidmate  voor. 


Nuwe  lidmate  voorgestel  tydens  Eeufees  1979: 

Agter  v.l.n.r D.S.  de  Wet  Espach,  S.E.  Hoy,  L.  Herbst,  N:J.  Booyse,  Leon  de  Beer,  Sigmond  Kalmeier,  B.  Booyse,  J.  Whiteman. 
Middel  v.l.n.r.:  Ds.  J.C.  de  Lange,  J.R.  v.d.  Merwe,  C.  Ras,  R.  Kamfer,  G.  Beetge,  H.  de  Wet,  F.  Mostert,  Ds.  J.P  B.  Blignaut. 
Sittende  v.l.n.r .:  M.  Steel,  B.  Breytenbach,  M.C.C.  Louwrens,  L.  van  Jaarsveld,  A . S.  v.d.  Merwe,  M.C.  Potgieter,  A.  Engelbrecht. 

Saterdag  24  November  om  18h00  vind  die  aandgodsdiens 
plaas  gelei  deur  Ds.  J.P.B.  Blignaut  gevolg  deur  die  sing  van 
Psalms  en  Gesange.  Die  aand  om  19h00  sluit  die  kinders  van 
die  gemeente  die  aand  af  met  ’n  program  van  sang,  voordrag 
en  musiek. 

Sondag  25  November  1979  om  09h00  gaan  Prof.  J.P. 
Oberholzer  die  gemeente  voor  met  die  Nagmaalsdiens.  Di. 
C.L.  Badenhorst,  C.J.  van  Schalkwyk  en  J.P.B.  Blignaut  is 
behulpsaam  met  die  bediening. 


Sondagmiddag  gaan  Ds.  C.J.  van  Schalkwyk  voor  met  die 
Danksegging  en  doop. 

A1  drie  die  predikers  het  die  gemeente  opgeroep  om,  al  kom 
die  mens  se  sondigheid  en  gebreke  so  gereëld  so  pertinent  na 
vore,  in  ons  terugkyk  oor  ’n  eeu  heen  te  ondersoek  of  ons 
werklik  Kerk  was.  Die  predikers  het  die  gemeente  opgeroep 
om,  met  die  oog  op  Christus,  aanhoudend  seker  te  maak  dat 
ons  Kerk  is. 


Predikante  teenwoordig  by  die 
Voorbereidingsdiens  op  Saterdag 
24  November  1979.  Op  die  agter- 
grond  is  die  ou  kansel  wat  vanaf 
1884  in  gebruik  was. 

Agter  weerskante  van  kansellap  — 
links:  Ds.  L.C.  de  Lange,  regs:  Ds. 
J.P.B.  Blignaut. 

Middel  staande  v.l.n.r.:  Ds.  C.L. 
Badenhorst  (voorsitter  van  die 
Ring  van  Trichardtsfontein),  Ds. 
E.J.  Smit,  Ds.  J.D.  Grobler,  Ds. 
W.H.  Swart. 

Voor  sittende  v.l.n.r.:  Prof.  J.P. 
Oberholzer,  Ds.  J.A.  Smit. 


Die  jonge  broeder  C.C.  Laurens  by  die  ou  kansel.  Die  broeder  het  die  kansel  heeltemal  uitmekaar  gehaal, 
elke  deeltjie  herstel  en  weer  aanmekaar  gesit.  Die  kansellap  is  deur  mev.  A.L.J.  Blignaut  herstel . Die  letters  is 

die  oorspronklikes. 

* * * 


Ds.  en  mev.  Blignaut  by  ’n  kerk- 
wapen  wat  deur  mev.  van  Wyk  van 
Swartruggens  met  die  hand  gebor- 
duur  is. 


* * * 


Predikante,  kerkrade  en  lidmate 
by  ’n  deel  van  die  uitstalling  in  die 
ou  kerk  (saal). 


* * * 


Mev.  A.L.J.  Blignaut  en  Mev.  H. 
Cooper  by  een  van  die  rangskik- 
kings  wat  hulle  in  die  kerk  vir  die 
Fees  gerangskik  het. 


51 


[MftMt ^iÉK  ~$fmm  \ammmimh íwí 
r I w *«r  » mm  I « 


i #1,  WÁM3?  | 8 M,  ïs#  «S, 

I m ?m,  | ír.  ipwí 


«f mmm 

j m , 


j**  mmffiMí  m* 
j mUmt  | í! 


m.mmm  f* 


W,l§»T$SSíWf 
[ . pgÉH  I 


4S  Wl 


* * * 


Mev.  A.L.J.  Blignaut  met  die  ont- 
hulling  van  ’n  Gedenkmuur.  Die 
“Muur”  bevat  name  van  predi- 
kante  van  die  gemeente  Trichardts- 
fontein  oor  ’n  tydperk  van  hon- 
derd  jaar,  name  van  die  predikers 
van  die  feesdienste  en  name  van 
lidmate  wat  die  fees  bygewoon  het. 


* * * 


* * * 


’n  Skaalmodel  van  die  ou  kerk  (saal)  met  portaal  wat  vooraan  gebou 
is.  Die  model  is  met  versiersuiker  oorgetrek  deur  Mev.  A.L.J. 
Blignaut  Die  model  is  as  “ verjaardagkoek ”,  gevul  met  vrugte- 
koekbrokkies  gebruik  met  die  feesvierings. 

